Jacobinte Swargarajyam fame Reba Monica John in Vijay's Thalapathy 63: വിജയിന്റെ പുതിയ ചിത്രത്തിൽ റെബ മോണിക്കയും; ലൊക്കേഷൻ ചിത്രങ്ങൾ\nജയ് നായകനായ ‘ജരുഗണ്ടി’ എന്ന ചിത്രത്തിലൂടെയായിരുന്നു റേബയുടെ തമിഴ് അരങ്ങേറ്റം\nUpdated: May 12, 2019 3:46:22 pm\nവിജയിനെ നായകനാക്കി സംവിധായകൻ ആറ്റ്ലി സംവിധാനം ചെയ്യുന്ന പുതിയ ചിത്രമാണ് ‘ദളപതി 63’. വിജയ് നായകനാവുന്ന 63-ാമത്തെ ചിത്രമാണിത്. വനിതാ ഫുട്ബോൾ ടീമിന്റെ കോച്ചായാണ് വിജയ് അഭിനയിക്കുന്നത്. ചിത്രത്തിൽ ‘ജേക്കബിന്റെ സ്വർഗ്ഗരാജ്യം’ എന്ന ചിത്രത്തിലെ നായികയായ റെബ മോണിക്കയും അഭിനയിക്കുന്നു എന്ന വാർത്ത കുറച്ചുനാളായി പ്രചരിക്കുന്നുണ്ട്. ചിത്രത്തിലെ റെബയുടെ ലുക്കാണ് ഇപ്പോൾ സമൂഹമാധ്യമങ്ങൾ ഏറ്റെടുത്തിരിക്കുന്നത്.\nവളരെ രഹസ്യസ്വഭാവത്തോടെയാണ് ചിത്രത്തിന്റെ ജോലികൾ മുന്നോട്ട് പോയികൊണ്ടിരിക്കുന്നത്. ഒരു ഫുട്ബോൾ കളിക്കാരൻ സാഹചര്യങ്ങൾ കൊണ്ട് വനിതാ ഫുട്ബോൾ ടീമിന്റെ കോച്ചായി എത്തുന്ന ചിത്രത്തിൽ നയൻതാരയാണ് നായിക. നടിമാരായ ഇന്ദുജ, വർഷ ബൊല്ലാമ്മ എന്നിവരും ചിത്രത്തിലുണ്ട്. റെബയും ഇന്ദുജയും വർഷയും ഫുട്ബോൾ കളിക്കാരായാണ് ചിത്രത്തിലെത്തുന്നത്. ഇവരുടെ കോച്ചായ മൈക്കിൾ എന്ന കഥാപാത്രത്തെയാണ് വിജയ് അവതരിപ്പിക്കുന്നത്.\nFew More pics of #Thalapathy63 pic.twitter.com/hHSXiP7WYo\nആസിഡ് അറ്റാക്കിനെ അതിജീവിച്ച പെൺകുട്ടിയുടെ വേഷമാണ് റെബ കൈകാര്യം ചെയ്യുന്നതെന്ന സൂചനകളാണ് ചിത്രത്തിന്റെ പുറത്തുവരുന്ന റിപ്പോർട്ടുകൾ തരുന്നത്. എന്നാൽ ഇക്കാര്യം അണിയറപ്രവർത്തകർ ഇതുവരെ സ്ഥിതീകരിച്ചിട്ടില്ല.\nഒരിടവേളയ്ക്ക് ശേഷം നയൻതാര വിജയിന്റെ നായികയായി എത്തുന്നു എന്നതാണ് ചിത്രത്തിന്റെ മറ്റൊരു പ്രത്യേകത. നേരത്തെ പ്രഭുദേവ സംവിധാനം ചെയ്ത ‘വില്ല്’ എന്ന ചിത്രത്തിലായിരുന്നു ഇരുവരും ഒന്നിച്ച് അഭിനയിച്ചത്.\nഫുട്ബോൾ, സ്പോർട്സിന്റെ രാഷ്ട്രീയം, സൗഹൃദങ്ങൾ എന്നിവയുടെ കഥ പറയുന്ന ചിത്രം ഒരു മാസ്സ് എന്റർടെയിനർ ചിത്രമാകുമെന്നാണ് അണിയറക്കാരുടെ അവകാശവാദം. ചിത്രത്തിൽ ബോളിവുഡ് താരം ജാക്കി ഷെറോഫ് ആണ് പ്രതിനായകനായെത്തുന്നത്. കായികരംഗത്തെ നാടകീയമുഹൂർത്തങ്ങൾ കോർത്തിണക്കിയ ചിത്രത്തിൽ നയൻതാര, റേബ,ഇന്ദുജ, വർഷ എന്നിവർക്കു പുറമെ കതിർ ഡാനിയൽ, ബാലാജി, വിവേക്, യോഗി ബാബു, ആനന്ദ് രാജ് എന്നിവരും പ്രധാന വേഷങ്ങൾ കൈകാര്യം ചെയ്യുന്നുണ്ട്.\n‘തെറി’, ‘മെർസൽ’എന്നീ ചിത്രങ്ങൾക്കു ശേഷം ആറ്റ്ലിയും വിജയും വീണ്ടുമൊന്നിക്കുന്ന ചിത്രമാണിത്. ദീപാവലി റിലീസായാണ് പ്ലാൻ ചെയ്തിരിക്കുന്ന ചിത്രത്തിന്റെ സംഗീതം ഒരുക്കുന്നത് എ ആർ റഹ്മാൻ ആണ്. ‘മെർസലി’ന്റെ ക്യാമറാമാനായ ജി കെ വിഷ്ണുവാണ് സിനിമോട്ടോഗ്രാഫർ. എ ജി എസ് എന്റർടെയിൻമെന്റ് ആണ് ചിത്രത്തിന്റെ നിർമ്മാതാക്കൾ. റൂബൻ എഡിറ്റിംഗ് നിർവ്വഹിക്കും.\nRead more: ദളപതി 63 ഷൂട്ടിങ്ങിനിടെ അപകടം: പരുക്കേറ്റയാളെ കാണാൻ വിജയ് ആശുപത്രിയിലെത്തി\n‘ജേക്കബിന്റെ സ്വർഗ്ഗരാജ്യം’ എന്ന വിനീതി ശ്രീനിവാസൻ ചിത്രത്തിൽ നിവിൻ പോളിയുടെ നായികാ വേഷത്തിലൂടെ ശ്രദ്ധേയയായ അഭിനേത്രിയാണ് റേബ. ‘പൈപ്പിൻചുവട്ടിലെ പ്രണയം’ എന്ന മലയാളചിത്രത്തിലും ശ്രദ്ധേയമായ കഥാപാത്രത്തെ റേബ അവതരിപ്പിച്ചിരുന്നു. ജയ് നായകനായ ‘ജരുഗണ്ടി’ എന്ന ചിത്രത്തിലൂടെയാണ് കഴിഞ്ഞ വർഷം റേബ തമിഴിൽ അരങ്ങേറ്റം കുറിച്ചത്.\nMalayalam Actresstamil filmsVijay\nWeb Title: Thalapathy 63 vijay reba monica john location stills


'കുട്ടി' ട്രെയിനിൽ സാധനം അയയ്ക്കാം,100 കിലോയ്ക്ക് 200 രൂപ; തിരുവനന്തപുരം-കോഴിക്കോട് പാതയിൽ സർവീസ് - Samakalika Malayalam\n'കുട്ടി' ട്രെയിനിൽ സാധനം അയയ്ക്കാം,100 കിലോയ്ക്ക് 200 രൂപ; തിരുവനന്തപുരം-കോഴിക്കോട് പാതയിൽ സർവീസ്\nBy സമകാലിക മലയാളം ഡെസ്‌ക് | Published: 13th April 2020 07:57 AM |\nLast Updated: 13th April 2020 07:57 AM | A+A A- |\nകൊച്ചി: പാഴ്സൽ ട്രെയിൻ സർവീസ് വഴി സംസ്ഥാനത്ത് അവശ്യസാധനങ്ങൾ അയക്കാൻ സംവിധാനമൊരുങ്ങി. കോട്ടയം വഴി തിരുവനന്തപുരം- കോഴിക്കോട് പാതയിലുള്ള ട്രെയിൻ സർവീസ് പ്രയോജനപ്പെടുത്തി സാധനങ്ങൾ അയക്കാം. മൂന്ന് ദിവസംകൊണ്ട് ഒരു ടൺ സാധനങ്ങളാണ് ഈ മാർഗ്ഗം അയച്ചത്.\nഒരു പാഴ്സൽ വാനും ഒരു ഗാർഡ് കം ലഗേജ് റാക്കും ചേർന്ന 'കുട്ടി' ട്രെയിനാണ് സർവീസ് നടത്തുന്നത്. തിരുവനന്തപുരത്തുനിന്ന് രാവിലെ എട്ടുമണിക്ക് പുറപ്പെടുന്ന ട്രെയിൻ വൈകീട്ട് ആറിന് കോഴിക്കോട് എത്തും. കൊല്ലം, കോട്ടയം, എറണാകുളം ടൗൺ, ആലുവ, തൃശ്ശൂർ, ഷൊർണൂർ, തിരൂർ വഴി കോഴിക്കോട് സർവീസ് അവസാനിക്കും. കോഴിക്കാടുനിന്ന് രാവിലെ എട്ടിന് പുറപ്പെട്ട് വൈകീട്ട് ആറിന് തിരുവനന്തപുരത്ത് തിരിച്ചെത്തും.\n30 ടൺവരെ അയയ്ക്കാൻ കഴിയുന്ന സർവീസിലൂടെ കുറഞ്ഞത് ഒരു കിലോമുതൽ അയക്കാനാകും. തിരുവനന്തപുരത്തുനിന്ന് കോഴിക്കോടുവരെ 100 കിലോ സാധനം അയയ്ക്കുന്നതിന് 200 രൂപയാണ് ഈടാക്കുന്നത്. നിലവിൽ ട്രെയിൻ വഴി അയച്ചിരുന്ന സാധനങ്ങൾക്ക് പുറമേ പാൽ, പാലുത്പന്നങ്ങൾ, മരുന്നുകൾ, മുഖാവരണം, സാനിെെറ്റസർ, എണ്ണ, മുട്ട, പഴങ്ങൾ, പച്ചക്കറി തുടങ്ങിയവയും അയയ്ക്കാം. കഴിഞ്ഞ ദിവസങ്ങളിൽ പ്രധാനമായും ഭക്ഷ്യവസ്തുക്കൾ, ജീവൻരക്ഷാ മരുന്നുകൾ, വീട്ടുപകരണങ്ങൾ, ഇരുചക്രവാഹനങ്ങൾ എന്നിവയാണ് കയറ്റിയയച്ചത്.\nട്രെയിൻ പുറപ്പെടുന്നതിന് ഒന്നരമണിക്കൂർ മുന്പുമുതൽ സ്റ്റേഷനിലെ പാഴ്സൽ ഓഫീസ് പ്രവർത്തിക്കും. ലോക്ഡൗൺ തുടരുന്ന സാഹചര്യത്തിൽ സേവനം ഈ മാസം 25 വരെ നീട്ടിയിട്ടുണ്ട്. കൊറോണ വൈറസ് വ്യാപനം കണക്കിലെടുത്ത് മുൻകരുതലോടെയാണ് പ്രവർത്തനം.\nപാഴ്സൽ ട്രെയിൻ സർവീസ് ട്രെയിൻ സർവീസ് കൊറോണ വൈറസ് തിരുവനന്തപുരം- കോഴിക്കോട്


Director Prajesh Sen's reply to U Prathibha MLA's comment against Journalists | ശരീരം വിറ്റ് ജീവിക്കാം എന്ന ‘ഐഡിയ’ അറിയാത്ത മാധ്യമപ്രവര്‍ത്തകർ, പ്രതിഭയ്ക്ക് മറുപടിയുമായി സംവിധായകൻ - Malayalam Oneindia\n4 min ago കേരളം ഞെട്ടുന്ന ചൂതാട്ടം.... ദിവസവും 40 ലക്ഷം രൂപയുടെ ഗെയിം, ബോഡിഗാര്‍ഡുകളും.. സംഭവിച്ചത്!!\n28 min ago സമാധാന നോബൽ വഴി രാജ്യത്തിന്റെ അഭിമാനം ഉയർത്തി, കുട്ടികൾക്ക് വേണ്ടി പൊരുതുന്ന കൈലാഷ് സത്യാത്ഥി\n40 min ago പ്രിയങ്ക ഗാന്ധി ജയ്പൂരിലേക്ക്, നടക്കാന് പോകുന്നത്, ഗെലോട്ട് കളിച്ചത് വര്‍ക്കിംഗ് കമ്മിറ്റി നാടകം!!\nPublished: April42020, 19:56 [IST]\nകായംകുളം: കൊവിഡ് പ്രതിസന്ധിക്കാലത്ത് മാധ്യമപ്രവര്‍ത്തകര്‍ക്കെതിരെ സ്ത്രീ വിരുദ്ധ പരാമര്‍ശം നടത്തി വിവാദത്തിലായിരിക്കുകയാണ് കായംകുളം എംഎല്‍എ യു പ്രതിഭ. നിങ്ങള്‍ക്ക് ശരീരം വിറ്റ് ജീവിച്ച് കൂടേ എന്നാണ് ഫേസ്ബുക്ക് ലൈവില് എംഎല്‍എ ആക്രോശിച്ചത്. വിവാദമായതോടെ തിരുത്തുമായി എംഎല്‍എ രംഗത്ത് എത്തി.\nപരാമര്‍ശം പിന്‍വലിക്കാതെ, താന് ചില മാധ്യമപ്രവര്‍ത്തകരെ മാത്രമാണ് ഉദ്ദേശിച്ചത് എന്നാണ് സിപിഎം എംഎല്‍എയുടെ ന്യായം. പ്രതിഭയെ വിമർശിച്ച് രംഗത്ത് വന്നിരിക്കുകയാണ് ക്യാപ്റ്റൻ സിനിമയുടെ സംവിധായകനും മാധ്യമപ്രവർത്തകനുമായ പ്രജേഷ് സെൻ. ശരീരം വിറ്റ് ജീവിക്കേണ്ടി വരുന്നവരെ കൂടി ചേർത്തു പിടിക്കേണ്ട സമയമാണിതെന്ന് പ്രജേഷ് സെൻ ഫേസ്ബുക്കിൽ പ്രതികരിച്ചു.\nഫേസ്ബുക്ക് പോസ്റ്റ് വായിക്കാം: '' ശരീരം വില്‍ക്കുക എന്നത് നിര്‍വികാരമായൊരു ജീവിത മാര്‍ഗ്ഗമാണെന്ന് ഓര്‍മ്മപ്പെടുത്തിയതിന് നന്ദി. വേറെ പണിക്കൊന്നും കൊള്ളാത്തവര്‍ക്ക് തിരഞ്ഞെടുക്കാവുന്ന തൊഴില്. സ്വന്തം കുഞ്ഞിനെ അടുത്ത മുറിയില് ഉറക്കി കിടത്തിയിട്ട് ലൈവ് സ്റ്റുഡിയോയില് ഇരുന്ന് വാര്‍ത്ത വായിക്കുന്നവരും ജോലിക്ക് പോകുമ്പോള് വീട്ടില് കൂട്ടിന് ആളില്ലാതാകുന്നതിനാല് ഗര്‍ഭിണിയായ ഭാര്യയെ അയല് വീട്ടില് കൊണ്ടു പോയി ഇരുത്തിയ ശേഷം വാര്‍ത്തകള് തേടി പോകുന്നതുമെല്ലാം ശരീരം വിറ്റ് ജീവിക്കാം എന്ന ‘ഐഡിയ' അറിയാത്ത മാധ്യമപ്രവര്‍ത്തകരാണ്.\n‘ഐഡിയ' അറിയാതെ പോയി\nകിടക്കപ്പായയില് കുട്ടികളെ തമ്മില് കെട്ടിയിട്ട് മുറിയടച്ച് നെഞ്ചിലൊരു പിടപ്പുമായി രാത്രി അസമയത്തുണ്ടായ ദുരന്ത വാര്‍ത്ത ബ്രേക്കിങ് കൊടുക്കാന് ഓടിപ്പോകുന്ന വനിതാ മാധ്യമപ്രവര്‍ത്തകരുണ്ട് നമുക്കിടയില്. അവര് കൊടുക്കുന്ന വാര്‍ത്തയാണ് കംഫര്‍ട്ട് സോണില് ഇരുന്ന് ലോകം മുഴുവന് കാണുകയും ആസ്വദിക്കുകയും ചെയ്യുന്നത്. അവര്‍ക്കീ ‘ഐഡിയ' അറിയാതെ പോയി എന്നു വേണം കരുതാന്.\nഅറിവില്ലായ്മ പഠിപ്പിച്ചു തന്നെ മാറ്റണം\nസ്വന്തം വീട്ടില് അടുപ്പ് പുകഞ്ഞില്ലെങ്കിലും തെരുവിലെ അതിഥി തൊഴിലാളിക്ക് ഭക്ഷണം കിട്ടുന്നുണ്ടോ എന്ന് നോക്കാന് അവര് ഓടും. കാരണം ശരീരം വിറ്റ് ജീവിക്കാമെന്ന ‘പുതിയ ജനാധിപത്യ' ആശയം അവര്‍ക്ക് തെല്ലും അറിയില്ല. മാധ്യമപ്രവര്‍ത്തകരുടെ അത്തരം അറിവില്ലായ്മ പഠിപ്പിച്ചു തന്നെ മാറ്റണം. അത് തെരഞ്ഞെടുക്കപ്പെട്ട പ്രതിനിധികളാവുന്നതാണ് കൂടുതല് നല്ലത്. കാരണം അതാണ് ആധികാരികം, സമഗ്രം, അംഗീകൃതം.\nമറ്റ് മനുഷ്യരുടെ പരാജയമാണ്\nഒരു സ്ത്രീയാകട്ടെ പുരുഷനാകട്ടെ മറ്റൊന്നും ചെയ്യാനാകാതെ ശരീരം വില്‍ക്കല് മാത്രമാണ് ഉപജീവന മാര്‍ഗ്ഗമെന്ന അവസ്ഥയില് എത്തുകയോ എത്തിക്കുകയോ ചെയ്യുന്നത് ഒപ്പം ജീവിക്കുന്ന മറ്റ് മനുഷ്യരുടെ പരാജയമാണ്. ആ നിലയില് നമ്മള് എല്ലാം പരാജയമായിപ്പോകും. കൊറോണ വ്യാപനം തടയാന് സര്‍ക്കാര് സംവിധാനങ്ങള് തലങ്ങും വിലങ്ങും ഓടുമ്പോള് അവര്‍ക്കൊപ്പവും ചിലപ്പോള് അവര്‍ക്ക് മുന്നേയും ഓടുന്ന ഒരു വലിയ സമൂഹമാണ് മാധ്യമപ്രാര്‍ത്തകര്.\nഅവര്‍ക്കും തെറ്റുകള് പറ്റും\nഅത് കാണാതെ പോകരുത്. അവര് ഉണ്ടോ ഉറങ്ങിയോ എന്നൊന്നും ഇവിടെയാരും ചോദിക്കില്ല. കാരണം അവര് ശരീരം വിറ്റ് ജീവിച്ചോട്ടെ... സ്വന്തം ശരീരവും കുടുംബവും എല്ലാം വിട്ട് നാടിനു വേണ്ടി കണ്ണും മനസ്സും തുറന്നിരിക്കുന്ന വലിയൊരു വിഭാഗം മാധ്യമ പ്രവര്‍ത്തകരുണ്ടിവിടെ. അവര്‍ക്കും തെറ്റുകള് പറ്റും.\nഅതിജീവിക്കണം ഈ കാലം\nഅങ്ങനെ വരുമ്പോള് ആ തെറ്റുകള് ചൂണ്ടി കാണിക്കാം, ശകാരിക്കാം. അതല്ലേ നമ്മള് പരിഷ്കൃത സമൂഹത്തിന് ചേരുന്നത്. ശരീരം വിറ്റ് ജീവിക്കേണ്ടി വരുന്ന, സാഹചര്യം കൊണ്ട് ആ തൊഴിലിൽ എത്തിപ്പെട്ടവരെ കൂടി ചേർത്തു പിടിക്കേണ്ട സമയമാണ്. ലോക്ക് ഡൗണിൽ അവരുടെ ജീവിതവും നമുക്ക് ഊഹിക്കാം. അവരെയും അപമാനിക്കരുത്. നമുക്കൊരുമിച്ച് അതിജീവിക്കാം. അതിജീവിക്കണം ഈ കാലം'' എന്നാണ് പോസ്റ്റ്.\nU Prathibha facebook live യു പ്രതിഭ\nDirector Prajesh Sen's reply to U Prathibha MLA's comment against Journalists\nStory first published: Saturday, April 4, 2020, 19:56 [IST]


രഞ്ജി ട്രോഫി: കേരളം ഉജ്ജ്വലം | Ranji trophy kerala against bengal-Sports news | Madhyamam\ndate_range 20 Nov 2018 10:39 PM GMT\nരഞ്ജി ട്രോഫി: കേരളം ഉജ്ജ്വലം\nബംഗാളിനെ 147ന് പുറത്താക്കി; ബേസിൽ തമ്പിക്ക് നാലു വിക്കറ്റ്\nകൊൽക്കത്ത: സ്വന്തം ഗ്രൗണ്ടിലെ പോരാട്ടവീര്യം എതിരാളിയുടെ തട്ടകത്തിലും കാഴ്ചവെച്ച് കേരളം. രഞ്ജി ട്രോഫിയിൽ തങ്ങളുടെ ആദ്യ എവേ മാച്ചിനിറങ്ങിയ കേരളം പശ്ചിമബംഗാളിനെ 147ന് പുറത്താക്കി. മറുപടി ബാറ്റിങ്ങിനിറങ്ങിയ കേരളം ഒരു വിക്കറ്റ് നഷ്ടത്തിൽ 35 റൺസെടുത്തു. പേസിനെ തുണക്കുന്ന പിച്ചിൽ ബേസിൽ തമ്പിയും എം.ഡി. നിധീഷും ചേർന്ന് എതിരാളിയെ വരിഞ്ഞുമുറുക്കിയപ്പോൾ ഇന്ത്യൻ താരം മനോജ് തിവാരി നയിച്ച ബംഗാൾ പട പാടുപെട്ടു.\nതമ്പി നാലും നിധീഷ് മൂന്നും വിക്കറ്റ് വീഴ്ത്തി. സന്ദീപ് വാര്യർ രണ്ടും ജലജ് സക്സേന ഒരു വിക്കറ്റും വീഴ്ത്തി. അരുൺ കാർത്തികിെൻറ (1) വിക്കറ്റാണ് കേരളത്തിന് നഷ്ടമായത്. മുഹമ്മദ് ഷമിയാണ് പുറത്താക്കിയത്. ജലജ് സക്സേന (14), രോഹൻ പ്രേം (14) എന്നിവരാണ് ക്രീസിൽ.\nഒാപണർ അഭിഷേക് രമണും (40) അനുസ്തപ് മജുംദാറുമാണ് (53) ബംഗാളിെൻറ ടോപ് സ്കോറർമാർ. നാലുപേർ പൂജ്യത്തിൽ പുറത്തായപ്പോൾ മറ്റു രണ്ടുപേർ ഒറ്റയക്കത്തിൽ വീണു.\nTAGS:ranji trophy kerala team sports news malayalam news\nNews Summary - Ranji trophy kerala against bengal-Sports news


മനുഷ്യന്‍റെ ജീവിതയാതനകള് പ്രതിഫലിപ്പിക്കുന്ന തിരുക്കച്ച\nയേശുവിന്‍റെ മൃതശരീരം പൊതിഞ്ഞതെന്ന് വിശ്വസിക്കുന്ന ട്യൂറിനിലെ തിരുക്കച്ച മനുഷ്യകുലത്തിന്‍റെ പീഡനങ്ങള് പ്രതിഫലിപ്പിക്കുന്നു. കാരണം,\nക്രിസ്തുവിന്‍റെ പീഡകള് മനുഷ്യകുലത്തിന്‍റെ പീഡകളാണ്. അതുകൊണ്ടു തന്നെ അതു നമ്മുടെ പ്രത്യാശയുടെ അടയാളവുമാണ്. ക്രിസ്തു കുരിശ്ശില് നടത്തിയ സ്വാര്‍പ്പണം നമ്മുടെ പാപമകറ്റുകയും, അവിടുത്തെ പുനരുത്ഥാനത്തിന്‍റെ മഹത്വത്തില് നമ്മെ പങ്കുകാരാക്കുകയും ചെയ്തു.\nപീഡാസഹനത്തിലൂടെയാണ് യേശു മഹത്വീകരിക്കപ്പെട്ടത്. ക്രിസ്തുവിന്‍റെ പെസഹാരഹസ്യത്തില് പീഡാനുഭവവും ഉത്ഥാനവും തമ്മില് അഭേദ്യമായ ബന്ധമാണുള്ളത്. യൂദാസിന്‍റെ വഞ്ചനയെക്കുറിച്ച് വിവരിച്ചതിനുശേഷം യോഹന്നാന് സുവിശേഷകന് എഴുതുന്നു, “അവന് പുറത്തുപോയിക്കഴിഞ്ഞപ്പോള് യേശു പറഞ്ഞു, ഇപ്പോള് മനുഷ്യപുത്രന് മഹത്വപ്പെട്ടിരിക്കുന്നു. ദൈവം അവനില് മഹത്വപ്പെട്ടുവെങ്കില് ദൈവം അവനെ തന്നില് മഹത്വപ്പെടുത്തും, ഉടന്‍തന്നെ മഹത്വപ്പെടുത്തും.”\nയൂദാസിന്‍റെ ചെറുചുംമ്പനത്തില് നിന്നാണ് ക്രിസ്തുവിന്‍റെ പീഡാസഹനം ആരംഭിക്കുന്നത്. യേശുവിന്‍റെ മഹത്വം പീഡാസഹനത്തില്‍നിന്നും ആരംഭിച്ചതായി യോഹന്നാന് വ്യക്തമാക്കുന്നു. തന്‍റെ സഹനത്തിലൂടെ ഈശോ അവിടുത്തെ മഹത്വം വെളിപ്പെടുത്തുന്നു. അവിടുത്തെ മഹത്വം സ്നേഹമാണ്, തന്നെത്തെ സമ്പൂര്‍ണ്ണമായി പിതാവിനു സമര്‍പ്പിക്കുന്ന സ്നേഹം. തന്‍റെ ജീവന് സമര്‍പ്പിച്ചുകൊണ്ട് മനുഷ്യകുലത്തോടുള്ള തന്‍റെ സ്നേഹം പ്രകടമാക്കി. അവസാനമായി താന് ഈ ലോകത്തുനിന്ന് പിരിഞ്ഞു പോകുന്നതിനുമുമ്പ് തന്‍റെ ശിഷ്യന്മാര്‍ക്ക് തന്‍റെ അന്തിമശാസനം നല്കി. “ഞാന് നിങ്ങള്‍ക്കൊരു പുതിയ കല്പന നല്കുന്നു, നിങ്ങള് പരസ്പരം സ്നേഹിക്കുവിന്.\nഞാന് നിങ്ങളെ സ്നേഹിച്ചതുപോലെ നിങ്ങളും അന്വോന്യം സ്നേഹിക്കുവിന്.” 13, 34. നാം പരസ്പരം സ്നേഹിച്ചു ജീവിക്കുമ്പോള് ക്രിസ്തു നമ്മുടെ മദ്ധ്യേ തുടര്‍ന്നും ജീവിക്കുന്നു. ഈ കല്പനയില് നവമായുള്ളത്, യേശു സ്നേഹിച്ചതുപോലെ നമ്മളും സ്നേഹിക്കണം എന്നതാണ്. സ്നേഹിക്കുവാനുള്ള കല്പന പഴയ നിയമത്തിലുണ്ട്.\nഎന്നാല് മാതൃകയൊന്നും നല്കുന്നില്ല. സ്നേഹത്തിന്‍റെ മാതൃകയും സ്രോതസ്സുമായി യേശു തന്നെത്തന്നെ നല്കുന്നു. യേശുവിന്‍റെ സ്നേഹം അതിരുകളില്ലാത്തതാണ്, സാര്‍വ്വലൗകികമാണ്. ജീവിതത്തിലെ വിഷമസന്ധികളും വിപരീത സാഹചര്യങ്ങളു മകറ്റി, സ്നേഹത്തില് നമ്മെ വളര്‍ത്താനും പരിവര്‍ത്തനം ചെയ്യുവാനും കരുത്തുള്ളതാണ് യേശു പഠിപ്പിക്കുന്ന സ്നേഹം.\nലോകത്ത് വിഭജനത്തിന്‍റെയും, എതിര്‍പ്പിന്‍റെയും ഏറെ വിഷമസന്ധികളുള്ള ഇക്കാലത്ത് നമ്മിലുള്ള ക്രിസ്തുവിന്‍റെ സ്നേഹമാണ് ജീവിതത്തില് കരുത്തേകേണ്ടത്. ക്രിസ്തുവിലുള്ള ഐക്യം നാം നിലനിര്‍ത്തുകയാണെങ്കില് നാം അവിടുത്തെ സ്നേഹം അനുദിനം ജീവിക്കുകതന്നെ ചെയ്യും. പ്രതിസന്ധികളിലും ഞാന് നിങ്ങളോടുകൂടെ ഉണ്ടായിരിക്കും എന്നൊരു ഉറപ്പ് ക്രിസ്തു നമുക്കു നല്കുന്നുണ്ട്. അവിടുത്തെ ജീവാര്‍പ്പണം നല്കുന്നത് സ്നേഹമാണ്. ആ സ്നേഹസാന്നദ്ധ്യമാകുന്ന പരിശുദ്ധ ദിവ്യകാരുണ്യം\nഈ ജീവിതയാത്രയില് നമുക്ക് കരുത്തേകേണ്ടതാണ്.\nജീവിത പ്രതിസന്ധികളിലും ക്ലേശങ്ങളിലും പതറാതെ നില്ക്കാന് നമുക്ക് കരുത്തേകേണ്ടത് ദൈവം നമ്മെ സ്നേഹിക്കുന്നു എന്ന ചിന്തയാണ്. ഉത്ഥിതനായ ക്രിസ്തു നല്കുന്ന സ്നേഹത്തിന്‍റെ ശക്തിയാല് ജീവിത ചുറ്റുപാടുകളെയും യാഥാര്‍ത്ഥ്യങ്ങളെയും നവീകരിച്ച് അനുദിനം മുന്നോട്ടു നീങ്ങുവാന് നിങ്ങള്‍ക്കു സാധിക്കട്ടെ.\nAn extract from the homily of Pope Benedict XVI at the Eucharistic Celebration\nin the Square of St. Charles, Turin 2, May 2010.


ജെഡിയു ഓപര്‍ച്യുണിസ്റ്റ് പാര്‍ട്ടിയാണെന്ന് എം എം ഹസന്\nMon Jan 21 2019 12:54:18 GMT+0530 (IST)\nതൃശൂര്: സ്വന്തം അണികളെ പോലും ബോധ്യപ്പെടുത്താന് കഴിയാത്ത എല്‍ഡിഎഫ് പ്രവേശനത്തിലൂടെ തങ്ങളുടേത് സോഷ്യലിസ്റ്റ് പാര്‍ട്ടിയല്ല ഓപര്‍ച്യുണിസ്റ്റ് (അവസരവാദ) പാര്‍ട്ടിയാണെന്ന് ജെഡിയു തെളിയിച്ചതായി കെപിസിസി പ്രസിഡന്റ് എം എം ഹസന് തൃശൂരില് പറഞ്ഞു.\nജെഡിയു പോകുന്നതുകൊണ്ട് ഒരു നഷ്ടവും യുഡിഎഫിന് സംഭവിക്കില്ല. തോളത്ത് അലങ്കാരത്തിനായി ഇട്ട മേല്‍മുണ്ട് താഴെ വീഴുമ്പോഴുള്ള അസ്വസ്ഥത മാത്രമേ യുഡിഎഫിനുള്ളൂ. രാഷ്ട്രീയസദാചാരത്തിന് യോജിക്കാത്ത നടപടിയാണ് ജെഡിയുവിന്റേത്. എല്‍ഡിഎഫില് കിട്ടാത്ത മാന്യതയും അംഗീകാരവും യുഡിഎഫ് നല്‍കിയെന്ന് നേരത്തെ ജെഡിയു പറഞ്ഞത്. ഇപ്പോള് ഒരു കാരണവുമില്ലാതെ മുന്നണിയില് നിന്നും പോകുന്നത് വിശ്വാസവഞ്ചനയും ക്ടുത്ത നീതികേടുമാണ്.\nഇടതുമുന്നണി ലോക്‌സഭാസീറ്റ് നിഷേധിച്ചപ്പോള് ആത്മാഭിമാനത്തിന് മുറിവേറ്റുവെന്ന് പറഞ്ഞാണ് വീരേന്ദ്രകുമാറും സംഘവും യുഡിഎഫില് രാഷ്ട്രീയ അഭയം തേടിയത്. അര്‍ഹമായ പരിഗണനയും സ്ഥാനവുമാണ് യുഡിഎഫില് അവര്‍ക്ക് നല്‍കിയത്. മല്‍സരിക്കാന് ഏഴ് നിയമസഭാസീറ്റുകളും പാലക്കാട് ലോക്‌സഭാ സീറ്റും നല്‍കി. രണ്ട് എംഎല്‍എമാര് മാത്രമായിട്ടും എന്നും കോണ്‍ഗ്രസ് കൈവശം വച്ചുപോന്ന കൃഷികുപ്പ് ജെഡിയുവിന് നല്‍കി. അധികാരമില്ലാതിരുന്നിട്ടും വീരേന്ദ്രകുമാറിന് രാജ്യസഭാസീറ്റ് നല്‍കി.\nഒരു കാരണവുമില്ലാതെ മുന്നണി വിട്ട ജെഡിയുവിന്റെ സ്വഭാവം ഒരു പാഠമായി സിപിഎമ്മും സ്വീകരിക്കണം. പ്രതിപക്ഷ നേതാവ് രമേശ് ചെന്നിത്തലയുടെ പടയൊരുക്കത്തിന്റെ സമാപനസമ്മേളനത്തില് പോലും പങ്കെടുത്തവരാണ് മുന്നറിയിപ്പില്ലാതെ ഈ നിലപാടെടുത്തത്. രാഷ്ട്രീയകുതിരക്കച്ചവടത്തിനും സിപിഎമ്മുമായും വിലപേശലിനുമുള്ള അണിയറശ്രമങ്ങളാണ് ഇതിനിടയില് നടന്നത്. വിചിത്രമായ കാരണം പറഞ്ഞാണ് വീരേന്ദ്രകുമാര് രാജ്യസഭാംഗത്വം രാജിവച്ചതെന്നും എംഎം ഹസന് പറഞ്ഞു.


Malayalam news on Bollywood movies- Sonu gets threat calls/ ലൈംഗിക വിവാദം: സോനുവിനെതിര ഭീഷണി - Malayalam Filmibeat\nലൈംഗിക വിവാദം: സോനു നിഗത്തിനെതിരെ ഭീഷണി\nസ്വവര്‍ഗ്ഗാനുരാഗിയായ മാധ്യമപ്രവര്‍ത്തകന്റെ ലൈംഗിക ചൂഷണ ശ്രമങ്ങള് പുറംലോകത്തെയറിയിച്ചതിന് പിന്നാലെ ഗായകന് സോനു നിഗത്തിനെതിരെ ഭീഷണി സന്ദേശങ്ങള്.\nചൊവ്വാഴ്‌ച രാത്രിയാണ് ഇപ്പോള് യുഎസിലുള്ള സോനുവിന് ഫോണിലൂടെ ഭീഷണി വന്നത്. അമേരിക്കയില് സോനു താമസിക്കുന്ന കൂട്ടുകാരന്റെ വീട്ടിലെ ലാന്റ് ഫോണിലേയ്‌ക്കാണത്രേ ഭീഷണിപ്പെടുത്തിക്കൊണ്ട് വിളി വന്നത്.\nവിളിച്ചയാളുടെ ശബ്ദം വളരെ പരുപരുത്തതായിരുന്നു. അയാള് ആരാണെന്ന് സ്വയം പരിചയപ്പെടുത്താന് തയ്യാറായില്ല. ഫോണ് എടുത്തയുടന് മോശമായ രീതിയില് അസഭ്യം പറഞ്ഞു തുടങ്ങുകയായിരുന്നു- സോനു പറയുന്നു.\nഇപ്പോള് തുറന്നുപറഞ്ഞ കാര്യങ്ങളുമായി മുന്നോട്ടുപോകാനാണ് തീരുമാനെങ്കില് സോനുവിനെ ഒരു പാഠം പഠിപ്പിക്കുമെന്നാണത്രേ വിളിച്ചയാള് പറഞ്ഞത്. ഒപ്പം സോനു ഇന്ത്യയിലേയ്‌ക്ക് തിരിച്ചെത്തിയാലുടന് ഇതിന്റെ ഫലം അനുഭവിയ്‌ക്കുമെന്നും തങ്ങള് അതിനുവേണ്ടികാത്തിരിക്കുകയാണെന്നും മുന്നറിയിപ്പും നല്‍കിയിട്ടുണ്ടത്രേ.\nഭീഷണി സന്ദേശത്തെത്തുടര്‍ന്ന് അസ്വസ്ഥനായ സോനു മുംബൈയിലുള്ള പിതാവ് ആഗം നിഗത്തെ വിളിച്ച് പൊലീസില് പരാതി നല്‍കാന് പറയുകയായിരുന്നു. സോനുവിന്റെ ആവശ്യപ്രകാരം മുംബൈ വെര്‍സോവ പൊലീസ് സ്റ്റേഷനില് പിതാവ് പരാതി നല്‍കിക്കഴിഞ്ഞു.\nഇതിന് പുറമേ ഈ കഥ പുറത്തറിയിച്ചപ്പോള് തന്റെ പ്രേക്ഷകരില് നിന്നും ശക്തമായ പിന്തുണയാണ് തനിയ്‌ക്ക് കിട്ടിയിരിക്കുന്നതെന്നും ഇത് സന്തോഷകരമാണെന്നും ഗായകന് പറഞ്ഞു.\nMORE ഭീഷണി NEWS\nപ്രമുഖ നടിക്കെതിരെ നിയമ നടപടിയുമായി സംവിധായകന് കേതന് മേത്ത! കങ്കണ ഇങ്ങനെ ചെയ്യാന് പാടുണ്ടോ?\nRead more about: ഭീഷണി ലൈംഗിക വിവാദം സന്ദേശം സോനു നിഗം controversy homosexual huge journalist sonu nigam targetting


ഗോകുലം കേരളയുടെ യുവതാരം എമിൽ ബെന്നി ഐ എസ് എല്ലിലേക്ക് | Fanport | Featured News Malayalam\nഗോകുലം കേരളയുടെ യുവതാരം എമിൽ ബെന്നി ഐ എസ് എല്ലിലേക്ക്\nJune 12, 2022 - 5:57 PM\nഗോകുലം കേരളക്കായി ഗംഭീര പ്രകടനം നടത്തിക്കൊണ്ടിരുന്ന യുവതാരം എമിൽ ബെന്നി ഐ എസ് എല്ലിലേക്ക്. എമിലിനെ ഐ എസ് എൽ ക്ലബായ നോർത്ത് ഈസ്റ്റ് യുണൈറ്റഡ് സ്വന്തമാക്കും എന്നാണ് സൂചനകൾ. എമിലുമായി നോർത്ത് ഈസ്റ്റ് യുണൈറ്റഡ് രണ്ടു വർഷത്തെ കരാറിൽ എത്തിയതായി റിപ്പോർട്ടുകൾ ഉണ്ട്. വയനാട് സ്വദേശിയായ എമിൽ 2020 മുതൽ ഗോകുലം കേരളക്ക് ഒപ്പം ഉണ്ട്.\nഗോകുലം കേരളക്കായി കഴിഞ്ഞ സീസണിൽ എ എഫ് സി കപ്പിൽ അടക്കം 21 മത്സരങ്ങൾ കളിച്ചിരുന്നു. ഒരു ഗോളും മൂന്ന് അസിസ്റ്റും ടീമിനായി താരം സംഭാവന ചെയ്തു.2ഐ ലീഗ് കിരീടങ്ങൾ നേടിയ എമിൽ 2020-21 ഐ ലീഗ് സീസണിൽ എമേർജിങ് പ്ലയർ ഓഫ് ദി സീസൺ ആയി തിരഞ്ഞെടുക്കപ്പെട്ടിരുന്നു. ആ സീസൺ ഐ ലീഗിലെ മികച്ച ടീമിലും എമിൽ ഉണ്ടായിരുന്നു.\nമുമ്പ് കേരള ബ്ലാസ്റ്റേഴ്സ് റിസേർവ്സിനൊപ്പം എമിൽ ഉണ്ടായിരുന്നു. 21കാരനായ എമിൽ എം എസ് പി അക്കാദമയിലൂടെ വളർന്നു വന്ന താരമാണ്. എമിലിന്റെ നീക്കം നോർത്ത് ഈസ്റ്റ് വരും ദിവസങ്ങളിൽ ഔദ്യോഗികമായി പ്രഖ്യാപിക്കും എന്ന് കരുതുന്നു.\nPrevious articleഅര്‍ദ്ധ ശതകത്തിന് ശേഷം ലീസ് പുറത്ത്, ഇംഗ്ലണ്ട് 195/2 എന്ന നിലയിൽ\nNext articleവീണ്ടും സ്‌ക്രീനിയക്ക് വേണ്ടി പി എസ് ജി രംഗത്ത്


റെഡ്മീ 8എ ഡ്യൂവല് ഇന്ത്യയില് ഇറക്കി ഷവോമി; ഏറ്റവും ചെറിയ വിലയ്ക്ക് ഇരട്ട ക്യാമറ ഫോണ് | Xiaomi launches Redmi 8A Dual at 6499 specifications features\n8എംപിയാണ് മുന്നിലെ സെല്‍ഫി ക്യാമറ. ഇത് എഐ മോഡും, പോട്രെയ്റ്റ് മോഡും സപ്പോര്‍ട്ട് ചെയ്യും. ഗൂഗിള് ലെന്‍സ് സപ്പോര്‍ട്ടും ഈ ക്യാമറയ്ക്കുണ്ട്. ഷവോമിയുടെ എക്സ് ഗ്രിപ്പ് ഓറ ഡിസൈനിലാണ് ഫോണ് നിര്‍മ്മിച്ചിരിക്കുന്നത്.\nBengaluru, First Published Feb 12, 2020, 4:32 PM IST\nമുംബൈ: റെഡ്മീ 8എയുടെ പരിഷ്കരിച്ച മോഡല് റെഡ്മീ 8എ ഡ്യൂവല് ഇന്ത്യയില് ഇറക്കി ഷവോമി. പുതിയ ക്യാമറ സെറ്റപ്പ് അടക്കം സ്മാര്‍ട്ട്ഫോണുകളുടെ വിലകുറഞ്ഞ ശ്രേണിയെ ലക്ഷ്യമാക്കിയാണ് പുതിയ ഫോണ് ഷവോമി അവതരിപ്പിച്ചിരിക്കുന്നത്.\nഡ്യൂവല് ക്യാമറയുമായാണ ഈ ഫോണ് എത്തുന്നത്. നേരത്തെ ഇറങ്ങിയ റെഡ്മീ 8എയില് നിന്നുള്ള പ്രധാനമാറ്റവും ഇത് തന്നെയാണ്. 13എംപിയാണ് പിന്നിലെ പ്രധാന സെന്‍സര് ഒപ്പം 2എംപി ഡെപ്ത് സെന്‍സറും നല്‍കുന്നുണ്ട് ഈ ഫോണില്. രണ്ടാം സെന്‍സര് സ്വതന്ത്ര്യമായി പ്രവര്‍ത്തിക്കുന്നതല്ല. എന്നാല് മികച്ച പോട്രെയ്റ്റ് മോഡ് നല്‍കാന് ഇത് ഉപകരിക്കും.\n8എംപിയാണ് മുന്നിലെ സെല്‍ഫി ക്യാമറ. ഇത് എഐ മോഡും, പോട്രെയ്റ്റ് മോഡും സപ്പോര്‍ട്ട് ചെയ്യും. ഗൂഗിള് ലെന്‍സ് സപ്പോര്‍ട്ടും ഈ ക്യാമറയ്ക്കുണ്ട്. ഷവോമിയുടെ എക്സ് ഗ്രിപ്പ് ഓറ ഡിസൈനിലാണ് ഫോണ് നിര്‍മ്മിച്ചിരിക്കുന്നത്. സീ ബ്യൂ, സ്കൈ വൈറ്റ്, മിഡ് നൈറ്റ് ഗ്രേ കളറുകളിലാണ് ഈ ഫോണ് ലഭിക്കുക. സ്ക്രീനിന് ഗോറില്ല ഗ്ലാസ്5സംരക്ഷണം ലഭ്യമാണ്.\nസ്നാപ്ഡ്രാഗണ് 439 ചിപ്പ് സെറ്റാണ് ഇതില് ഉപയോഗിച്ചിരിക്കുന്നത്. 2ജിഗാ ഹെര്‍ട്സാണ് ഇതിന്‍റെ ശേഷി. 5000 എംഎഎച്ച് ബാറ്ററി ശേഷിയാണ് ഫോണിനുള്ളത്. സിടൈപ്പ് യുഎസ്ബിയാണ് ചാര്‍ജിംഗിനായി ഉള്ളത്. 3.5 എംഎം ഹെഡ്ഫോണ് ജാക്കറ്റ് ലഭ്യമാണ്.\nഈ ഫോണിന്‍റെ 2ജിബി റാം 32 ജിബി ഇന്‍റേണല് മെമ്മറി പതിപ്പിന് ഈ ഫോണിനുള്ളത്. ഇതിന്‍റെ വില 6,499 രൂപയാണ്. അതേ സമയം 3ജിബി 32 ജിബി ഇന്‍റേണല് മെമ്മറി പതിപ്പിന് വില 6,999 രൂപയാണ്. ഫെബ്രുവരി 18 ഉച്ചയ്ക്ക് 12 മണിമുതല് ആമസോണ് ഇന്ത്യയിലും എംഐ.കോമിലും ഇത് ലഭ്യമാകും.\nLast Updated Feb 12, 2020, 4:32 PM IST\nറെഡ്മീ 8 എ ഡ്യുവല്


സ്റ്റെയർ എഡ്ജ് പ്രൊട്ടക്ഷൻ സിസ്റ്റം ഫാക്ടറിയിലെ ക്ലാമ്പ് | സ്റ്റെയർ എഡ്ജ് പ്രൊട്ടക്ഷൻ സിസ്റ്റം നിർമ്മാതാക്കൾ, വിതരണക്കാർ എന്നിവയിൽ ചൈന ക്ലാമ്പ്\nപ്രീകാസ്റ്റ് കോൺക്രീറ്റ് സ്റ്റെയർകെയ്സുകൾക്കായുള്ള സ്റ്റെയർ എഡ്ജ് പ്രൊട്ടക്ഷൻ സിസ്റ്റങ്ങളിൽ സുരക്ഷാ ക്ലാമ്പ്\nഒരു ഗോവണിയിൽ താത്കാലിക അരികിൽ സംരക്ഷണം സജ്ജീകരിച്ചിട്ടില്ലെങ്കിൽ, നിങ്ങളുടെ പ്രവർത്തകർ ഗോവണിയിൽ നിന്ന് വീഴാനുള്ള വ്യക്തമായ അപകടമുണ്ട്. സ്റ്റെയർ എഡ്ജ് പ്രൊട്ടക്ഷൻ സിസ്റ്റത്തിൽ APAC പൂർണ്ണമായ ഒരു താൽക്കാലിക ക്ലാമ്പ് വികസിപ്പിച്ചെടുത്തിട്ടുണ്ട്.\nഞങ്ങളുടെ എഡ്ജ് പ്രൊട്ടക്ഷൻ സിസ്റ്റം സ്റ്റെയർകേസിന്റെ സ്ട്രിംഗറുകളിൽ മുറുകെ പിടിക്കാൻ കഴിയും, ഇത് വളരെ വേഗത്തിൽ സ്ഥാപിക്കാനും പൊളിക്കാനും കഴിയും. ഇത് സമയ കാലതാമസം ഒഴിവാക്കുകയും നിങ്ങളുടെ പ്രോജക്റ്റിനായി പണം ലാഭിക്കുകയും ചെയ്യുന്നു.\nഎപിഎസി ക്ലാമ്പ് ഓൺ സ്റ്റെയർ എഡ്ജ് പ്രൊട്ടക്ഷൻ സിസ്റ്റത്തിൽ തൊഴിലാളികളുടെ സുരക്ഷ കണക്കിലെടുത്താണ് രൂപകൽപ്പന ചെയ്തിരിക്കുന്നത്. ഇൻസ്റ്റാളേഷനും സിസ്റ്റം നീക്കം ചെയ്യാനും എളുപ്പം മനസ്സിൽ വെച്ചാണ് ഈ സിസ്റ്റം രൂപകൽപ്പന ചെയ്തിരിക്കുന്നത്, ഇത് പരമ്പരാഗത സ്റ്റെയർ ഹാൻഡ്‌റെയിൽ സിസ്റ്റത്തിൽ കാര്യമായ പുരോഗതിയാണ്.\nഞങ്ങളുടെ സ്റ്റെയർവേ എഡ്ജ് പ്രൊട്ടക്ഷൻ സിസ്റ്റം ഞങ്ങൾ നിരന്തരം മെച്ചപ്പെടുത്തുന്നു. ഞങ്ങളുടെ ഉപഭോക്താക്കൾക്ക് ഞങ്ങൾ പരമാവധി മൂല്യവും പ്രകടനവും നൽകുന്നു.\nഞങ്ങളുടെ ക്ലാമ്പ് ഓൺ സ്റ്റെയർ എഡ്ജ് പ്രൊട്ടക്ഷൻ സിസ്റ്റം നിർമ്മാണ സമയത്ത് എളുപ്പത്തിൽ ആക്സസ് ചെയ്യാൻ അനുവദിക്കുന്നു. കോവണിപ്പടികളിൽ ക്ലാമ്പ് ചെയ്ത താൽക്കാലിക എഡ്ജ് പ്രൊട്ടക്ഷൻ സിസ്റ്റം സ്ഥാപിക്കുന്നതിലൂടെ, കരാറുകാർക്ക് ഗോവണി കയറുന്ന ജീവനക്കാർക്ക് വിലയേറിയ മനുഷ്യ-മണിക്കൂറുകൾ ലാഭിക്കാൻ കഴിയും.\nഎഡ്ജ് പ്രൊട്ടക്ഷൻ സിസ്റ്റത്തിൽ ഒരു APAC ക്ലാമ്പ് വാങ്ങുന്നത് ചെലവേറിയ വാടകച്ചെലവുകൾ ഒഴിവാക്കാനും നിങ്ങളുടെ അടിത്തട്ടിൽ മെച്ചപ്പെടുത്താനും കഴിയും. പ്രതിമാസ വാടക നൽകുന്നതിനുപകരം, നിങ്ങളുടെ ബിഡ്ഡിലേക്ക് ഞങ്ങളുടെ താൽക്കാലിക സ്റ്റെയർവേ എഡ്ജ് പ്രൊട്ടക്ഷൻ സിസ്റ്റം ചേർത്ത് സമയവും പണവും ലാഭിക്കാം.\nസ്റ്റെയർ എഡ്ജ് പ്രൊട്ടക്ഷൻ സിസ്റ്റങ്ങളിൽ APAC-ന്റെ ക്ലാമ്പ് ഉള്ളതിനാൽ, നിങ്ങളുടെ പ്രവർത്തകർ ഇനി സ്റ്റെയർവെല്ലുകളിൽ സുരക്ഷാ കയറുകൾ ഉപയോഗിക്കേണ്ടതില്ല. സ്റ്റെയർ എഡ്ജ് പ്രൊട്ടക്ഷൻ സിസ്റ്റത്തിലുള്ള ഞങ്ങളുടെ ക്ലാമ്പിന് സ്ലാബ് പെനട്രേഷൻ ആവശ്യമില്ല. ഏത് സ്റ്റെയർകേസ് പ്രൊഫൈലിനും, ഇൻ-സിറ്റു, പ്രീ-കാസ്റ്റ് അല്ലെങ്കിൽ സ്റ്റീൽ എന്നിവയ്‌ക്ക് അനുയോജ്യമായ ഫ്ലെക്സിബിൾ അഡ്ജസ്റ്റ്‌മെന്റ് ഉപയോഗിച്ച് സിസ്റ്റം പരസ്പരം മാറ്റാവുന്നതാണ്.\nസ്റ്റെയർ എഡ്ജ് പ്രൊട്ടക്ഷൻ സിസ്റ്റത്തിലെ APAC ക്ലാമ്പ് മൂന്ന് ഘടകങ്ങൾ ഉൾക്കൊള്ളുന്നു: 1. സ്റ്റെയർ ക്ലാമ്പ് 2. സ്റ്റെയർ പോസ്റ്റ് 3.ലിങ്ക് ബാർ/ഹാൻഡ്‌റെയിൽ\nസ്റ്റെയർകേസിനുള്ള സ്റ്റെയർ ക്ലാമ്പ് APAC പ്രത്യേകം രൂപകൽപ്പന ചെയ്തിട്ടുണ്ട്. നിങ്ങൾക്ക് ഞങ്ങളുടെ സ്റ്റെയർ ക്ലാമ്പ് ഒരു ഗോവണിയിലേക്ക് എളുപ്പത്തിൽ ഘടിപ്പിക്കാൻ കഴിയും, കൂടാതെ സ്റ്റെയർ ക്ലാമ്പിന് കോണിപ്പടികളിൽ സുരക്ഷിതമാക്കാൻ ശക്തമായ പിടി നൽകാൻ കഴിയും.\nസ്റ്റെയർ ക്ലാമ്പ് ഘടിപ്പിച്ച ശേഷം, നിങ്ങൾക്ക് സ്റ്റെയർ സേഫ്റ്റി പോസ്റ്റും ഹാൻഡ്‌റെയിലുകളും സ്ഥാപിക്കാം. വേഗത്തിലുള്ള ക്രമീകരണത്തിനായി സ്റ്റെയർ ക്ലാമ്പിൽ ഒരു മെക്കാനിക്കൽ ക്ലാമ്പ് ഉണ്ട്. രണ്ട് സ്റ്റെയർ ക്ലാമ്പുകളുടെ പരമാവധി അകലം 2.5 മീറ്ററാണ്, ബാധകമായ എല്ലാ OSHA, ANSI, EN 13374 മാനദണ്ഡങ്ങളും പാലിക്കുന്നു.\nസ്റ്റെയർ സേഫ്റ്റി പോസ്റ്റുകൾ നിർമ്മാണ സൈറ്റുകളിൽ ചുമത്തിയിരിക്കുന്ന കർശനമായ ആരോഗ്യ സുരക്ഷാ ചട്ടങ്ങൾ പാലിക്കാൻ സഹായിക്കുന്നു, ഉയരത്തിൽ നടത്തുന്ന ജോലികൾക്കായി ഒരു സംരക്ഷിത സ്റ്റെയർ ബാരിയർ സ്ഥാപിക്കേണ്ടതുണ്ട്. ഓരോ പോസ്റ്റും 48 എംഎം റൗണ്ട് സെക്ഷനിൽ നിന്നാണ് നിർമ്മിച്ചിരിക്കുന്നത്, പിന്നുകളോ സംയോജിത പിന്നുകളോ ഉപയോഗിച്ച് സ്റ്റെയർ ക്ലാമ്പുകളുമായി ബന്ധിപ്പിച്ചിരിക്കുന്നു.\nസ്റ്റെയർ സിസ്റ്റത്തിലെ ക്ലാമ്പിനുള്ള APAC ഹാൻഡ്‌റെയിലുകളെ ലിങ്ക് ബാറുകൾ എന്നും വിളിക്കുന്നു. അവ 0.8m-1.5m അല്ലെങ്കിൽ 1.5m-2.5m മുതൽ ക്രമീകരിക്കാവുന്നതാണ്, നിങ്ങൾക്ക് ലാച്ച് പിൻ ഉപയോഗിച്ച് സ്റ്റെയർ സേഫ്റ്റി പോസ്റ്റുകളിൽ ഘടിപ്പിക്കാം. ഞങ്ങളുടെ ക്ലാമ്പ് ഓൺ എഡ്ജ് പ്രൊട്ടക്ഷൻ സിസ്റ്റത്തിന്റെ പ്രധാന ഘടകം എന്ന നിലയിൽ, ഇത് നിർമ്മാണ സമയത്ത് ശക്തമായ സുരക്ഷാ റെയിലിംഗ് നൽകുന്നു.\nഗോവണിയുടെ വലുപ്പം ഗണ്യമായി വ്യത്യാസപ്പെടാം എന്നതിനാൽ പടികൾ സംരക്ഷിക്കുന്നത് ഒരു വെല്ലുവിളി നിറഞ്ഞ കാര്യമാണ്. സ്റ്റെയർ എഡ്ജ് പ്രൊട്ടക്ഷൻ സൊല്യൂഷനുകളിലെ ഞങ്ങളുടെ എല്ലാ ക്ലാമ്പുകളും അതുല്യമായ ടെലിസ്കോപ്പിക് ഹാൻഡ്‌റെയിലുകൾ / ലിങ്ക് ബാറുകൾ കൊണ്ട് സജ്ജീകരിച്ചിരിക്കുന്നു. പരമ്പരാഗത ട്യൂബുകൾ ആവശ്യമുള്ള വലുപ്പത്തിലേക്ക് മുറിക്കേണ്ടതില്ല എന്നാണ് ഇതിനർത്ഥം.\nനിങ്ങളുടെ കെട്ടിട നിർമ്മാണ സമയത്ത് പടികൾ, സ്റ്റെയർ ലാൻഡിംഗുകൾ, മറ്റ് അപകടകരമായ പ്രദേശങ്ങൾ എന്നിവയ്ക്ക് APAC താൽക്കാലിക സംരക്ഷണം നൽകുന്നു. കൂടുതൽ വിവരങ്ങൾക്ക് ഞങ്ങളുടെ പ്രതിനിധിയെ ബന്ധപ്പെടുക.\nസ്റ്റെയർവേയ്‌ക്കായുള്ള കളക്ടീവ് EN13374 എഡ്ജ് പ്രൊട്ടക്ഷൻ സ്റ്റെയർ ക്ലാമ്പ്\nസ്റ്റെയർ ക്ലാമ്പ് കോണിപ്പടികളിലെ താൽക്കാലിക സംരക്ഷണത്തിനുള്ള ഒരു ക്ലാമ്പായി ഉപയോഗിക്കുന്നു. ഈ ക്ലാമ്പ് ഉപയോഗിക്കുന്നതിലൂടെ, എഡ്ജ് പ്രൊട്ടക്ഷൻ ഇൻസ്റ്റാൾ ചെയ്യുമ്പോൾ ദ്വാരങ്ങൾ തുരക്കുന്ന പ്രക്രിയ ഇല്ലാതാക്കാം.\nസ്റ്റെയർ ക്ലാമ്പ് സ്വിവൽ ചെയ്യാനും തിരിക്കാനും കഴിയും, കൂടാതെ സ്റ്റെയർ ഉപരിതലത്തിന് കേടുപാടുകൾ വരുത്താതെ ലളിതമായ പ്രവർത്തനത്തിലൂടെ ഇൻസ്റ്റാൾ ചെയ്യാൻ കഴിയും. സേഫ്‌ഡ്ജ് പോസ്റ്റിന് 1.2 മീറ്ററിനുള്ള ഒരു സംയോജിത ബ്രാക്കറ്റ് ക്ലാമ്പിന് ഉണ്ട്, കൂടാതെ ക്രമീകരിക്കാവുന്ന ഹാൻഡ്‌റെയിലുകൾ പോസ്റ്റുകളിൽ ഇൻസ്റ്റാൾ ചെയ്തിട്ടുണ്ട്.\nസ്റ്റെയർകേസിന്റെ നിർമ്മാണ ഘട്ടത്തിൽ പ്രത്യേക സ്റ്റെയർ ക്ലാമ്പിംഗ് ഉപകരണങ്ങൾ ഈ രീതിയുടെ ഗുണനിലവാരവും സുരക്ഷയും വളരെയധികം മെച്ചപ്പെടുത്തുന്നു. സ്റ്റെയർകേസ് പ്രൊട്ടക്ഷൻ സ്റ്റെയർ ക്ലാമ്പും മറ്റ് ഘടകങ്ങളും BS EN 13374 പാലിക്കുന്നു.\nസ്റ്റെയർവെൽ എഡ്ജ് സംരക്ഷണത്തിനായി ക്രമീകരിക്കാവുന്ന ലിങ്ക് ബാർ ഹാൻഡ്രെയിൽ\nക്രമീകരിക്കാവുന്ന ഹാൻഡ്‌റെയിലുകൾ ഞങ്ങളുടെ എഡ്ജ് പ്രൊട്ടക്ഷൻ സിസ്റ്റങ്ങളുടെ അവിഭാജ്യ ഘടകമാണ്. പടികൾ, ഷാഫ്റ്റുകൾ, തുറസ്സുകൾ എന്നിവയ്ക്കായി കൂട്ടായ വീഴ്ച സംരക്ഷണം സജ്ജമാക്കാൻ അവ ഉപയോഗിക്കുന്നു.\nക്രമീകരിക്കാവുന്ന ഹാൻഡ്‌റെയിൽ ഘടിപ്പിച്ചിരിക്കുന്ന ഓപ്പണിംഗിന്റെ ഓരോ വശത്തും മതിൽ ബ്രാക്കറ്റുകൾ ഉപയോഗിച്ച് വാൾ ഓപ്പണിംഗുകൾ എഡ്ജ് പ്രൊട്ടക്ഷൻ ഉപയോഗിച്ച് സുരക്ഷിതമാക്കാം.\nക്രമീകരിക്കാവുന്ന ഹാൻഡ്‌റെയിലുകൾ രണ്ട് വ്യത്യസ്ത വലുപ്പങ്ങളിൽ ലഭ്യമാണ്, 0.9m-1.5m, 1.5m-2.5m, അങ്ങനെ 0.9m മുതൽ 2.5m വരെ ഓപ്പണിംഗുകൾ ഉൾക്കൊള്ളുന്നു.\nഈ ക്രമീകരിക്കാവുന്ന ഹാൻഡ്‌റെയിൽ എഡ്ജ് പ്രൊട്ടക്ഷൻ സൊല്യൂഷൻ, വിവിധ തരം ജോലികൾ ചെയ്യുമ്പോൾ വീഴ്ചയുടെ സംരക്ഷണം നീക്കം ചെയ്യാനും തിരികെ നൽകാനും എളുപ്പമാക്കുന്നു, അതേസമയം വ്യത്യസ്ത തരം ലെഡ്-ഇൻ ഉപകരണങ്ങൾക്ക് ഇടം നൽകുന്നു.


നികുതി നിയമം യുഎഇയുടെ അനൗദ്യോഗിക സമ്പദ്‌വ്യവസ്ഥയെ നിയന്ത്രിക്കുമെന്ന് നിരീക്ഷകര് - FUTURE KERALA - Daily on Business Economy and Society\nടാക്‌സ് പ്രൊസീജ്യര് ലോ അനുസരിച്ച് എല്ലാ ബിസിനസുകളും അവശ്യമായ എല്ലാ രേഖകളും എഫ്ടിഎയ്ക്ക് നല്‍കേണ്ടതായി വരും. കൃത്യമായ ഓഡിറ്റ് നടപടികള് പൂര്‍ത്തിയാക്കുന്നതിനായി അഞ്ച് വര്‍ഷത്തെ സാമ്പത്തിക വിവരങ്ങള് സൂക്ഷിക്കണം.\nഅബുദാബി: മൂല്യ വര്‍ധിത നികുതിയും (വാറ്റ്) എക്‌സൈസ് നികുതിയും നടപ്പിലാക്കുന്നതിന് മുന്നോടിയായി യുഎഇ കൊണ്ടുവന്ന പുതിയ നികുതി നിയമം അനൗദ്യോഗിക സമ്പദ്‌വ്യവസ്ഥയെ നിയന്ത്രിക്കാന് സഹായിക്കുമെന്ന് നിരീക്ഷണം. പുതിയ നിയമം അനുസരിച്ച് പണത്തിനെ അടിസ്ഥാനമാക്കിയുള്ള ബിസിനസുകള് കണക്കുകള് സൂക്ഷിക്കേണ്ടിവരും. ഇത് അനൗദ്യോഗിക സമ്പദ്‌വ്യവസ്ഥയെ പിടിച്ചുകെട്ടാന് സഹായിക്കുമെന്ന് നിയമവിദഗ്ധര് വ്യക്തമാക്കി.\nപുതുതായി കൊണ്ടുവരാന് പോകുന്ന യുഎഇയുടെ നികുതി സംവിധാനത്തില് അടിത്തറ ഉറപ്പിക്കുന്നതിനാണ് കഴിഞ്ഞ ദിവസം യുഎഇ ടാക്‌സ് പ്രൊസീജ്യര് ലോ പുറത്തിറക്കിയത്. ഇതോടൊപ്പം നികുതി സ്വീകരിക്കുതിനെ നിയന്ത്രിക്കുന്നതിനും ഫെഡറല് ടാക്‌സ് അതോറിറ്റിയുടെ സ്ഥാനം വിശദീകരിക്കാനും നിയമത്തിന് സാധിക്കും. വാറ്റും, എക്‌സൈസ് ടാക്‌സും ഉള്‍പ്പടെയുള്ള നികുതികള് സ്വീകരിക്കുന്നതിലാണ് നിയമം കൂടുതല് ശ്രദ്ധപതിപ്പിക്കുന്നത്.\nപക്വതയാര്‍ന്ന സാമ്പദ്‌വ്യവസ്ഥയാണ് യുഎഇയ്ക്കുള്ളത്. എന്നാല് അനൗദ്യോഗികമായ ബിസിനസുകള് അപ്പോഴും നിലനില്‍ക്കുന്നുണ്ടെന്നും ലോ ഫേമായ സ്‌ക്വയര് പാറ്റണ് ബോഗ്ഗ്‌സിന്റെ ടാക്‌സ് ആന്‍ഡ് പബ്ലിക് പോളിസി പാര്‍ട്ണറായ ജെറിമി കോപ് പറഞ്ഞു. ഗവണ്‍മെന്റിന്റെ നിയന്ത്രണത്തില് പ്രവര്‍ത്തിക്കുന്നതിനേക്കാള് കൂടുതല് ബിസിനസ്സുകള് അല്ലാതെ ഇവിടെ നിലനില്‍ക്കുന്നുണ്ടെന്നും അദ്ദേഹം വ്യക്തമാക്കി.\nഎന്നാല് ഇതിനെല്ലാം മാറ്റം കൊണ്ടുവരാന് പുതിയ നിയമത്തിന് സാധിക്കുമെന്നാണ് പ്രതീക്ഷിക്കുന്നത്. ടാക്‌സ് പ്രൊസീജ്യര് ലോ അനുസരിച്ച് എല്ലാ ബിസിനസുകളും അവശ്യമായ എല്ലാ രേഖകളും എഫ്ടിഎയ്ക്ക് നല്‍കേണ്ടതായി വരും. കൃത്യമായ ഓഡിറ്റ് നടപടികള് പൂര്‍ത്തിയാക്കുന്നതിനായി അഞ്ച് വര്‍ഷത്തെ സാമ്പത്തിക വിവരങ്ങള് സൂക്ഷിക്കണം. ഇതിലൂടെ അനധികൃതമായി പ്രവര്‍ത്തിക്കുന്ന ബിസിനസുകള്‍ക്ക് നിയന്ത്രണം കൊണ്ടുവരാന് സാധിക്കുമെന്നാണ് നിയമവിദഗ്ധരുടെ നിരീക്ഷണം.\nപുതിയ നിയമത്തിന് അനുബന്ധമായ മറ്റ് നിയമങ്ങളും പുറത്തിറക്കുമെന്നാണ് പ്രതീക്ഷിക്കുന്നത്. അടുത്ത ആറ് മാസം കൊണ്ട് ഇത് നടപ്പാക്കുമെന്ന് യുഎഇ ലോ ഫേമായ അല് തമിമി ആന്‍ഡ് കമ്പനിയിലെ മുതിര്‍ന്ന നികുതി ഉപദേശകനായ ഷിറാസ് ഖാന് പറഞ്ഞു.\nTags:\tTax law says that the unauthorized economy of the UAE will control


kanjangad vyajavatu kendramവ്യാജവാറ്റ്\nമുടിയഴകിന് പത്ത് മാര്‍ഗങ്ങള്\nTuesday 12th October 2010 1:23pm\nവ്യാജവാറ്റ് കേന്ദ്രത്തില് യുവാവ് മരിച്ച നിലയില്\nTuesday 12th October 2010 1:20pm\nകാഞ്ഞങ്ങാട്: വ്യാജ വാറ്റു കേന്ദ്രത്തില് യുവാവിനെ ദുരൂഹ സാഹചര്യത്തില് മരിച്ച നിലയില് കണ്ടെത്തി. മഡിയനിലെ പി. വേണു (38)വിനെയാണു കാഞ്ഞങ്ങാട് മൂലക്കണ്ടം കോളനിയില് മരിച്ച നിലയില് കണ്ടത്. ഇന്നു രാവിലെയാണു കോളനിക്കു സമീപത്തെ പാറപ്പുറത്ത് ഇയാളുടെ മൃതദേഹം കണ്ടെത്തുകയായിരുന്നു.\nഹൊസ്ദുര്‍ഗ് ഡി.വൈ.എസ്.പി ജോസി ചെറിയാന്, സി.ഐ. കെ.അഷറഫ് എന്നിവര് സ്ഥലത്തെത്തി പ്രാഥമിക പരിശോധനകള് നടത്തി. അതേസമയം ഇയാള് മരിച്ചുകിടക്കുന്നതായി കണ്ടെത്തിയ സ്ഥലത്തിനു സമീപത്തു മല്‍പിടുത്തം നടന്നതായുള്ള സൂചനകളും പോലീസിനു ലഭിച്ചിട്ടുണ്ട്.


നിര്‍ണായക ഏകദിനം: 100 റണ്‍സ് പിന്നിട്ട് ഓസ്ട്രേലിയ - Flowers TV Online\nനിര്‍ണായക ഏകദിനം: 100 റണ്‍സ് പിന്നിട്ട് ഓസ്ട്രേലിയ\nഇന്ത്യ- ഓസ്ട്രോലിയ ഏകദിന പരന്പരയിലെ അവസാന മത്സരത്തില് ബാറ്റിങിനിറങ്ങിയ ഓസ്ട്രേലിയയ്ക്ക് മികച്ച തുടക്കം. ടോസ് നേടിയ ഓസ്ട്രേലിയ ബാറ്റിങ് തിരഞ്ഞെടുക്കുകയായിരുന്നു. നിലവില് പത്ത് ഓവറുകള് പിന്നിടുന്പോള് ഒരു വിക്കറ്റ് നഷ്ടത്തില് 100 റണ്‍സ് പിന്നിട്ടിരിക്കുകയാണ് ഓസ്ട്രേലിയ. ഇരു ടീമുകളെയും സംബന്ധിച്ച് ഏറെ നിര്‍ണ്ണായകമാണ് ഇന്നത്തെ മത്സരം. നിലവില് ഇരു ടീമുകളും രണ്ട് മത്സരങ്ങളില് വീതം വിജയം കൈവരച്ചിട്ടുണ്ട്. അതുകൊണ്ടുതന്നെ ഏകദിന പരന്പരയിലെ വിജയിയെ കണ്ടെത്തുക ഇന്നത്തെ മത്സരമായിരിക്കും.\nഏറെ മാറ്റങ്ങള് വരുത്തിക്കൊണ്ടാണ് ഇരു ടീമുകളും ഇന്ന് പോരാട്ടത്തിനിറങ്ങിയത്. രവീന്ദ്ര ജഡേജയും മുഹമ്മദ് ഷാമിയും ഇന്ത്യന് ടീമില് തിരിച്ചെത്തിയിട്ടുണ്ട്. യുസ്വേന്ദ്ര ചാഹലും കെ എല് രാഹുലുമാണ് ഇന്നത്തെ മത്സരത്തില് പുറത്തിരിക്കുക. അതുപോലെ തന്നെ ഓസ്ട്രേലിയന് ടീമില് നിന്നും ഷോണ് മാര്‍ഷിനെയും മാറ്റിയിട്ടുണ്ട്. മാര്‍ക്കസ് സ്റ്റോയിന്‍സാണ് ഷോണ് മാര്‍ഷിന്‍റെ പകരക്കാരന്.\nഡല്‍ഹിയിലെ ഫിറോഷ കോട്ല സ്റ്റേഡിയമാണ് ഇന്ത്യ ഓസ്ട്രേലിയ ഏകദിന പരന്പരയിലെ നിര്‍ണായക മത്സരത്തിന്‍റെ വേദി. ശക്തമായ തിരിച്ചുവരവ് ലക്ഷ്യം വെച്ചുകൊണ്ടാണ് ഇന്ത്യയുടെ പോരാട്ടം. അതുപോലെതന്നെ വിജയം മാത്രം ലക്ഷ്യം വെച്ചുകൊണ്ടാണ് ഓസ്ട്രേലിയന് താരങ്ങളും നിര്‍ണ്ണായക പോരാട്ടത്തിനിറങ്ങിയിരിക്കുന്നത്.\nRead more on: India vs Australia 5th ODI\nലൂസിഫറിലെ ആ ഡിലീറ്റ് ചെയ്ത രംഗമിതാ; ലാലേ…\nനാല് വര്‍ഷങ്ങള്‍ക്ക് ശേഷം രമ്യ നമ്പീശന്…\nമണിക്കൂറിൽ കാണുന്നത് ലക്ഷങ്ങൾ; യൂട്യൂബ് …\n‘നേരിൽ കണ്ടാൽ കയ്യും കാലും തല്ലിയൊ…\nജഗതി ശ്രീകുമാര് പ്രധാന കഥാപാത്രമായി പുത…\nദൈവത്തിന്റെ കരസ്പർശം ഏറ്റുവാങ്ങിയ അത്ഭുതബാലൻ എന്നല്ലാതെ…\nവാക്കുകൾക്ക് അതീതമാണ് സീതക്കുട്ടിയുടെ ഈ ഗാനം; വീഡിയോ\nഎന്തൊരു ക്യൂട്ടാണ് ഈ കുഞ്ഞുമിടുക്കി; ഹൃദയം കീഴടക്കി അനന…\nമാര്‍ക്കിടാന് മാത്രമല്ല പാട്ടിനൊപ്പം കിടിലന് ഡാന്‍സും…\nപാട്ടിനിടയ്ക്ക് സ്വരമിടറിയെങ്കിലും പതറാതെ ഋതുരാജ്; പ്രേ…\nനുണക്കഥകള് പ്രചരിപ്പിക്കുന്നവരുടെ ശ്രദ്ധയ്ക്…\nപിറന്നാള് നിറവില് മോഹന്‍ലാല്\nവാര്‍ത്തകളിലെ വ്യാജന്മാരെ തിരിച്ചറിയാന് ശ്രദ…\nഞെട്ടിക്കുന്ന പൊട്ടിച്ചിരിയുമായി കുട്ടിമാമ…\nശ്രദ്ധിക്കാം; വ്യാജവാർത്തകളിൽ അകപ്പെടാതിരിക്ക…\nപതിവുതെറ്റിച്ചില്ല ഇത്തവണയും ലാലേട്ടന് സ്പെഷ്…\nനാലാമൻ ആര്..? ഇന്ത്യൻ ടീമിനു തലവേദന!\nമറഡോണയുടെ ജീവിത കഥ പറയുന്ന ഡോക്യുമെന്‍ററി കാന…\nവിജയം നേടിത്തന്ന ആ അവസാന പന്തിന് പിന്നിൽ..?; …\nഇവനാണ് ലോകത്തിലെ ഏറ്റവും മികച്ച ബൗളർ; പ്രഖ്യാ…\n‘മഞ്ഞില് വിരിഞ്ഞ പൂക്കള്’ …\n‘ഇടം തോളൊന്നു മെല്ലെ ചരിച്ച്’…\nമനോഹരമായ ഡാന്‍സുമായി ആരാധ്യ; ക്യൂട്ടെന്ന…\nഓണ്‍ലൈനില് വാങ്ങിയ ഈ ടി ഷര്‍ട്ടിനെക്കുറ…\nഉയരങ്ങൾ കീഴടക്കാൻ ജെസ്സീക്കയ്ക്ക് കൈകൾ വ…


ലൈലത്തുല് ഖദ്‌റിനെ പ്രതീക്ഷിച്ച് – Ramadan Padasala\nHome / Article / ലൈലത്തുല് ഖദ്‌റിനെ പ്രതീക്ഷിച്ച്\nadmin-news May 30, 2019\tArticle Leaveacomment 516 Views\nലൈലതുല് ഖദ്ര് രാത്രിയിലാണെങ്കിലും, ആ രാത്രിക്ക് വേണ്ട ഒരുക്കങ്ങള് നോമ്പ് 20 ന് സുബ്ഹ് നമസ്‌കാരം മുതലേ ആരംഭിക്കണം. പ്രഭാതത്തിലും പ്രദോഷത്തിലും വിശ്വാസി പ്രാര്‍ത്ഥിക്കേണ്ട പ്രാര്‍ത്ഥനകള് ഉരുവിടുക.\n‘അല്ലാഹു അല്ലാതെ ആരാധ്യനില്ല, അവനു പങ്കുകാരാരുമില്ല. അധികാരമുടയവനായ അവനാകുന്നു സര്‍വ്വ സതുതിയും, അവന് എല്ലാത്തിനും കഴിവുള്ളവനുമാകുന്നു’\nഈ പ്രാര്‍ത്ഥന ചൊല്ലിയാല് പിശാചില് നിന്ന് അല്ലാഹു സംരക്ഷിക്കുമെന്ന് പ്രവാചകന് (സ).\nമഗ്‌രിബ് ബാങ്ക് വിളിക്കുന്നതോടെ, തനിക്ക് വേണ്ടിയും മറ്റു സത്യവിശ്വാസികള്‍ക്ക് വേണ്ടിയും പാപമോചനത്തിന് പ്രാര്‍ത്ഥിക്കുക. നരക മോചനത്തിനും അല്ലാഹുവിന്റെ സഹായത്തിനും, ലൈലത്തുല് ഖദ്‌റില് നിന്നു നമസ്‌കരിക്കാനുള്ള ഉതവി നല്‍കാനും പ്രാര്‍ത്ഥിക്കുക.\nനോമ്പു തുറപ്പിക്കാന് പ്രേരിപ്പിക്കുക\nനോമ്പുകാരനെ വീട്ടിലേക്ക് ക്ഷണിച്ചുകൊണ്ടോ, അവന് വേണ്ട ഭക്ഷണം അവന്റെ വീട്ടിലേക്ക് എത്തിച്ചു കൊടുത്തോ, അല്ലെങ്കില് പണം നല്‍കിയോ നോമ്പു തുറപ്പിക്കുക. നബി (സ) പറഞ്ഞു. ‘ആരെങ്കിലും നോമ്പുകാരനെ നോമ്പ് തുറപ്പിച്ചാല് അവന് നോമ്പുകാരന്റെ പ്രതിഫലമുണ്ട്’.\nഅല്ലാഹുവിന്റെ മുന്നില് സന്നിഹിതനാവുന്നതിന് മുന്‍പ് തൗബയിലൂടെ ഹൃദയത്തെ പൂര്‍ണ്ണമായും ശുദ്ധീകരിക്കേണ്ടതുണ്ട്. നന്മകളിലൂടെ പാപങ്ങള് പൊറുക്കപ്പെടുമെന്ന് പറയുന്ന നിരവധി ഹദീസുകളുണ്ട്. ചെറിയ പാപങ്ങള് മാത്രമേ അത്തരം നന്മകളിലൂടെ പൊറുക്കപ്പെടുകയുള്ളൂ. വലിയ പാപങ്ങള് പൊറുക്കപ്പെടാന് ആത്മാര്‍ത്ഥമായ പശ്ചാതാപമല്ലാതെ വേറെ മാര്‍ഗമില്ല.\nസമസൃഷ്ടികളുമായി ബന്ധപ്പെട്ട വന്‍പാപങ്ങളില് നിന്ന് അകന്നു നില്‍ക്കുക\nഒരാളുടെ അവകാശം കവര്‍ന്നെടുത്തിട്ടുണ്ടങ്കില്, അയാളുടെ പൊരുത്തത്തിലൂടെ മാത്രമേ അല്ലാഹു പൊറുത്തു തരികയുള്ളൂ. അയാള് മാപ്പ് തരാന് സന്നദ്ധനല്ലെങ്കില് ആ പാപങ്ങളില് നിന്ന് ഒരാളും മുക്തനാകുകയില്ല. പ്രവാചകന് (സ) പറഞ്ഞു: ‘ആരെങ്കിലും തന്റെ സഹോദരന്റെ അഭിമാനത്തിന് ക്ഷതം വരുത്തുകയോ, സഹോദരന്റെ അവകാശം കവരുകയോ ചെയ്താല്, ദീനാറും ദിര്‍ഹവും ഉപകാരപ്പെടാത്ത ദിവസത്തിന് മുമ്പേ ആ തെറ്റില് നിന്ന് അവന് മുക്തനാവട്ടെ! തെറ്റ് ചെയ്തവന് വല്ല നന്മയുമുണ്ടെങ്കില്, തന്റെ സഹോദരനോട് കാണിച്ച തെറ്റിന്റെ തോതനുസരിച്ച് ആ നന്മകളില് നിന്ന് അക്രമത്തിന് ഇരയായവന് നല്‍കപ്പെടും. അക്രമിച്ചവന് നന്മകള് ഇല്ലെങ്കില്, അക്രമിക്കപ്പെട്ടവന്റെ തിന്‍മകള്, അക്രമിച്ചവന്റെ മേല് ചുമത്തപ്പെടും’ (ബുഖാരി).\nഏഷണി, പരദൂഷണം, പരിഹാസം, ചീത്തപറയല്, കള്ള സാക്ഷ്യം ചെയ്യല്, സാമ്പത്തിക അവകാശങ്ങള് കവര്‍ന്നെടുക്കല് എന്നിവയാണ് അടിമകളോടുള്ള തെറ്റുകള്.\nഅധിക ഇബാദത്തുകളുടെ ഈ വേളകളില് ദാനധര്‍മങ്ങളില് മത്സരിച്ചു മുന്നേറുക. നബി (സ) പറഞ്ഞു: ‘ദാന ധര്‍മ്മങ്ങള് ഖബര് ശിക്ഷയെ ലഘൂകരിക്കും, അന്ത്യനാളില് വിശ്വാസിക്ക് അവന്റെ ദാനധര്‍മങ്ങള് തണല് വിരിക്കും’.\nഫര്‍ദു നമസ്‌കാരത്തിനും സുന്നത്ത് നമസ്‌കാരങ്ങള്‍ക്കും കൂടുതല് ശ്രദ്ധിക്കുക\nബാങ്ക് വിളി കേള്‍ക്കുമ്പോള് തന്നെ നമസ്‌കാരത്തിനു സജ്ജരായി പള്ളിയിലെത്തുക. ബാങ്ക് വിളിക്ക് കാതോര്‍ത്ത് ബാങ്കിന് ഉത്തരം നല്‍കുകയും ചെയ്യുക.\nപ്രവാചകന് (സ) ചര്യ പിന്‍പറ്റി നോമ്പ് തുറയില് ധൃതി കാണിക്കുക. സമയമായാല് നോമ്പ് തുറക്കാന് ഒട്ടും വൈകിക്കൂടാ. ആ സന്ദര്‍ഭങ്ങളിലും പ്രാര്‍ത്ഥനകള് ഉരുവിട്ടുകൊണ്ടിരിക്കുക.\nറമദാന് മാസത്തിലെ ശ്രേഷ്ഠ ഇബാദത്തുകളില് ഒന്നാണ് തറാവീഹ് നമസ്‌കാരം. നബി (സ) പറഞ്ഞു: ‘വിശ്വാസത്തോടും പ്രതിഫലേച്ഛയോടെയും ലൈലത്തുല് ഖദ്‌റില് ആരെങ്കിലും നിന്ന് നമസ്‌കരിച്ചാല് അവന്റെ മുന്‍പാപങ്ങള് പൊറുക്കപ്പെടും’. അവസാന പത്തുകളില് തറാവീഹ് നമസ്‌കാരം ദീര്‍ഘിപ്പിക്കുക.\nതഹജ്ജുദ് നമസ്‌കാരങ്ങളില് പാപമോചനം അധികരിപ്പിക്കുക. അവസാന നാളുകളില് പ്രാര്‍ത്ഥനകള് ചൊല്ലി കൊണ്ടിരിക്കുക. ആയിശ (റ) പറയുന്നു: ഞാന് നബിയോട് ചോദിച്ചു: ‘ലൈലത്തുല് ഖദ്ര് ദിവസം ഏതാണെന്നറിഞ്ഞാല് ഞാന് എന്താണ് പ്രാര്‍ത്ഥിക്കുക ?’ നബി പറഞ്ഞു: ‘അല്ലാഹുവേ നീ അങ്ങേയറ്റം പൊറുത്തു കൊടുക്കുന്നവനാണ്, പൊറുത്തു കൊടുക്കുന്നത് നീ ഇഷ്ടപ്പെടുകയും ചെയ്യുന്നു, എനിക്ക് നീ പൊറുത്തു തന്നാലും….’ അത്താഴത്തിന് മുമ്പ് ഖുര്‍ആന് പാരായണവും നമസ്‌കാരവും മറ്റു പ്രാര്‍ത്ഥനകളും നിര്‍വഹിക്കുന്നതാണ് കൂടുതല് നല്ലത്.\nPrevious ആത്മീയ ഔന്നത്യം ഇഅ്തികാഫിലൂടെ\nNext ലൈലത്തുല് ഖദ്ര്: ശ്രേഷ്ഠ രാത്രി\nരഹസ്യവും പരസ്യവുമായ സകല വികാരങ്ങളില് നിന്നും, അന്നപാനീയങ്ങളില് നിന്നും അകന്നുനില്‍ക്കുകയെന്നതാണ് നോമ്പിന്റെ സാമ്പ്രദായിക മുഖം. അതോടൊപ്പം ആത്മാവിന്റെയും ശരീരത്തിന്റെയും ഉല്ലാസത്തിനും …


ദില്ലിയില് വീണ്ടും കൂട്ട ബലാത്സംഗം: ജര്‍മ്മന് യുവതിയെ പീഡനത്തിനിരയാക്കിയത് ഓട്ടോ ഡ്രൈവറും സംഘവും | Reporter Live\nBy Web Desk\tFebruary 27, 2016 8:16 pm A+ A-\nദില്ലിയില് ജര്‍മ്മന് യുവതി ബലാത്സംഗത്തിനിരയായതായി പരാതി. രാത്രിയില് വഴി ചോദിച്ച് ഒാട്ടോയില് കയറിയ തന്നെ, ഡ്രൈവറും സംഘവും ലൈംഗികമായി ചൂഷണം ചെയ്‌തെന്ന പരാതിയുമായാണ് ജര്‍മ്മന് യുവതി രംഗത്തെത്തിയത്. കഴിഞ്ഞ ഡിസംബര് 14ന് മധ്യദില്ലിയിലെ പ്രസാദ് നഗറിലായിരുന്നു സംഭവം. ദില്ലി വനിതാ കമ്മീഷന് ലഭിച്ച പരാതിയാണ് പോലീസിന് കൈമാറിയിരിക്കുന്നത്.\nതാമസിക്കുന്ന ഹോട്ടലില് നിന്നും പുറത്തിറങ്ങി, വഴി തെറ്റിയ താന് തിരിച്ചുപോകാനാണ് ഓട്ടോയില് കയറിയതെന്ന് യുവതി കമ്മീഷന് മൊഴി നല്‍കി. ഹോട്ടലില് തിരിച്ച് കൊണ്ടാക്കുന്നതിന് പകരം, വെളിച്ചമില്ലാത്ത സ്ഥലത്തെത്തിച്ച് ഡ്രൈവര് തന്നെ ബലാത്സംഗം ചെയ്യുകയായിരുന്നുവെന്നാണ് യുവതിയുടെ മൊഴി. ഒരുവിധത്തില് രക്ഷപ്പെട്ട് അടുത്ത തെരുവില് എത്തിയപ്പോള്, പിന്നാലെ ഒരു സംഘവുമായി ഓട്ടോക്കാരന് എത്തുകയും എല്ലാവരും ചേര്‍ന്ന് ബലാത്സംഗം ചെയ്യുകയുമായിരുന്നു. കൂട്ടത്തിലൊരാളുടെ നാക്ക് താന് കടിച്ച് മുറിക്കുകയും, അയാള് ഉറക്കെ കരയുകയും ചെയ്തു. ശബ്ദം കേട്ട് ആരെങ്കിലും വന്നെങ്കിലോ എന്ന് കരുതി, ഓട്ടോയിലെത്തിയവര് രക്ഷപ്പെടുകയായിരുന്നുവെന്നും യുവതി പറഞ്ഞു.\nപിന്നീട് മെയിന് റോഡിലെത്തി നടപ്പാതയിലിരുന്ന തന്നെ, ഒരു ചെറുപ്പക്കാരന് തിരികെ ഹോട്ടലില് എത്തിക്കുകയായിരുന്നെന്നും അവര് പറഞ്ഞു. കഴിഞ്ഞ 20നാണ് കമ്മീഷന് പോലീസിനോട് കേസ് രജിസ്റ്റര് ചെയ്യാന് നിര്‍ദേശിച്ചത്. എഫ്‌ഐആര് ഇടാത്തതിനെ തുടര്‍ന്ന് കമ്മീഷന് വീണ്ടും നോട്ടീസ് അയച്ചതിനെ തുടര്‍ന്ന് 24നാണ് കേസെടുക്കാന് പോലീസ് തയ്യാറായത്. വിഷയത്തില് പ്രതികരിക്കാന് പോലീസ് ഇതുവരെ തയ്യാറായിട്ടില്ല.\nFeb 27, 2016 8:16 pm


ലോകത്ത് കോവിഡ് വ്യാപിക്കുന്നു; ഡെൽറ്റ വകഭേദം 132 രാജ്യങ്ങളിൽ -ഡബ്ല്യു.എച്ച്.ഒ. | 29Jul2021\nലോകത്ത് കോവിഡ് വ്യാപിക്കുന്നു; ഡെൽറ്റ വകഭേദം 132 രാജ്യങ്ങളിൽ -ഡബ്ല്യു.എച്ച്.ഒ.\nജനീവ: കോവിഡിന്റെ ഏറ്റവും വ്യാപനശേഷിയുള്ള ഡെൽറ്റ വകഭേദം ഇതുവരെ 132 രാജ്യങ്ങളിൽ സ്ഥിരീകരിച്ചതായി ലോകാരോഗ്യസംഘടന (ഡബ്ല്യു.എച്ച്.ഒ.). ആൽഫ വകഭേദം 182-ഉം ബീറ്റ 131-ഉം ഗാമ 81-ഉം രാജ്യങ്ങളിൽ സ്ഥിരീകരിച്ചതായി ഡബ്ല്യു.എച്ച്.ഒ. പുറത്തുവിട്ട കണക്കുകൾ വ്യക്തമാക്കുന്നു.\nലോകത്ത് കോവിഡ് രോഗവ്യാപനവും വർധിച്ചിട്ടുണ്ട്. കഴിഞ്ഞ ആഴ്ച (ജൂലായ് 19-25) 38 ലക്ഷത്തിലേറെ പേർക്ക് പുതുതായി രോഗം സ്ഥിരീകരിച്ചു. മുമ്പത്തെ ആഴ്ചയെ അപേക്ഷിച്ച് എട്ടുശതമാനമാണ് വർധന. ഇക്കാലയളവിൽ 69,000 പേർ രോഗം ബാധിച്ച് മരിക്കുകയും ചെയ്തു. മുൻ ആഴ്ചയെ അപേക്ഷിച്ച് 21 ശതമാനമാണ് മരണം വർധിച്ചത്. ശരാശരി 5.40 ലക്ഷം പേർക്ക് പ്രതിദിനം രോഗബാധ സ്ഥിരീകരിച്ചുവെന്നും ഡബ്ല്യു.എച്ച്.ഒ. വ്യക്തമാക്കി.\nയു.എസിലാണ് കഴിഞ്ഞ ആഴ്ച കൂടുതൽ രോഗികളുണ്ടായത്. അഞ്ചുലക്ഷം പേർക്ക് രോഗബാധയുണ്ടായി. ബ്രസീൽ, ഇൻഡൊനീഷ്യ, ബ്രിട്ടൻ, ഇന്ത്യ എന്നിവിടങ്ങളിലും രോഗികൾ വർധിച്ചു. കോവിഡ് വാക്സിന്റെ 370 കോടി ഡോസുകൾ ഇതുവരെ വിതരണം ചെയ്തു.\nമരണങ്ങൾ 42 ലക്ഷം കടന്നു\nവാഷിങ്ടൺ/ബ്രസീലിയ: ലോകത്ത് ഇതുവരെ 42.05 ലക്ഷം പേർ കോവിഡ് ബാധിച്ച് മരിച്ചു. 19.68 കോടി പേർക്കാണ് ഇതുവരെ രോഗം സ്ഥിരീകരിച്ചത്. യു.എസ്., ബ്രസീൽ, ഇന്ത്യ, പെറു, റഷ്യ എന്നീ രാജ്യങ്ങളിലാണ് മരണസംഖ്യ കൂടുതൽ.\nContent Highlights: Covid 19 spread massively Delta Variant observed in 132 countries


വയറിന്റെ പ്രശ്‌നങ്ങളെ അവഗണിക്കരുത്; ഒരു പക്ഷേ കോവിഡ് ആകാം | COVID- 19 symptoms\nവയറിന്റെ പ്രശ്‌നങ്ങളെ അവഗണിക്കരുത്; ഒരു പക്ഷേ കോവിഡ് ആകാം\nമനോരമ ലേഖകൻ March 31, 2021 07:45 AM IST\nരണ്ടാം തരംഗത്തില് ഗ്യാസ്‌ട്രോ ഇന്റസ്‌റ്റൈനല് ലക്ഷണങ്ങള് പ്രകടിപ്പിക്കുന്ന രോഗികളുടെ എണ്ണം ഉയരുന്നു\nദഹന സംവിധാനവുമായി ബന്ധപ്പെട്ട ഏത് ഭാഗത്തെയും ബാധിക്കാന് സാര്‍സ് കോവ്-2 വൈറസിനാകും\nPhoto credit : Leszek Glasner / Shutterstock.com\nചുമ, പനി, ശ്വാസംമുട്ടല് തുടങ്ങിയവയായിരുന്നു തുടക്ക കാലത്ത് കോവിഡിന്റെ പ്രാഥമിക ലക്ഷണങ്ങള്. ഇതിനു പുറമേ അതിസാരം, പേശീവേദന, വയറും കുടലുമായി ബന്ധപ്പെട്ട (ഗ്യാസ്‌ട്രോ ഇന്റസ്‌റ്റൈനല്) ബുദ്ധിമുട്ടുകള് തുടങ്ങിയവ ഉണ്ടായിരുന്നെങ്കിലും ഇവയൊന്നും അത്ര വ്യാപകമായിരുന്നില്ല. എന്നാല് രണ്ടാം തരംഗത്തില് ഗ്യാസ്‌ട്രോ ഇന്റസ്‌റ്റൈനല് ലക്ഷണങ്ങള് പ്രകടിപ്പിക്കുന്ന കോവിഡ് രോഗികളുടെ എണ്ണം ഉയരുന്നതായി റിപ്പോര്‍ട്ടുകള് ചൂണ്ടിക്കാണിക്കുന്നു.\nനേരത്തേ രണ്ട് ശതമാനം കോവിഡ് രോഗികള്‍ക്കായിരുന്നു ഗ്യാസ്‌ട്രോ പ്രശ്‌നങ്ങള് കണ്ടിരുന്നെങ്കില് ഇപ്പോഴത് 50 ശതമാനമായെന്ന് ആസ്റ്റര് സിഎംഐ ഹോസ്പിറ്റലിലെ സീനിയര് കണ്‍സല്‍റ്റന്റ് ഡോ. ബിന്ദുമത് പി.എല്. പറയുന്നു. ശ്വസന സംബന്ധമായ പ്രശ്‌നങ്ങള് കണ്ട് തുടങ്ങുന്നതിന് മുന്‍പ് തന്നെ ഇപ്പോള് ഗ്യാസ്‌ട്രോ ഇന്റസ്‌റ്റൈനല് രോഗലക്ഷണങ്ങള് പ്രകടമാകുന്നുണ്ട്.\nപ്രധാനമായും ശ്വാസകോശത്തെ ബാധിക്കുന്ന രോഗമായിട്ടാണ് ആദ്യ കാലത്ത് കോവിഡിനെ കണ്ടിരുന്നത്. എന്നാല് ഹൃദയവും തലച്ചോറും ഉള്‍പ്പെടെ ശരീരത്തിലെ നിരവധി അവയവങ്ങളെ ബാധിക്കാന് കോവിഡിനാകുമെന്ന് പിന്നീടു പഠനങ്ങള് വെളിപ്പെടുത്തി. ദഹന സംവിധാനവുമായി ബന്ധപ്പെട്ട ഏത് ഭാഗത്തെയും ബാധിക്കാന് സാര്‍സ് കോവ്-2 വൈറസിനാകുമെന്ന് യുകെയില് ഒക്ടോബറില് നടന്ന പഠനം ചൂണ്ടിക്കാട്ടുന്നു. വൈറസിനെതിരെ ഉപയോഗിക്കുന്ന ചില മരുന്നുകള്‍ക്ക് കോവിഡ് അനുബന്ധ ഗ്യാസ്‌ട്രോ ഇന്റസ്‌റ്റൈനല് പ്രശ്‌നങ്ങള് രൂക്ഷമാക്കാന് കഴിയുമെന്നും കണ്ടെത്തി.\nരോഗനിര്‍ണയം വൈകുമെന്നതിനാല് ഗ്യാസ്‌ട്രോ ഇന്റസ്‌റ്റൈനല് ലക്ഷണങ്ങള് പ്രകടിപ്പിക്കുന്ന കോവിഡ് രോഗികളുടെ അണുബാധ കൂടുതല് കാലം നീണ്ടു നില്‍ക്കാന് സാധ്യതയുണ്ടെന്ന് കൊളംബിയ ഏഷ്യ ഹോസ്പിറ്റലിലെ ഇന്റേണല് മെഡിസിന് കണ്‍സൽറ്റന്റ് ഡോ. പവിത്ര പറയുന്നു. കൊറോണ വൈറസ് കോശങ്ങള്‍ക്ക് ഉള്ളിലേക്ക് പ്രവേശിക്കാന് ഉപയോഗപ്പെടുത്തുന്ന എസിഇ2 റിസപ്റ്ററുകള് ചെറുകുടല്, വന്‍കുടല് എന്നിവിടങ്ങളില് ശ്വാസകോശത്തിലുള്ളതിലും കൂടുതല് അളവില് ഉണ്ടെന്നും ഡോ. പവിത്ര കൂട്ടിച്ചേര്‍ത്തു.\nഅതേസമയം ആദ്യ തരംഗത്തിലും രണ്ടാം തരംഗത്തിലും കോവിഡ് രോഗലക്ഷണങ്ങളില് കാര്യമായ അന്തരമില്ലെന്ന് ഫോര്‍ട്ടിസ് ഹോസ്പിറ്റല്‍സിലെ പകര്‍ച്ചവ്യാധി വിദഗ്ധന് ഡോ. പ്രുതു നരേന്ദ്ര ധേകന് അഭിപ്രായപ്പെട്ടു.\nEnglish Summary : Gastrointestinal symptoms in COVID- 19


നിര്‍ഭയ കേസിലെ വീഴ്ച മറക്കാന് ശ്രീശാന്തിനെ ബലിയാടാക്കി; ഗുരുതര ആരോപണവുമായി ശ്രീശാന്തിന്റെ ഭാര്യ\nനിര്‍ഭയ കേസില് സംഭവിച്ച വീഴ്ച മറയ്ക്കാനും രാജിവെയ്ക്കാനുള്ള സമര്‍ദങ്ങളില് നിന്ന് രക്ഷപ്പെടാനും ഡല്‍ഹി പൊലീസിലെ ഉദ്യോഗസ്ഥര് കെട്ടിച്ചമച്ചതാണ് വാതുവയ്പ്പ് കേസെന്ന് ഭുവനേശ്വരി ആരോപിക്കുന്നു.\n28 Nov, 2018 at 11:14 AM\nഐ.പി.എല് വാതുവെപ്പുമായി ബന്ധപ്പെട്ട് ബി.സി.സി.ഐയുടെ വിലക്ക് നേരിടുന്ന മുന് ഇന്ത്യന് താരം എസ്.ശ്രീശാന്തിന് പിന്തുണയുമായി ഭാര്യ ഭുവനേശ്വരി. കേസ്, ഡല്‍ഹി പൊലീസ് കെട്ടിച്ചമച്ചതാണെന്ന് ഭുവനേശ്വരി ആരോപിക്കുന്നു. ട്വിറ്ററില് പോസ്റ്റ് ചെയ്ത കത്തിലൂടെയായിരുന്നു ഭുവനേശ്വരിയുടെ മറുപടി. ഇതാദ്യമായാണ് കേസിലും വിലക്കിലും ഭുവനേശ്വരി പരസ്യമായി പ്രതികരിക്കുന്നത്. നിര്‍ഭയ കേസില് സംഭവിച്ച വീഴ്ച മറയ്ക്കാനും രാജിവെയ്ക്കാനുള്ള സമര്‍ദങ്ങളില് നിന്ന് രക്ഷപ്പെടാനും ഡല്‍ഹി പൊലീസിലെ ഉദ്യോഗസ്ഥര് കെട്ടിച്ചമച്ചതാണ് ശ്രീശാന്തിനെതിരെയുള്ള വാതുവയ്പ്പ് കേസെന്ന് ഭുവനേശ്വരി കത്തില് ആരോപിക്കുന്നു. ശ്രീയെ ബലിയാടാക്കുകയായിരുന്നു.\nഓവറില് 14 റണ്‍സ് വിട്ടുകൊടുക്കാമെന്ന് പറഞ്ഞ് 10 ലക്ഷം രൂപ വാങ്ങിയെന്ന ആരോപണങ്ങള് നിഷേധിച്ച ഭുവനേശ്വരി, ആ ഓവറില് ശ്രീ എറിഞ്ഞ പന്തുകളെപ്പറ്റി കമന്‍റേറ്റര്‍മാര് പറഞ്ഞ വീഡിയോ പരിശോധിക്കണമെന്നും ആവശ്യപ്പെടുന്നു. എപ്പോഴത്തെയും പോലെ ആവേശത്തോടെയാണ് ശ്രീ അന്നും പന്തെറിഞ്ഞത്. അന്ന് മത്സരം നടക്കുമ്പോള് 48 ഡിഗ്രി സെല്‍ഷ്യസായിരുന്നു ചൂട്. അതുകൊണ്ടുതന്നെ വിയര്‍പ്പ് തുടയ്ക്കാന് എല്ലാവരും തന്നെ ടവ്വല് ധരിച്ചിരുന്നു. വാതുവെയ്പ്പുകാരനാണെന്ന് പോലീസ് പറയുന്ന ജിജു, ഒരു പ്രഫഷണല് രഞ്ജി ട്രോഫി താരവും രാജ്യത്തെ പ്രതിനിധീകരിക്കാന് ആഗ്രഹിച്ചിരുന്നയാളുമാണ്. അതിനായി ശ്രീ സഹായം നല്‍കുകയും ചെയ്തിരുന്നു. ഇരുവരും എം.ആര്.എഫ് പേസ് ഫൗണ്ടേഷനില് ആയിരുന്നതിനാല് സുഹൃത്തുക്കളുമായിരുന്നുവെന്നും കത്തില് പറയുന്നു.\nകേസില് കോടതി ശ്രീക്ക് ക്ലീന് ചിറ്റ് നല്‍കിയതാണ്. എന്നിട്ടും ബി.സി.സി.ഐ ഇപ്പോഴും കാര്യങ്ങള് പിടിച്ചുവെയ്ക്കുകയാണ്. ശ്രീയേപ്പോലൊരാള്, രാജ്യത്തിനു നാണക്കേടുണ്ടാക്കുന്ന തലത്തിലേക്ക് താഴില്ലെന്നും കുറച്ചു ലക്ഷങ്ങള്‍ക്കായി സ്വന്തം കരിയര് നശിപ്പിക്കില്ലെന്നും ഭുവനേശ്വരി വ്യക്തമാക്കുന്നു. കേസില് കോടതി ശ്രീയെ വെറുതെ വിട്ടിട്ടും ബിസിസിഐ അയയാതെ നില്‍ക്കുകയാണ്. ചെയ്യാത്ത കുറ്റത്തിന് ശ്രീ ഇപ്പോഴും ശിക്ഷ അനുഭവിക്കുകയാണ്. അഴിമതിക്കെതിരെയാണ് ബിസിസിഐ എങ്കില് മുഗ്ധല് കമ്മിറ്റി സീല് ചെയ്ത് കവറിലിട്ട് കൊടുത്ത 13 പേരുടെ പേര് വെളിപ്പെടുത്തണമെന്നും ഭുവനേശ്വരി ആവശ്യപ്പെടുന്നുണ്ട്.\nബിഗ് ബോസ് മത്സരാര്‍ഥിയായ ശ്രീശാന്ത് താന് കേസിന്‍റെ കാലത്ത് അനുഭവിച്ച ദുരന്തങ്ങള് തുറന്നു പറഞ്ഞിരുന്നു. ഇത് സാമൂഹ്യ മാധ്യമങ്ങളിലടക്കം വലിയ ചര്‍ച്ചയായി. വീണ്ടും ശ്രീശാന്ത് വിഷയം ചര്‍ച്ചയായ സാഹചര്യത്തിലാണ് ബിസിസിഐയുടെ നിലപാടിനെ ചോദ്യം ചെയ്തും ഡല്‍ഹി പൊലീസിനെതിരെ ആരോപണം ഉന്നയിച്ചും ശ്രീശാന്തിന്‍റെ ഭാര്യ എത്തിയിരിക്കുന്നത്.\nSreesanthBhuvneshwari Sreesanth


പ്രതിപക്ഷ ബഹളത്തിനിടെ രഞ്ജൻ ഗോഗോയ് രാജ്യസഭാ അംഗമായി സത്യപ്രതിജ്ഞ ചെയ്തു\n11 മണിക്കാണ് രഞ്ജൻ ഗോഗോയ് രാജ്യസഭാ അംഗമായി സത്യപ്രതിജ്ഞ ചെയ്തത്\n19 Mar, 2020 at 08:39 AM\nസുപ്രീം കോടതി മുൻ ചീഫ് ജസ്റ്റിസ് രഞ്ജൻ ഗോഗോയ് രാജ്യസഭാ അംഗമായി സത്യപ്രതിജ്ഞ ചെയ്തു. പ്രതിപക്ഷ ബഹളത്തിനിടയിലാണ് സത്യപ്രതിജ്ഞ നടന്നത്. സുപ്രീം കോടതി മുന് ജഡ്ജിമാരടക്കം നിരവധി പേര് ഗോഗോയിയെ എംപിയാക്കിയതിരെ നിശിത വിമര്‍ശനം ഉന്നയിച്ചിരുന്നു.\n11 മണിക്കാണ് രഞ്ജൻ ഗോഗോയ് രാജ്യസഭാ അംഗമായി സത്യപ്രതിജ്ഞ ചെയ്തത്. അദ്ദേഹം സത്യപ്രതിജ്ഞ ചെയ്യാൻ എഴുന്നേറ്റപ്പോൾ മുതൽ പ്രതിപക്ഷം പ്രതിഷേധിച്ചു. സത്യപ്രതിജ്ഞ തുടങ്ങിയപ്പോൾ പ്രതിപക്ഷം സഭയിൽ നിന്ന് ഇറങ്ങി പോയി.\nഗൊഗോയിയുടെ നിയമ പരിജ്ഞാനം പാർലമെന്‍റിന് ഗുണം ചെയ്യുമെന്ന് നിയമമന്ത്രി രവി ശങ്കർ പ്രസാദ് പറഞ്ഞു. കഴിഞ്ഞ ദിവസമാണ് ഗൊഗോയിയെ രാജ്യസഭാംഗമായി രാഷ്‌ട്രപതി രാംനാഥ് കോവിന്ദ് നാമനിർദേശം ചെയ്തത്. രാജ്യസഭ നാമനിർദേശം കേന്ദ്ര സർക്കാരിന് അനുകൂലമായ വിധി പ്രസ്താവത്തിനുള്ള പ്രതിഫലമാണെന്നാണ് പ്രതിപക്ഷം ആരോപിക്കുന്നത്.


മോഹന്‍ലാല് ഇത് കേള്‍ക്കണം; നോട്ട് നിരോധനം കൊണ്ട് പണി കിട്ടിയത് നയന്‍താരയ്ക്കാണ്!! | Nayanthara's real estate businesses in crisis following demonetisation - Malayalam Filmibeat\n» മോഹന്‍ലാല് ഇത് കേള്‍ക്കണം; നോട്ട് നിരോധനം കൊണ്ട് പണി കിട്ടിയത് നയന്‍താരയ്ക്കാണ്!!\nമോഹന്‍ലാല് ഇത് കേള്‍ക്കണം; നോട്ട് നിരോധനം കൊണ്ട് പണി കിട്ടിയത് നയന്‍താരയ്ക്കാണ്!!\nUpdated: Saturday, November 26, 2016, 11:10 [IST]\nപ്രധാനമന്ത്രി നരേന്ദ്ര മോദി ഒറ്റ ദിവസം കൊണ്ട് ആയിരത്തിന്റെയും അഞ്ഞൂറിന്റെയും നോട്ട് പിന്‍വലിച്ചതിലൂടെ പണികിട്ടിയത് സാധാരണക്കാരായ ജനങ്ങള്‍ക്ക് മാത്രമല്ല, തെന്നിന്ത്യന് സൂപ്പര് ലേഡി നയന്‍താരയ്ക്കും കൂടെയാണ്.\nമോഹന്‍ലാല് ഇത് വല്ലതും അറിയുന്നുണ്ടോ... നോട്ടുകള് അസാധുവാക്കിക്കൊണ്ടുള്ള കേന്ദ്ര സര്‍ക്കാറിന്റെ പ്രഖ്യാപനം വന്നതോടെ നയന്‍താരയുടെ റിയല് എസ്‌റ്റേറ്റ് ബിസിനസ് തകിടം മറിഞ്ഞു.\nസിനിമാഭിനയത്തിന് പുറമെ മറ്റ് ബിസിനസ് മേഖലകളിലും തിളങ്ങുന്നവരാണ് മിക്ക താരങ്ങളും. അതില് റിയല് എസ്റ്റേറ്റ് ബിസിനസ്സിലൂടെയാണ് നയന്‍താര പണം വാരുന്നത്.\nഏക്കര് കണക്കിന് സ്വത്തുക്കള്\nഒരു സിനിമയില് അഭിനയിക്കുന്നതിന് നാല് കോടിയിലേറെ പ്രതിഫലം വാങ്ങുന്ന നയന്‍താരയ്ക്ക് തമിഴ്‌നാട്ടിന് അകത്തും പുറത്തും റിയല് എസ്റ്റേറ്റ് നിക്ഷേപമുണ്ട്. രാജ്യത്തിന്റെ പല ഭാഗത്തും കണ്ണായ സ്ഥലത്ത് താരം ഭൂമി വാങ്ങിക്കൂട്ടിയിട്ടുണ്ട്. ചെന്നൈയലും ബാംഗ്ലൂരിലും മാത്രം ഏക്കര് കണക്കിന് സ്വത്തുക്കളാണ് താരം വാങ്ങിയിരിയ്ക്കുന്നത്. കൊച്ചിയില് കോടികള് വിലയുള്ള ഫഌറ്റുമുണ്ട്.\nകേന്ദ്ര സര്‍ക്കാറിന്റെ നോട്ട് അസാധുവാക്കികൊണ്ടുള്ള പ്രഖ്യാപനം വന്നതോടെ നയന്‍താരയുടെ പേരിലുള്ള സ്ഥലങ്ങള്‍ക്ക് വിലയിടിഞ്ഞു. അതുകൊണ്ട് തന്നെ ഭൂമി വില്‍ക്കാന് കഴിയുന്നില്ല. അതേ സമയം, കുറഞ്ഞ വിലയ്ക്ക് കിട്ടുന്ന ഭൂമികളൊക്കെ നയന് ഇപ്പോള് വാങ്ങിക്കൂട്ടുകയാണത്രെ.\n500, 1000 നോട്ടുകള്\n1000, 500 രൂപാ നോട്ടുകള് പിന്‍വലിച്ചതോടെ നയന്‍താര ഹവാല ഇടപാടുകാര് മുഖേനെ പഴയ നോട്ടുകള് വിദേശ കറന്‍സിയായി മാറ്റിയിരുന്നു. ബാങ്ക് അക്കൗണ്ടുകളില് പെടാത്ത പൈസയാണ് വിദേശ കറന്‍സികളായി മാറ്റുന്നത്. ഇതിന്റെ 30 ശതമാനം കമ്മീഷന് മാത്രമേ ഹവാല ഇടപാടുകാര്‍ക്ക് നല്‍കേണ്ടതുള്ളൂ. നയന് മാത്രമല്ല, തൃഷ, തമന്ന, കാജല് അഗര്‍വാള്, സമാന്ത, ഹസന്‍സി തുടങ്ങിയ നടിമാരും നോട്ട് മാറിയത് ഇങ്ങനെയാണ്.\nനയന്‍താരയുടെ പുത്തന് പുതിയ ഫോട്ടോസിനായി\nRead more about: nayanthara malayalam film malayalam movie malayalam cinema നയന്‍താര മലയാളം സിനിമ നടി\nNayanthara's real estate businesses in crisis following demonetisation


ഹോട്ടലിലെ എത്തിയപ്പോള് ഒരു മുറിയില് രണ്ടും മറ്റൊന്നില് നാലും പെണ്‍കുട്ടികളുമുണ്ടായിരുന്നു; ഇടനിലക്കാരി പാലാരിവട്ടം സ്വദേശിനി; ഒരാഴ്ചയ്ക്കുള്ളില് നടന്ന സംഭവങ്ങള് വിവരിച്ച് മോഡല്... - Pathram Online\nഭീഷണിപ്പെടുത്തി പണം തട്ടുന്ന സംഘത്തിനു വേണ്ടി ഇടനിലക്കാരിയായി പ്രവര്‍ത്തിച്ചതു പാലാരിവട്ടം സ്വദേശിനിയെന്ന് ഇരകളിലൊരാളായ ആലപ്പുഴ സ്വദേശിനി. പരാതിയും കേസുമായി നടന്നാല്, ഭാവി നശിപ്പിക്കുമെന്ന് ഇവര് ഇപ്പോഴും ഭീഷണിപ്പെടുത്തുന്നതായും വെളിപ്പെടുത്തി.\n5 വര്‍ഷമായി മോഡലിങ് രംഗത്തുള്ള യുവതി മാര്‍ച്ച് 3നും 11നും ഇടയില് നടന്ന സംഭവങ്ങള്, വിവരിക്കുന്നതിങ്ങനെ:\n‘പാലാരിവട്ടം സ്വദേശിനിയാണ്, കൊച്ചിയില് ജ്വല്ലറിയുടെ പരസ്യത്തിന്റെ ഷൂട്ടുണ്ടെന്ന് എന്നെ വിളിച്ചു പറഞ്ഞത്.2വര്‍ഷമായി ഇവരെ അറിയാം. ഇവന്റ് മാനേജ്‌മെന്റ് രംഗത്തുണ്ടായിരുന്ന ഇവര് ഇപ്പോള് മോഡലിങ് രംഗത്താണു പ്രവര്‍ത്തിക്കുന്നത്.\nഇവരെ വിശ്വസിച്ചാണു ഞാന് ഇറങ്ങിപ്പുറപ്പെട്ടത്. പിറ്റേന്ന് ഉച്ചയോടെ ഷൂട്ട് തീരുമെന്നു പറഞ്ഞിരുന്നു. മാര്‍ച്ച് 3ന് രാത്രി 9ന് വീട്ടില് നിന്നു സ്‌കൂട്ടിയിലാണു യാത്ര തുടങ്ങിയത്. അര്‍ധരാത്രിയോടെ കുണ്ടന്നൂരിലെത്തി. ഇടനിലക്കാരിയെ വിളിച്ചപ്പോള്, കൊച്ചിയിലല്ല പാലക്കാട് വടക്കഞ്ചേരിയിലാണ് എത്തേണ്ടതെന്നു പറഞ്ഞു. ഒരു സുഹൃത്തിന്റെ ബൈക്കില് 4ന് പുലര്‍ച്ചെ 2ന് വടക്കഞ്ചേരിയിലെത്തി.\nഇടനിലക്കാരി തന്ന ഫോണ് നമ്പറില് വിളിച്ചപ്പോള്, മുറിയില് സ്ത്രീകള് മാത്രമേയുള്ളുവെന്നും ആണുങ്ങളെയും കൂട്ടി വരരുതെന്നും പറഞ്ഞതനുസരിച്ച്, അല്‍പമകലെ ബൈക്ക് നിര്‍ത്തി. നടന്നാണ് ഹോട്ടലിലെത്തിയത്. ഹോട്ടലിലെ ഒരു മുറിയില്2പെണ്‍കുട്ടികളും മറ്റൊന്നില്4പെണ്‍കുട്ടികളുമുണ്ടായിരുന്നു. ഇവരില്2പേര്3ആഴ്ചകളായി അവിടെ തടവിലായിരുന്നു. തടവിലാക്കിയ തട്ടിപ്പു സംഘത്തില്9പേരാണുണ്ടായിരുന്നത്.\nഷൂട്ടിനെക്കുറിച്ചു ചോദിച്ചപ്പോഴാണ് കറന്‍സി കടത്താണു ജോലിയെന്നു സംഘത്തിലെ റഫീഖ് പറഞ്ഞത്. അവിടെയുണ്ടായിരുന്ന2പെണ്‍കുട്ടികളാണു സ്വര്‍ണക്കടത്തിനെപ്പറ്റി പറഞ്ഞത്. പറ്റില്ലെന്നും തിരിച്ചു പോകണമെന്നും പറഞ്ഞപ്പോള്, പങ്കെടുത്താലും ഇല്ലെങ്കിലും ഡീല് കഴിയാതെ പുറത്തു പോകാന് പറ്റില്ലെന്നായിരുന്നു റഫീഖിന്റെ മറുപടി.\nചതി മനസ്സിലായപ്പോള്, ഇടനിലക്കാരിയെ വിളിച്ചെങ്കിലും തിരിച്ചു പോന്നോളൂ എന്ന മറുപടി മാത്രമാണു ലഭിച്ചത്.5ദിവസം ഇങ്ങനെ പോയി. ഒരു ദിവസം മാത്രമാണു ഭക്ഷണം കഴിച്ചത്. അടുത്ത ദിവസം, സമാനരീതിയില് ഹോട്ടലിലെത്തിയ ചില പെണ്‍കുട്ടികളുടെ കാറില് ഞാനടക്കം6പേര് രക്ഷപ്പെട്ട് തൃശൂരിലെത്തുകയായിരുന്നു എന്ന് യുവതി പറഞ്ഞു.\nshamna kasim issue\nഫ്രാന്‍സില് ഇനിമുതല് പെണ്‍കുട്ടികള്‍ക്ക് 15 വയസുമതല് ലൈംഗിക ബന്ധത്തില് ഏര്‍പ്പെടാം!!! ലൈംഗിക ബന്ധത്തിലേര്‍പ്പെടാനുള്ള കുറഞ്ഞ...


ഇസ്‌ലാമിക് ബുള്ളറ്റിൻ / Islamic Bulletin: 497-അല്ലാഹു-ഭാഗം- 22\nചെറിയ കുട്ടികളുടെ തലയോട് ചെറുതായിരിക്കും. തലച്ചോറ് വലുതാകുന്നതിനനുസരിച്ച് തലയോട്ടിയുടെ വലിപ്പം വർദ്ധിക്കുന്നു. തലയോട്ടിക്കുള്ളിലെ ഒഴിഞ്ഞ സ്ഥലം വർദ്ധിക്കണമെങ്കിൽ നിർമ്മാണവും സംഹാരവും ഒന്നിച്ച് നടക്കണം. തലയോട്ടിയുടെ ഉള്ളിലെ കോശങ്ങൾ നശിക്കുന്ന തോതിൽ പുറത്ത് പുതിയ കോശങ്ങളുണ്ടാവണം. രണ്ടും ഒരേ സമയം ക്രമപ്രവൃദ്ധമായി നടക്കണം. നമ്മുടെ ശരീരം വളരുമ്പോഴും ശരീരത്തിന്റെ രൂപം നിലനിൽക്കുന്നു. മുഖം തിരിച്ചറിയാൻ കഴിയുന്നു. ഇതിനിടയ്ക്ക് കോശങ്ങൾ വളരുകയും നശിക്കുകയും ചെയ്യുന്നു. എങ്കിലും രൂപം നിലനിർത്തുന്നു. ഇങ്ങനെ മനുഷ്യശരീരത്തിലെ അവയവങ്ങളെക്കുറിച്ച് മാത്രം എഴുതാൻ തുടങ്ങിയാൽ അനേകം പേജുകളെഴുതാനുണ്ടാകും. ഇവിടെ ചില കാര്യങ്ങൾ പരാമർശിച്ചുവെന്ന് മാത്രമേയുള്ളൂ. ഈ വീക്ഷണത്തിൽ നാം നിരീക്ഷിക്കാനും പഠിക്കാനും തുടങ്ങിയാൽ നമ്മുടെ ശരീരത്തിന്റെ ഓരോ അവയവും ദൈവാസ്തിത്വത്തിനുള്ള തെളിവാണെന്ന് കാണാം.\nമനുഷ്യന്റെ സ്വഭാവങ്ങളെക്കുറിച്ച് ചിന്തിച്ചു നോക്കൂ, അല്ലാഹുവിന്റെ സൃഷ്ടികളിൽ ഏറ്റവും അൽഭുത വസ്തു മനുഷ്യനാണെന്ന് കാണാം. മനുഷ്യനുള്ള അടിസ്ഥാന വിശേഷങ്ങളാണ് അറിവും ഉദ്ദേശവും കഴിവും എന്നത്. ഇത് അല്ലാഹുവിന്റെ മഹാ ഔദാര്യമെന്നല്ലാതെ എന്ത് ന്യായങ്ങളാണ് നാം ഇവയ്ക്ക് പറയുക ?\nഎല്ലാ വസ്തുക്കളെയും മനസ്സിലാക്കാനുള്ള കഴിവ് മനുഷ്യനുണ്ട്, അവയെ വിശകലനം ചെയ്യാനും നിരൂപിക്കാനും അനുകൂലിക്കാനും തള്ളാനും കൊള്ളാനും ഒക്കെയുള്ള കഴിവ് മനുഷ്യനുണ്ട്. നല്ലതിനെയും ചീത്തയെയും അവൻ വേർതിരിച്ചറിയുന്നു. അവയിൽ നിന്ന് ഇഷ്ടമുള്ളത് സ്വീകരിക്കാനുള്ള സ്വാതന്ത്രം അവനുണ്ട്, സത്യം പറയാനും കളവ് പറയാനുമുള്ള സ്വാതന്ത്രമവനുണ്ട്. ഇഛിക്കുന്നത് ചെയ്യാനും ഒഴിവാക്കാനും അവന് സാധിക്കുന്നു. സ്നേഹിക്കാനും കാരുണ്യം ചൊരിയാനും വെറുക്കാനും ശിക്ഷിക്കാനും അവന് സാധിക്കുന്നു, ദേഷ്യപ്പെടാനും ക്ഷമിക്കാനും അവന്ന് കഴിവുണ്ട്, ധീരതയും ഭീരുത്വവും അവന്റെ കൂടെയുണ്ട്, അഹങ്കാരവും താഴ്മയും മനുഷ്യ സ്വഭാവമാണ്. ദു:ഖിക്കുമ്പോൾ കരയാനും സന്തോഷിക്കുമ്പോൾ ചിരിക്കാനും അവനു കഴിയുന്നു. ഇങ്ങനെ ആയിരണക്കണക്കിനു സ്വഭാവ വൈശിഷ്ട്യങ്ങളിൽ മനുഷ്യനിൽ അടങ്ങിയത് കാണാം. (എല്ലാറ്റിന്റെയും അതിർവരമ്പുകളും ഗുണദോഷങ്ങളും തിരു നബി صلى الله عليه وسلم പഠിപ്പിച്ചുതന്നിട്ടുണ്ട്) മറ്റ് ജീവജാലങ്ങളിലില്ലാത്തവയാണിതിലധികവും. ആരാണിതൊക്കെ നൽകിയത്? പ്രകൃതിയെന്ന് പറയാമോ ? ഇല്ല ഒരിക്കലുമില്ല. മറിച്ച് മനുഷ്യ ശരീരവും അതിലടങ്ങിയ അൽഭുതങ്ങളും അവന്റെ സ്വഭാവഗുണങ്ങളും എല്ലാം സൃഷ്ടാവായ അല്ലാഹുവിലേക്കുള്ള തെളിവുകളാണ്.


ഭൂമിവാതുക്കല്: ഐസ്‌ക്രീം കേസ്: ജസ്റ്റിസ് നാരായണക്കുറുപ്പില്‍നിന്ന് മൊഴിയെടുത്തു\nഐസ്‌ക്രീം കേസ്: ജസ്റ്റിസ് നാരായണക്കുറുപ്പില്‍നിന്ന് മൊഴിയെടുത്തു\nPublished on Sat, 05/07/2011 - 18:04 ( 19 min 21 sec ago)\nകൊച്ചി: ഐസ്‌ക്രീം പാര്‍ലര് പെണ്‍വാണിഭക്കേസിലെ വെളിപ്പെടുത്തലുകളുടെ അടിസ്ഥാനത്തില് പ്രത്യേക അന്വേഷണസംഘം ഹൈകോടതി മുന് ജഡ്ജി കെ.നാരായണക്കുറുപ്പിന്റെ മൊഴി എടുത്തു. കോഴിക്കോട് സിറ്റി പൊലീസ് കമീഷണര് പി.വിജയന്റെ നേതൃത്വത്തിലുള്ള സംഘം നാരായണക്കുറുപ്പിന്റെ എറണാകുളം പുല്ലേപ്പടിയിെല വസതിയിലെത്തിയാണ് മൊഴിയെടുത്തത്. അന്വേഷണ സംഘത്തിന്റെ സംശയങ്ങള് ദൂരീകരിച്ചെന്ന് നാരായണക്കുറുപ്പ് പിന്നീട് മാധ്യമപ്രവര്‍ത്തകരോട് പറഞ്ഞു.\nആരോപണവിധേയനായ ജസ്റ്റിസ് കെ. തങ്കപ്പനില്‍നിന്ന് വെള്ളിയാഴ്ച തെളിവെടുത്തിരുന്നു. മുന്‍മന്ത്രി പി.കെ.കുഞ്ഞാലിക്കുട്ടിയുടെ ബന്ധു കെ.എ.റഊഫ് തനിക്കെതിരെ നടത്തിയ വെളിപ്പെടുത്തലുകള് കളവാണെന്നായിരുന്നു തങ്കപ്പന്റെ വിശദീകരണം.\nഐസ്‌ക്രീം പാര്‍ലര് കേസില് ജുഡീഷ്യറിയെ സ്വാധീനിച്ചെന്ന റഊഫിന്റെ വെളിപ്പെടുത്തലാണ് മുന്‍ജഡ്ജിമാരെ ചോദ്യംചെയ്യുന്നതിലേക്ക് നയിച്ചത്. മുന് അഡീഷനല് പ്രോസിക്യൂഷന് ഡയറക്ടര് കെ.സി.പീറ്റര് നടത്തിയ വെളിപ്പെടുത്തല്, ജസ്റ്റിസ് നാരായണക്കുറുപ്പിനെ മരുമകന് സണ്ണി മുഖേന സ്വാധീനിച്ചെന്നായിരുന്നു. ഐസ്‌ക്രീം കേസില് സി.ബി.ഐ അന്വേഷണം ആവശ്യപ്പെടുന്ന ഹരജിയാണ് ജസ്റ്റിസ് നാരായണക്കുറുപ്പ് പരിഗണിച്ച് തീര്‍പ്പാക്കിയത്.\nസണ്ണിയെ ആലുവ പാലസില് വെച്ച് സംഘം ചോദ്യം ചെയ്തിരുന്നു.തുടര്‍ന്നാണ് ജഡ്ജിമാരായ കുറുപ്പിനും തങ്കപ്പനും സംഘം ക്രിമിനല് നടപടി നിയമത്തിലെ 160 ാംവകുപ്പ് പ്രകാരം മൊഴി നല്‍കണമെന്നാവശ്യപ്പെട്ട് നോട്ടീസ് നല്‍കിയത്. എന്നാല്, നോട്ടീസ് പ്രകാരം ഹാജരാകാന് കഴിയില്ലെന്ന് ഇരുവരും അന്വേഷണ സംഘത്തെ അറിയിച്ചു.\nഎന്നാല്, നോട്ടീസിനെതിരെ നിയമ നടപടി ആരംഭിക്കാനുള്ള സാധ്യതയും അന്വേഷണത്തിന് മുന്‍കൂര് അനുമതി ആവശ്യമില്ലെന്ന നിയമോപദേശവും പരിഗണിച്ചാണ് മുന് ന്യായാധിപന്മാരെ ചോദ്യം ചെയ്തത്. കേസുമായി ബന്ധപ്പെട്ട വസ്തുതകള് അന്വേഷണ സംഘം ചോദിച്ചു.\nസാധാരണ കേസുകള് പരിഗണിക്കുന്നതുപോലെ മാത്രമാണ് ഐസ്‌ക്രീം പാര്‍ലര് കേസുമായി ബന്ധപ്പെട്ട ഹരജിയും തീര്‍പ്പാക്കിയതെന്ന് നാരായണക്കുറുപ്പ് പറഞ്ഞു. ബാഹ്യ സമ്മര്‍ദങ്ങള്‍ക്കൊന്നും വഴങ്ങിയിട്ടില്ല. അനധികൃതമായി സ്വത്തും സമ്പാദിച്ചിട്ടില്ല. പുല്ലേപ്പടിയില് ഏഴ് സെന്റ് സ്ഥലവും വീടുമുണ്ട്. മദ്രാസ് ഹൈകോടതി ആക്ടിങ് ചീഫ് ജസ്റ്റിസായാണ് വിരമിച്ചത്. ചെന്നൈയിലെ ബാങ്ക് അക്കൗണ്ടുകളെക്കുറിച്ചും വിശദീകരിച്ചു.\n'അഭിഭാഷകനെന്ന നിലയില് സൗഹൃദത്തിന്റെ പേരില് മുന് അഡീഷനല് പ്രോസിക്യൂഷന് ഡയറക്ടര് കെ.സി.പീറ്റര് ഒന്നുരണ്ടുതവണ വീട്ടില് വന്നിട്ടുണ്ട്. ഇതില് അസ്വാഭാവികമായി ഒന്നുമില്ല. നിഷ്പക്ഷമായ അന്വേഷണം നടക്കുമ്പോള് അന്വേഷണ സംഘത്തിന് തന്നില്‍നിന്ന് മൊഴിയെടുക്കുന്നതിന് തടസ്സമൊന്നുമില്ല' -ജസ്റ്റിസ് കുറുപ്പ് മാധ്യമപ്രവര്‍ത്തകരോട് പറഞ്ഞു.\nപോസ്റ്റ് ചെയ്തത് മൊയ്തു വാണിമേല് ല് 6:22 AM\njayarajmurukkumpuzha May 7, 2011 at 6:26 AM


മലയാളി മാധ്യമപ്രവർത്തകനെ തിര ചതിച്ചപ്പോൾ ഐറിഷ് റിപ്പോർട്ടറെ കാറ്റ് ചതിച്ചു!! സംഭവിച്ചത്!! വീഡിയോ... | After Kerala reporter gets drenched by sea wave, this Irish weatherman gets blown away by the wind - Malayalam Oneindia\nPublished: June 27 2017, 14:40 [IST]\nകാലാവസ്ഥാ റിപ്പോർട്ടിങ് പലപ്പോഴും അപകടം നിറഞ്ഞതാണ്. എപ്പോൾ എന്ത് സംഭവിക്കുമെന്ന് പറയാനാകില്ല. അടുത്തിടെ ന്യൂസ് 18 ലേഖകൻ കടൽക്കരയിൽ നിന്ന് വാർത്ത റിപ്പോർട്ട് ചെയ്യുന്നതിനിടെ തിര വന്നടിക്കുന്നതും റിപ്പോർട്ടറുടെ കുട തകർന്നു പോകുന്നതുമെല്ലാം എല്ലാവരും കണ്ടിരുന്നു. ഇത് സമൂഹമാധ്യമങ്ങളിൽ തരംഗമാവുകയും ചെയ്തിരുന്നു. ഇപ്പോഴിതാ അയർലാൻഡിലുള്ള റിപ്പോർട്ടർക്കും സമാനമായ അനുഭവം ഉണ്ടായിരിക്കുകയാണ്.\nകാറ്റിനെ കുറിച്ചുള്ള വാർത്ത റിപ്പോർട്ട് ചെയ്യിന്നതിനിടെ റിപ്പോർട്ടറും കുടയും പറന്നു പോവുകയായിരുന്നു. ഇതിന്റെ വീഡിയോ ഇതിനോടകം വൈറലായിക്കഴിഞ്ഞു. റിപ്പോർട്ടർ പറന്നു പോകുന്നത് കണ്ട് വാർത്ത അവതാരകർ തത്സമയം ചിരിച്ചു പോകുന്നതാണ് വീഡിയോയിലെ രസകരമായ സംഗതി.\nഐറിഷ് ചാനലായ ടിവി ത്രിയുടെ റിപ്പോർട്ടറായ ഡെറിക് ഹാർടിഗൻ ആണ് റിപ്പോർട്ടിങിനിടെ കാറ്റടിച്ച് പറന്നു പോയത്. കുടയും റിപ്പോർട്ടറും പറന്നു പോകുന്നത് തത്സമയം കാണാം. മാത്രമല്ല ഒടിഞ്ഞ കുടയുമായി റിപ്പോർട്ടർ വീണ്ടും പ്രത്യക്ഷപ്പെടുകയും ചെയ്യുന്നുണ്ട്. റിപ്പോർട്ടർക്ക് സംഭവിച്ചത് കണ്ട് വാർത്ത അവതാരകരും അറിയാതെ ചിരിച്ച് പോവുകയാണ്.\nഅയർലാൻഡ് എംഎം എന്ന തത്സമയ പ്രഭാത പരിപാടിക്കിടെ കാലാവസ്ഥാ വിവരം നൽകുകയായിരുന്നു ഡെറിക്. അവതാരകരുടെ ചോദ്യത്തിന് മറുപടി നൽകുന്നതിനിടെ ശക്തമായ കാറ്റിൽ റിപ്പോർട്ടർ ഒന്നുലയുന്നത് കാണാം. ഇയാളുടെ കൈവശമുണ്ടായിരുന്ന കുടയും പറന്നുപോകുന്നത് കാണാം. ഇത് കണ്ട് അവതാരകർ പൊട്ടിച്ചിരിക്കുന്നുണ്ട്. വീണ്ടും ഒടിഞ്ഞ കുടയുമായി റിപ്പോർട്ടർ പ്രത്യക്ഷപ്പെടുന്നതും ചിരി പടർത്തുന്നുണ്ട്.\nreporter wind ireland kerala malayali sea wave റിപ്പോര്‍ട്ടര് കാറ്റ് കേരള മലയാളി കടല് തിര\nAfter Kerala reporter gets drenched by sea wave, this Irish weatherman gets blown away by the wind\nStory first published: Tuesday, June 27, 2017, 14:40 [IST]


മുല്ലപ്പെരിയാര്: വിദഗ്ധ സമിതിയെ നിയോഗിക്കും | Mullaperiyar: Expert panel to probe - Malayalam Oneindia\nമുല്ലപ്പെരിയാര്: വിദഗ്ധ സമിതിയെ നിയോഗിക്കും\nന്യൂദില്ലി: മുലപ്പെരിയാര് അണക്കെട്ട് തര്‍ക്കം സംബന്ധിച്ച് പഠിക്കാന് സംയുക്ത സാങ്കേതിക വിദഗ്ധ സമിതിയെ നിയോഗിക്കും. ദില്ലിയില് കേന്ദ്ര ജലവിഭവമന്ത്രി സി.പി. ഠാക്കൂറിന്റെ അധ്യക്ഷതയില് ചേര്‍ന്ന കേരള-തമിഴ്നാട് മുഖ്യമന്ത്രിമാരുടെ യോഗത്തിലാണ് തീരുമാനം.\nകേരളത്തിലെയും തമിഴ്നാട്ടിലെയും സാങ്കേതികവിദഗ്ധരും അംഗങ്ങളും കേന്ദ്ര ജലകമ്മീഷന് അംഗങ്ങളും ചേര്‍ന്നതായിരിക്കും വിദഗ്ധ സമിതി. ഡാമിന്റെ ബലവും കെട്ടുറപ്പും സംബന്ധിച്ച കാര്യങ്ങളാണ് സമിതി പരിശോധിക്കുക. സമിതിയുടെ ഘടനയും സമയപരിധിയും പരാമര്‍ശ വിഷയങ്ങളും സംബന്ധിച്ച് ഇരു സംസ്ഥാനങ്ങളുമായി കൂടിയാലോചിച്ചാണ് തീരുമാനമെടുക്കുക.\nഅണക്കെട്ടിന്റെ ഉയരം ഇപ്പോഴത്തെ 136 അടിയില് നിന്ന് 152 അടിയായി ഉയര്‍ത്താനാണ് തമിഴ്നാട് ആവശ്യപ്പെടുന്നത്. എന്നാല് ഇത് ഒരു കാരണവശാലും അനുവദിക്കുകയില്ലെന്നതാണ് കേരളത്തിന്റെ നിലപാട്. പ്രശ്നത്തിന്് പരിഹാരം കാണാന് കേരള-തമിഴ്നാട് മുഖ്യമന്ത്രിമാര് അടുത്തിടെ തിരുവനന്തപുരത്ത് നടത്തിയ ചര്‍ച്ച പരാജയപ്പെടുകയായിരുന്നു. ചര്‍ച്ച പരാജയപ്പെട്ടതോടെ കേരളത്തിലേക്കുള്ള ഭക്ഷ്യസാധനങ്ങളുടെ ഇറക്കുമതി തടയുമെന്ന് തമിഴ്നാട് കര്‍ഷകര് ഭീഷണിപ്പെടുത്തിയിരുന്നു.\nതര്‍ക്കത്തിന് രമ്യമായ പരിഹാരം കാണാന് സുപ്രീം കോടതി ഇരുസംസ്ഥാനങ്ങളോടും ആവശ്യപ്പെട്ടതിന്റെ അടിസ്ഥാനത്തിലാണ് കേന്ദ്രമന്ത്രി സി.പി. ഠാക്കൂറിന്റെ അധ്യക്ഷതയില് യോഗം നടന്നത്. ചര്‍ച്ചയില് ഇരു സംസ്ഥാനങ്ങളും തങ്ങളുടെ വാദങ്ങളില് ഉറച്ചു നിന്നതോടെ വിദഗ്ധസമിതിയെ നിയോഗിക്കാന് ഠാക്കൂറിനെ നിര്‍ബന്ധിതനായി.\nമുഖ്യമന്ത്രിക്കു പുറമെ മന്ത്രിമാരായ ഇ. ചന്ദ്രശേഖരന് നായര്, വി.പി. രാമകൃഷ്ണപ്പിള്ള, ജലസേചന സെക്രട്ടറി ഏലിയാസ് ജോര്‍ജ്ജ്, മുന്‍സിഫ് എഞ്ചിനീയര് എം.കെ. പരമേശ്വരന് നായര്, ചീഫ് എഞ്ചിനീയര് ടി.കെ. ശശി എന്നിവരും ചര്‍ച്ചയില് പങ്കെടുത്തു. കരുണാനിധിയെക്കൂടാതെ മന്ത്രിമാരായ ദൊരൈ മുരുകന്, ആര്‍ക്കോട് വീരസ്വാമി എന്നിവര് തമിഴ്നാടിനെ പ്രതിനിധീകരിച്ചു.


എല്ലാം കള്ളകളി, കമ്മിറ്റി കൂടുംമുമ്പേ ലിസ്റ്റ് അയച്ചോ, അത്‌ലറ്റിക് ഫെഡറേഷന് പ്രതികൂട്ടില് ? - Roundup Kerala\nഎല്ലാം കള്ളകളി, കമ്മിറ്റി കൂടുംമുമ്പേ ലിസ്റ്റ് അയച്ചോ, അത്‌ലറ്റിക് ഫെഡറേഷന് പ്രതികൂട്ടില് ?\nഡല്‍ഹി: ലോക അത്‌ലറ്റിക് ചാമ്പ്യന്‍ഷിപ്പിന്റെ പട്ടികയോടെ പുറത്തുവരുന്നത് കായിക രംഗത്തെ തട്ടിപ്പുകളും കള്ളക്കളിയും. സെലക്ഷന് കമ്മിറ്റിയെ നോക്കു കുത്തിയാക്കി, കമ്മിറ്റി കൂടുന്നതിനു മുമ്പുതന്നെ കായിക താരണങ്ങളുടെ പട്ടിക ലോക അത്‌ലറ്റിക് ഫെഡറേഷന് കൈമാറി ? ചിത്രയെ ഒഴിവാക്കിയത് വിവാദമായില്ലായിരുന്നെങ്കില് പതിവുപോലെ എല്ലാം നടന്നേനെ.\nസെലക്ഷന് കമ്മിറ്റി കൂടുന്നതിനു മുമ്പുതന്നെ ലിസ്റ്റ് അയച്ചിരുന്നുവെന്നും സ്റ്റിപ്പ്‌ചേസ് താരം സുധാ സിംഗിനെയും ഉള്‍പ്പെടുത്തി ചിത്രയെ ഒഴിവാക്കിയുമാണ് ലിസ്റ്റ് അയച്ചിരുന്നതെന്നുമാണ് ഇപ്പോള് വ്യക്തമാകുന്നത്. അന്തിമ പട്ടിക തയാറാക്കിയത് സെലക്ഷന് കമ്മിറ്റിയല്ലെന്നും ഫെഡറേഷനാണെന്നും വ്യക്തമാക്കി രൂക്ഷമായ ആരോപണങ്ങളുമായി ചെയര്‍മാന് രണ്‍ധാവെയും രംഗത്തെത്തി. ഇതോടെ ഔദ്യോഗിക സംവിധാനങ്ങള് നോക്കു കുത്തിയാണെന്ന് തെളിയുകയാണ്.\nദേശീയ അത്‌ലറ്റിക് ഫെഡറേഷനെതിരെ രൂക്ഷമായ ആരോപണങ്ങളുമായിട്ടാണ് ചെയര്‍മാന് ജി.എസ്. രണ്‍ധാവെ രംഗത്തെത്തിയിരിക്കുന്നത്. അന്തിമ പട്ടിക തന്നെ കാണിച്ചിരുന്നില്ല. ചിത്ര ഒഴിവാക്കപ്പെട്ടത് മനസിലായത് അവസാന നിമിഷമാണ്. ഉള്‍പ്പെടുത്തണമെന്ന് നിര്‍ദേശിച്ചിരുന്നതാണെന്നും അദ്ദേഹം പറയുന്നു.\nഡെപ്യൂട്ടി കോച്ചാണ് ലിസ്റ്റ് അയക്കലിനു പിന്നിലെന്നാണ് വിവരം. ഇതോടെ ചിത്രയെ ഒഴിവാക്കിയതിനെ മലയാളി സാന്നിദ്ധ്യവും കൂടുതല് വ്യക്തമാവുകയാണ്. സുധാ സിംഗിന്റെ വെളിപ്പെടുത്തലും ഫെഡറേഷന്റെറ കുരുക്ക് മുറുക്കുകയാണ്. ആദ്യം പ്രഖ്യാപിച്ച പട്ടികയിലില്ലാത്തതും പിന്നീട് ടീമില് ഉള്‍പ്പെടുത്തുമെന്നുമുള്ള കാര്യങ്ങള് നേരത്തെ അറിഞ്ഞിരുന്നുവെന്നാണ് അവസാന നിമിഷം തിരുകി കയറ്റപ്പെട്ട താരത്തിന്റെ പുറത്തുവന്നിട്ടുള്ള പ്രതികരണം. തിരുകി കയറ്റല് വിവാദമായതോടെ സുധാ സിംഗിന് അനുമതി നിഷേധിച്ച് തലയൂരാനുള്ള ശ്രമത്തിലാണ് അസോസിയേഷന്. വിവാദങ്ങളുടെ പശ്ചാത്തലത്തില് ഫെഡറേഷന് ഉന്നതര് പ്രതികൂട്ടിലാണ്.\nപന്തളത്ത് ബി ജെ പി പ്രവര്‍ത്തകന് വെട്ടേറ്റു


സെക്രട്ടറിമാര്‍ക്ക് പ്രായപരിധി ഏര്‍പ്പെടുത്തും; പ്രായമായിട്ടും നന്നായി പ്രവര്‍ത്തിക്കുന്നവരെ നിലനിര്‍ത്തും: കാരാട്ട്\nദല്‍ഹിയിലേക്ക് സേനാ മാര്‍ച്ച്; വാര്‍ത്ത വരുന്നത് വി.കെ സിങ് നേരത്തെ അറിഞ്ഞിരുന്നതായി സൂചന\nThursday 5th April 2012 9:09pm\nThursday 5th April 2012 8:23pm\nകോഴിക്കോട്: പശ്ചിമ പശ്ചിമ ബംഗാള് മുന് മുഖ്യമന്ത്രി ബുദ്ധദേവ് ഭട്ടചാര്യ പാര്‍ട്ടി കോണ്‍ഗ്രസില് നിന്നു വിട്ടുനില്‍ക്കുന്നത് അനാരോഗ്യം കാരണം മാത്രമാണെന്ന് സി.പി.ഐ.എം. ജനറല് സെക്രട്ടറി പ്രകാശ് കാരാട്ട്. തന്നെ പി.ബി.യില് നിന്ന് ഒഴിവാക്കണമെന്ന് ആവശ്യപ്പെട്ടല്ല ബുദ്ധദേവ് പി.ബിയ്ക്ക് കത്തയച്ചത്. കൊല്‍ക്കത്തയില് നിന്നും കോഴിക്കോട്ടേയ്ക്ക് യാത്ര ചെയ്യാനുള്ള വിഷമം ചൂണ്ടിക്കാട്ടിയായിരുന്നു ബുദ്ധദേവിന്റെ കത്ത്. ഇത് സെന്‍ട്രല് കമ്മിറ്റിക്ക് കൈമാറിയിട്ടുണ്ട്. സി.സി. ബുദ്ധദേവിന് അവധി അനുവദിച്ചിട്ടുണ്ട്. ബുദ്ധദേവുമായി ബന്ധപ്പെട്ട് ഇപ്പോഴുള്ള അഭ്യൂഹങ്ങളില് മൂന്ന് ദിവസങ്ങള്‍ക്കകം കാര്യങ്ങള് വ്യക്തമാവുമെന്നും അദ്ദേഹം പറഞ്ഞു.\nതനിക്കെതിരെ ബംഗാളില് നിന്നുള്ള പ്രതിനിധികള് വിമര്‍ശനം ഉന്നയിച്ചിട്ടില്ലെന്ന് കാരാട്ട് വ്യക്തമാക്കി. വി.എസ്. അച്യുതാനന്ദന് പോളിറ്റ്ബ്യൂറോയില് തിരിച്ചെത്തുമോ എന്ന കാര്യം രണ്ട്,മൂന്ന് ദിവസങ്ങള്‍ക്കുള്ളില് അറിയാനാകുമെന്നും കാരാട്ട് വാര്‍ത്താസമ്മേളനത്തില് പറഞ്ഞു.\nപാര്‍ട്ടി സെക്രട്ടറിമാര്‍ക്ക് പ്രായപരിധി ഏര്‍പ്പെടുത്താനുള്ള കാര്യം ചര്‍ച്ച ചെയ്യും. ഇതൊരു പുതിയ തീരുമാനമല്ല. സെക്രട്ടറിക്ക് മാത്രമല്ല, താഴേക്കിടയില് വരെ ഇത് ബാധകമാക്കാനാണ് തീരുമാനമെന്നും കാരാട്ട് പറഞ്ഞു. ഇതു സംബന്ധിച്ച് ഏറെ നാളായി പല തരത്തിലുമുള്ള ചര്‍ച്ചകളും നടന്നുവരികയാണ്. പാര്‍ട്ടിക്ക് സഹായകരമാകും എന്നതിനാലാണ് ഇത്തരമൊരു തീരുമാനം കൈക്കൊള്ളുന്നത്.\nഇരുപതാം പാര്‍ട്ടി കോണ്‍ഗ്രസില് വിഭാഗീയത ഒരു പൊതുപ്രശ്‌നമായി ഉയര്‍ന്നുവന്നില്ലെന്ന് കാരാട്ട് പറഞ്ഞു. ചില സ്ഥലങ്ങളില് വിഭാഗീയത ഉണ്ടായിട്ടുണ്ട്. എന്നാലിത് പാര്‍ട്ടിയില് വ്യാപകമല്ല. രാഷ്ട്രീയ പ്രമേയ ചര്‍ച്ചയ്ക്ക് ശേഷം പാര്‍ട്ടി കോണ്‍ഗ്രസിന്റെ മീഡിയാ സെന്ററില് വിളിച്ചുചേര്‍ത്ത വാര്‍ത്താസമ്മേളനത്തിലാണ് വിഭാഗീയതയെപ്പറ്റി പാര്‍ട്ടി കോണ്‍ഗ്രസില് ചര്‍ച്ച പോലും ചെയ്യില്ലെന്ന് പ്രകാശ് കാരാട്ട് അഭിപ്രായപ്പെട്ടത്.\nപാര്‍ട്ടി ഭാരവാഹിത്വം സംബന്ധിച്ച് പ്രായപരിധി നിശ്ചയിക്കണമെന്ന ഭേദഗതി പാര്‍ട്ടി കോണ്‍ഗ്രസില് ചില പ്രതിനിധികള് മുന്നോട്ട് വെച്ചിട്ടുണ്ട്. നവീനമായ ആശയങ്ങളും രീതികളും ഉള്‍ക്കൊണ്ട് പാര്‍ട്ടിയെ കാലത്തിനനുസരിച്ച് സജ്ജമാക്കുകയെന്നതാണ് പ്രായപരിധി മാനദണ്ഡം കൊണ്ടുദ്ദേശിക്കുന്നത്. എന്നാല് പ്രായമുള്ളവരില് നന്നായി പ്രവര്‍ത്തിക്കുന്നവരെ വേണ്ടെന്ന് വെയ്ക്കാന് പാര്‍ട്ടിയ്ക്കാവില്ല.\nബംഗാളിലെ ഭൂമി ഏറ്റെടുക്കല് പ്രശ്‌നവുമായി ബന്ധപ്പെട്ടും മറ്റും പാര്‍ട്ടിയ്ക്ക് ചില തെറ്റുകള് സംഭവിച്ചിട്ടുണ്ട്. ബംഗാളിലെയോ കേരളത്തിലെയോ പാര്‍ട്ടി സംവിധാനങ്ങളെ മാത്രമായി കേന്ദ്രീകരിച്ച് വിമര്‍ശനങ്ങള് ഉയര്‍ന്നുവന്നിട്ടില്ല. ദേശീയ തലത്തിലുള്ള പാര്‍ട്ടിയുടെ പ്രകടനം സംബന്ധിച്ചാണ് ചര്‍ച്ചകള് ഉയര്‍ന്നത്. മലപ്പുറം ജില്ലയില് പാര്‍ട്ടിയ്ക്ക് കാര്യമായ സ്വാധീനം ചെലുത്താനാവാതെ പോയതാണ് നേരിയ വ്യത്യാസത്തില് കേരളത്തില് ഭരണം നഷ്ടമാവാന് കാരണമായതെന്നാണ് പാര്‍ട്ടി വിലയിരുത്തിയത്.\nപാര്‍ട്ടി പ്രവര്‍ത്തകര്‍ക്കിടയില് മദ്യപാനം, മയക്കുമരുന്ന് ഉപയോഗം, ലൈംഗിക അരാജകത്വം എന്നിവ വര്‍ധിക്കുന്നുവെന്ന് രാഷ്ട്രീയ പ്രമേയ ചര്‍ച്ചയില് വിമര്‍ശനമുയര്‍ന്നെന്ന പ്രചാരണവും വാസ്തവ വിരുദ്ധമാണ്. എന്നാല് അധാര്‍മ്മികതയിലേക്ക് നീങ്ങുന്നവര്‍ക്കെതിരെ അച്ചടക്ക നടപടികള് കൈക്കൊള്ളുന്ന കാര്യമാണ് ചര്‍ച്ചയില് ഉന്നയിക്കപ്പെട്ടതെന്ന് പ്രകാശ് കാരാട്ട് കൂട്ടിച്ചേര്‍ത്തു.\nപാര്‍ട്ടി കോണ്‍ഗ്രസിന്റെ കരട് രാഷ്ട്രീയ പ്രമേയം; 163 ഭേദഗതികള് അംഗീകരിച്ചതായി കാരാട്ട് വ്യക്തമാക്കി. പാര്‍ട്ടി കോണ്‍ഗ്രസിന്റെ പ്രതിനിധി സമ്മേളനത്തെതുടര്‍ന്ന് കരട് രാഷ്ട്രീയ പ്രമേയവും രാഷ്ട്രീയ വിശകലന റിപ്പോര്‍ട്ടുമാണ് ഇതുവരെ അവതരിപ്പിക്കപ്പെട്ടത്. 3713 ഭേദഗതികളും 487 നിര്‍ദ്ദേശങ്ങളുമാണ് രാഷ്ട്രീയ പ്രമേയത്തിന് മേല് ഉയര്‍ന്നത്. പലസ്തീന് വിഷയം, കര്‍ഷക ആത്മഹത്യയും കാര്‍ഷിക പ്രതിസന്ധിയും, തൊഴിലാളികളുടെ കരാര്‍വത്കരണം, തൊഴിലില്ലായ്മ എന്നിവ സംബന്ധിച്ച പ്രമേയങ്ങളാണ് പാര്‍ട്ടി കോണ്‍ഗ്രസില് അവതരിപ്പിച്ചത്.\nരാഷ്ട്രീയ പ്രമേയ ചര്‍ച്ചയിലെ മോണിംഗ് സെഷനില് പതിനാല് പ്രതിനിധികളാണ് പങ്കെടുത്തത്. കേരളത്തില് നിന്ന് ജി സുധാകരന്, പി കെ ബിജു എന്നിവര് സംസാരിച്ചു. സ്റ്റാലിനെ തേജോവധം ചെയ്യാന് ക്രൂഷ്‌ചേവ് ശ്രമിച്ചതോടെയാണ് സോവിയറ്റ് യൂണിയനില് പാര്‍ട്ടിയുടെ പതനം തുടങ്ങിയതെന്ന് ജി സുധാകരന് അഭിപ്രായപ്പെട്ടു. സമരങ്ങള് ഏറ്റെടുത്ത് വിജയിപ്പിക്കുന്നതില് പാര്‍ട്ടി ഏറെ ശ്രദ്ധിക്കേണ്ടതുണ്ടെന്ന പരാമര്‍ശമാണ് പി കെ ബിജു നടത്തിയത്. അസിം ദാസ്ഗുപ്ത, മതിലാല് സര്‍ക്കാര്, കെ സ്വാമിനാഥന്, ടി ജ്യോതി, അനന്ത ദേക, ജസ്വിന്ദര് സിംഗ്, ജി വി ശ്രീരാമ റെഡ്ഡി, നര്‍സ്സയ്യ ആദം, ഹെത്രാം ബെനിവാള്, രഘുനാഥ് സിംഗ്, പുലിന് ഭാസ്‌കെ, അനുരാഗ് സക്‌സേന എന്നിവരും രാവിലെ നടന്ന ചര്‍ച്ചയില് പങ്കെടുത്തു. രാഷ്ട്രീയപ്രമേയത്തിന് മേലുള്ള ചര്‍ച്ച ഇന്നലെ രാത്രി വരെ തുടര്‍ന്നു.


കരുതൽ വേണം! ഇന്ന് സംസ്ഥാനത്ത് 5296 പേര്‍ക്ക് കോവിഡ്-19 സ്ഥിരീകരിച്ചു - Koyilandy News\nകരുതൽ വേണം! ഇന്ന് സംസ്ഥാനത്ത് 5296 പേര്‍ക്ക് കോവിഡ്-19 സ്ഥിരീകരിച്ചു\nതിരുവനന്തപുരം: കേരളത്തില് 5296 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 1116, എറണാകുളം 1086, കോഴിക്കോട് 551, തൃശൂര് 437, കൊല്ലം 302, കണ്ണൂര് 289, കോട്ടയം 289, പത്തനംതിട്ട 261, ആലപ്പുഴ 223, മലപ്പുറം 210, പാലക്കാട് 201, ഇടുക്കി 142, വയനാട് 118, കാസര്‍ഗോഡ് 71 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഅഞ്ചര വയസ്സുകാരൻ അനുസരണക്കേട് കാട്ടി; രണ്ട് കാലിലും ഇടുപ്പിലും പൊള്ളലേൽപ്പിച്ച് ഇടുക്കിയിൽ അമ്മയുടെ ക്രൂരത\n"കനം കുറഞ്ഞ ചവറ് കമ്പികൊണ്ടാണ് മുഖ കവചം; ഇട്ടപ്പോളെ ഊരി പോന്ന ചിൻസ്ട്രാപ്പ്"; ഡ്യൂട്ടിക്ക് കിട്ടിയ ഹെൽമെറ്റിനെ സാമൂഹ്യ മാധ്യമത്തിൽ രൂക്ഷമായി വിമര്‍ശിച്ച് പോലീസുകാരൻ


സി.എച്ച് മുഹമ്മദ്‌കോയ സ്‌കോളര്‍ഷിപ്പിന് അപേക്ഷിക്കാം • Suprabhaatham\nസി.എച്ച് മുഹമ്മദ്‌കോയ സ്‌കോളര്‍ഷിപ്പിന് അപേക്ഷിക്കാം\nസര്‍ക്കാര് എയ്ഡഡ് സ്ഥാപനങ്ങളില് ബിരുദം, ബിരുദാനന്തര ബിരുദം, പ്രൊഫഷണല് കോഴ്‌സുകളില് പഠിക്കുന്ന ന്യൂനപക്ഷ മതവിഭാഗങ്ങളിലെ മുസ്‌ലിം, ലത്തീന് ക്രിസ്ത്യന്/പരിവര്‍ത്തിത ക്രിസ്ത്യന് വിഭാഗങ്ങളിലെ വിദ്യാര്‍ഥിനികള്‍ക്ക് സി.എച്ച്. മുഹമ്മദ് കോയ സ്‌കോളര്‍ഷിപ്പ് / ഹോസ്റ്റല് സ്‌റ്റൈപന്റ് നല്‍കുന്നതിന് സംസ്ഥാന ന്യൂനപക്ഷക്ഷേമ വകുപ്പ് അപേക്ഷ ക്ഷണിച്ചു.\nകേരളത്തില് പഠിക്കുന്ന സ്ഥിര താമസക്കാരായ മുസ്‌ലിം, ലത്തീന് ക്രിസ്ത്യന്/ പരിവര്‍ത്തിത ക്രിസ്ത്യന് മതവിഭാഗത്തില്‍പ്പെട്ട വിദ്യാര്‍ഥിനികള്‍ക്കാണ് സ്‌കോളര്‍ഷിപ്പ് നല്‍കുന്നത്. ബിരുദത്തിന് പഠിക്കുന്ന വിദ്യാര്‍ഥിനികള്‍ക്ക് 5,000 രൂപ വീതവും ബിരുദാനന്തര ബിരുദത്തിനു പഠിക്കുന്ന വിദ്യാര്‍ഥിനികള്‍ക്ക് 6,000 രൂപ വീതവും പ്രൊഫഷണല് കോഴ്‌സിന് പഠിക്കുന്ന വിദ്യാര്‍ഥിനികള്‍ക്ക് 7,000 രൂപ വീതവും ഹോസ്റ്റല് സ്‌റ്റൈപന്റ് ഇനത്തില് 13,000 രൂപ വീതവുമാണ് പ്രതിവര്‍ഷം സ്‌കോളര്‍ഷിപ്പ് നല്‍കുന്നത്.\nമെറിറ്റ് സീറ്റില് അഡ്മിഷന് ലഭിച്ച് സ്വാശ്രയ മെഡിക്കല്/എന്‍ജിനിയറിങ് കോളജുകളില് പഠിക്കുന്നവര്‍ക്കും അപേക്ഷിക്കാം.\nഒരു വിദ്യാര്‍ഥിനിക്ക് സ്‌കോളര്‍ഷിപ്പ് അല്ലെങ്കില് ഹോസ്റ്റല് സ്റ്റൈപന്റ് എന്നിവയില് ഏതെങ്കിലും ഒന്നിന് അപേക്ഷിക്കാം. ആദ്യ വര്‍ഷങ്ങളില് അപേക്ഷിക്കാന് കഴിയാതെ പോയവര്‍ക്കും ഇപ്പോള് പഠിക്കുന്ന വര്‍ഷത്തേയ്ക്ക് അപേക്ഷിക്കാം. അപേക്ഷകര് യോഗ്യതാ പരീക്ഷയില് 50 ശതമാനത്തില് കുറയാത്ത മാര്‍ക്ക് നേടിയിരിക്കണം. കോളജ് ഹോസ്റ്റലുകളില് താമസിക്കുന്നവര്‍ക്കും സ്ഥാപന മേധാവി അംഗീകരിച്ചിട്ടുള്ള സ്വകാര്യ ഹോസ്റ്റലുകളില് താമസിക്കുന്നവര്‍ക്കും ഹോസ്റ്റല് സ്റ്റൈപന്റിനായി അപേക്ഷിക്കാം. കുടുംബ വാര്‍ഷിക വരുമാനത്തിന്റെ അടിസ്ഥാനത്തിലായിരിക്കും സ്‌കോളര്‍ഷിപ്പിനായി തെരഞ്ഞെടുക്കുന്നത്. കുടുംബ വാര്‍ഷിക വരുമാനം 8 ലക്ഷം രൂപയില് കവിയരുത് (ബി.പി.എല് കാര്‍ക്ക് മുന്‍ഗണന). അപേക്ഷകര്‍ക്ക് ഏതെങ്കിലും ദേശസാല്‍കൃത ബാങ്കില് സ്വന്തം പേരില് അക്കൗണ്ട് ഉണ്ടായിരിക്കണം www.minoritywelfare.kerala.gov.in എന്ന വെബ്‌സൈറ്റിലൂടെ ഓണ്‍ലൈനായി അപേക്ഷിക്കാം. അപേക്ഷ സ്വീകരിക്കുന്ന അവസാന തിയതി ഡിസംബര് 18. ഫോണ്: 0471 2300524.


ശബരിമലയില് വന് തിരക്ക്, രണ്ടു മരണം | Two died at Sabarimala - Malayalam Oneindia\n56 min ago പി ചിദംബരത്തിന്‍റെ ഹര്‍ജികള് സുപ്രീം കോടതി ഇന്ന് പരിഗണിക്കും\nശബരിമലയില് വന് തിരക്ക്, രണ്ടു മരണം\nശബരിമല: പന്ത്രണ്ട് വിളക്ക് പ്രമാണിച്ച് ശബരിമല സന്നിധാനത്ത് വന്‍തിരക്ക്. തിരക്കിനിടയില് രണ്ട് അയ്യപ്പന്മാര് ഹൃദ്രോഗം മൂലം മരിച്ചു. കോട്ടയത്ത് സ്പെഷ്യല് ബ്രാഞ്ച് പൊലീസില് ഫോട്ടോഗ്രാഫറായിരുന്ന കൊച്ചി വൈറ്റില സ്വദേശി ആര്. രവീന്ദ്രന്‍നായര്(53) ആണ് മരണമടഞ്ഞവരില് ഒരാള്. രണ്ടാമത്തെയാളെ തിരിച്ചറിഞ്ഞിട്ടില്ല.\nരണ്ട് മക്കളുമൊത്ത് ശരംകുത്തിയില് ക്യൂ നില്‍ക്കുമ്പോഴായിരുന്നു രവീന്ദ്രന്‍നായര്‍ക്ക് അസ്വസ്ഥത അനുഭവപ്പെട്ടത്. മറ്റ് അയ്യപ്പന്മാരുടെ സഹായത്തോടെ സന്നിധാനത്തെ കാര്‍ഡിയോളജി സെന്ററില് എത്തിച്ചെങ്കിലും ജീവന് രക്ഷിക്കാനായില്ല. മൃതദേഹം പമ്പയില് എത്തിച്ച് അവിടെ നിന്നും സ്വദേശത്തേയ്ക്ക് കൊണ്ടുപോയി.\nതിരിച്ചറിഞ്ഞിട്ടില്ലാത്ത മൃതദേഹം കോഴഞ്ചേരി ജനറല് ആശുപത്രിയിലെ മോര്‍ച്ചറിയിലേയ്ക്കു മാറ്റി.\nനവംബര് 26 ഞായറാഴ്ച രാത്രി മുതല് പന്ത്രണ്ട് വിളക്ക് തൊഴാന് അയ്യപ്പന്മാരുടെ പ്രവാഹം ആരംഭിച്ചിരുന്നു. തിങ്കളാഴ്ച ആയപ്പോഴേയ്ക്കും തിരക്ക് നിയന്ത്രണാധീനമായി.\nmalayalam news pamba sannidhanam


ഭരണത്തിന്റെ തണലില് സിപിഎം നടത്തിയ ആസൂത്രിതകൊലയെന്ന് ചെന്നിത്തല\nThu Apr 09 2020 23:07:31 GMT+0530 (India Standard Time)\nസംഭവത്തിനു പിന്നില് സിപിഎമ്മിന്റെ ആസൂത്രിതനീക്കമാണെന്ന് ചെന്നിത്തല ആരോപിച്ചു. ഭരണത്തിന്റെ തണലില് ഗുണ്ടകളെ ഉപയോഗിച്ച് കോണ്‍ഗ്രസിനെ ഇല്ലാതാക്കാനാണ് ശ്രമം. കൊലപാതകത്തിന് ഉത്തരവാദികളായവരെ അടിയന്തരമായി നിയമത്തിന് മുന്നില് കൊണ്ടുവരണം. പോലിസിനെ നിര്‍വീര്യമാക്കിക്കൊണ്ട് കണ്ണൂര്, കാസര്‍ഗോഡ് ജില്ലകളില് നടക്കുന്ന കൊലപാതക പരമ്പരകളുടെ ഭാഗമാണിത്.\nNSH17 Feb 2019 5:43 PM GMT\nതിരുവനന്തപുരം: കാസര്‍കോട്ട് രണ്ട് യൂത്ത് കോണ്‍ഗ്രസ് പ്രവര്‍ത്തകരെ വെട്ടിക്കൊലപ്പെടുത്തിയ സംഭവത്തില് സിപിഎമ്മിനെതിരേ രൂക്ഷവിമര്‍ശനവുമായി പ്രതിപക്ഷ നേതാവ് രമേശ് ചെന്നിത്തല. സംഭവത്തിനു പിന്നില് സിപിഎമ്മിന്റെ ആസൂത്രിതനീക്കമാണെന്ന് ചെന്നിത്തല ആരോപിച്ചു. ഭരണത്തിന്റെ തണലില് ഗുണ്ടകളെ ഉപയോഗിച്ച് കോണ്‍ഗ്രസിനെ ഇല്ലാതാക്കാനാണ് ശ്രമം. കൊലപാതകത്തിന് ഉത്തരവാദികളായവരെ അടിയന്തരമായി നിയമത്തിന് മുന്നില് കൊണ്ടുവരണം. പോലിസിനെ നിര്‍വീര്യമാക്കിക്കൊണ്ട് കണ്ണൂര്, കാസര്‍ഗോഡ് ജില്ലകളില് നടക്കുന്ന കൊലപാതക പരമ്പരകളുടെ ഭാഗമാണിത്.\nയാതൊരു പ്രകോപനവുമില്ലാതെയാണ് കൃപേഷിനെയും ശരത് ലാലിനെയും കൊലപ്പെടുത്തിയത്. സിപിഎം നടപടി തികഞ്ഞ കാടത്തമാണ്. മുഖ്യമന്ത്രി ശക്തമായ നടപടി സ്വീകരിച്ചിരുന്നുവെങ്കില് കൊലപാതകം ഒഴിവാക്കാമായിരുന്നുവെന്നും അദ്ദേഹം പറഞ്ഞു. രാഷ്ട്രീയ വൈരാഗ്യത്തിന്റെ പേരിലുള്ള കൊലപാതകമാണിത്. കോണ്‍ഗ്രസ് പ്രവര്‍ത്തകരെ ഭീഷണിപ്പെടുത്തുക, മര്‍ദിക്കുക തുടങ്ങിയ സംഭവങ്ങള് സംസ്ഥാനത്തിന്റെ പലഭാഗത്തുമുണ്ടാവുന്നുണ്ട്. ഇതിനെതിരേ വ്യാപകപ്രതിഷേധങ്ങള് ഉയര്‍ന്നുവരും. അക്രമരാഷ്ട്രീയത്തില്‍നിന്ന് സിപിഎം പിന്തിരിയില്ലെന്നതിന്റെ തെളിവാണിത്. നിരപരാധികളുടെ ചോര എത്രചീന്തിയാലും സിപിഎമ്മിന് മതിയാവില്ല.\nഷുഹൈബിന്റെ അരുംകൊല കഴിഞ്ഞ് ഒരുവര്‍ഷം തികയുമ്പോഴാണ് കൃപേഷ്, ശരത് എന്നീ യൂത്ത് കോണ്‍ഗ്രസിന്റെ ഉശിരന് പ്രവര്‍ത്തകരെ സിപിഎം വകവരുത്തിയത്. സിപിഎം ഭീകരസംഘടനയെപ്പോലെയാണ് പ്രവര്‍ത്തിക്കുന്നത്. എതിര്‍ശബ്ദങ്ങളെ അടിച്ചമര്‍ത്തുന്ന സിപിഎമ്മിന്റെ ജനാധിപത്യവിരുദ്ധതയ്ക്കും ഫാസിസത്തിനും കേരളത്തിലെ ജനങ്ങള് തക്കതായ മറുപടി നല്‍കും. തിങ്കളാഴ്ച വൈകീട്ട് താന് കാസര്‍കോടെത്തുമെന്നും കൊല്ലപ്പെട്ട യൂത്ത് കോണ്‍ഗ്രസ് പ്രവര്‍ത്തകരുടെ വീടുകള് സന്ദര്‍ശിക്കുമെന്നും രമേശ് ചെന്നിത്തല പറഞ്ഞു.\nkasarkode murder cpm against ramesh chennithala planned murder


പ്രായം കുറയ്ക്കാന് പ്രത്യേക ചെറുനാരങ്ങാവെള്ളം | Special Home Made Lemon Drink For Anti Ageing - Malayalam BoldSky\n| Updated: Tuesday, December 4, 2018, 12:09 [IST]\nചര്‍മത്തിന് പ്രായക്കുറവ് തോന്നിപ്പിയ്ക്കാന്, പ്രായം കുറവെന്നു കേള്‍ക്കാന് ആഗ്രഹിയ്ക്കാത്തവര് ആരും തന്നെയുണ്ടെന്നു തോന്നുന്നില്ല. ഇക്കാര്യത്തില് പുരുഷനും സ്ത്രീയുമൊന്നും വ്യത്യസ്തരുമല്ല. പ്രായക്കുറവിനായി ഏറെ വഴികള് തേടുന്നതിനു പുറകിലെ രഹസ്യവും ഇതു തന്നെയാണ്.\nചര്‍മത്തിന്റെ പ്രായക്കുറവ് പല ഘടകങ്ങളേയും ആശ്രയിച്ചിരിയ്ക്കുന്നു. ഇതില് പാരമ്പര്യം മുതല് ചര്‍മസംരക്ഷണം, കഴിയ്ക്കുന്ന ഭക്ഷണം, ആരോഗ്യകരമായ ജീവിത രീതികള് എന്നിങ്ങളെ പല ഘടകങ്ങളും ആശ്രയിച്ചിരിയ്ക്കുന്നു.\nചര്‍മത്തിന്റെ പ്രായക്കുറവിന് കഴിയ്ക്കുന്ന ഭക്ഷണങ്ങള് ഏറെ പ്രധാനപ്പെട്ടവയാണ്. കാരണം ശരീരത്തിന് ലഭ്യമാകുന്ന ആന്റിഓക്‌സിഡന്റുകളാണ് ചര്‍മപ്രായം നിര്‍ണയിക്കുന്നത്. ചര്‍മത്തിലെ ചുളിവുകള് ഒഴിവാക്കാനും ചര്‍മം അയഞ്ഞു തൂങ്ങാതിരിയ്ക്കാനും ഇത് ഏറെ പ്രധാനവുമാണ്.\nഇത്തരം ഭക്ഷണങ്ങളില് പ്രധാനപ്പെട്ട ഒന്നാണ് ചെറുനാരങ്ങ. ആരോഗ്യത്തിനും ചര്‍മത്തിനും മുടിയ്ക്കുമെല്ലാം ഒരുപോലെ സഹായകമായ ഒന്ന്. ചര്‍മത്തിന് ചെറുപ്പം നല്‍കുവാന് സഹായിക്കുന്ന ഒന്നു കൂടിയാണ് ചെറുനാരങ്ങ.\nസാധാരണ ചെറുനാരങ്ങാവെള്ളം വെറുംവയറ്റില് തടി കുറയ്ക്കാന് പലരും ഉപയോഗിയ്ക്കുന്ന ഒന്നാണ്. ഇതുപോലെ ചര്‍മത്തിന് പ്രായക്കുറവു തോന്നിപ്പിയ്ക്കാനും നാരങ്ങാവെള്ളത്തിന് സാധിയ്ക്കും. ഇതിനായി പ്രത്യേക രീതിയില് തയ്യാറാക്കിയ നാരങ്ങാവെള്ളം കുടിയ്ക്കണമെന്നു മാത്രം.\nചര്‍മത്തിന് ചെറുപ്പം നല്‍കുന്ന, അതേ സമയം ആരോഗ്യപരമായ ഗുണങ്ങള് ഏറെ നല്‍കുന്ന പ്രത്യേക തരം ചെറുനാരങ്ങാവെള്ളം എങ്ങനെ തയ്യാറാക്കാമെന്നു നോക്കൂ, ഇതിനൊപ്പം മറ്റെന്തെല്ലാം ചേരുവകള് ഉപയോഗിയ്ക്കാമെന്നു നോക്കൂ.\nപ്രത്യേക നാരങ്ങാവെള്ളത്തിനായി ഉ\nചെറുനാരങ്ങയ്‌ക്കൊപ്പം ഇഞ്ചി, കറുവാപ്പട്ട, നുളളു മഞ്ഞള്‍പ്പൊടി, തേന് എന്നിവ ഈ പ്രത്യേക നാരങ്ങാവെള്ളത്തിനായി ഉപയോഗിയ്ക്കുന്നുണ്ട്.\nനാരങ്ങ വൈറ്റമിന് സി, ആന്റിഓക്‌സിഡന്റ് സമ്പുഷ്ടമാണ്. ചെറുനാരങ്ങ സ്വാഭാവിക ബ്ലീച്ചിംഗ് ഗുണങ്ങളുള്ള ഒന്നാണ്. ഇതിലെ വൈറ്റമിന് സിയും ചര്‍മത്തിന് ഏറെ ഗുണകരമാണ്. ഇതിലെ ആല്‍ഫ ഹൈഡ്രോക്‌സി ആസിഡും ചര്‍മത്തിന് ഗുണകരം തന്നെയാണ്.ചര്‍മത്തിലെ കറുത്ത പാടുകളും പിഗ്മെന്റേഷനുമെല്ലാം മാറാന് ഏറെ നല്ലതാണ് ഇത്. നാരങ്ങാവെള്ളം കുടിയ്ക്കുമ്പോള് ഇതിലെ വൈറ്റമിന് സി ശരീരത്തിലെ ടോക്‌സിനുകള് നീക്കുന്നു. ചര്‍മ കോശങ്ങള്‍ക്ക്് മുറുക്കം നല്‍കുന്നു. മുഖം അയഞ്ഞു തൂങ്ങാതിരിയ്ക്കാന് സഹായിക്കുന്നു. രക്തപ്രവാഹം വര്‍ദ്ധിപ്പിയ്ക്കുന്നതു കൊണ്ടു തന്നെ മുഖത്തിന് രക്തപ്രസാദവും നല്‍കുന്നു. ഇതെല്ലാം മുഖത്തിന് ചെറുപ്പത്തിന് അത്യാവശ്യമാണ്.\nകറുവാപ്പട്ടയ്ക്കും ആരോഗ്യ ഗുണങ്ങള്‍ക്കൊപ്പം ചര്‍മത്തിനും ഏറെ ഗുണം നല്‍കാന് സാധിയ്ക്കും. കറുവാപ്പട്ടയിലും ധാരാളം ആന്റിഓക്‌സിഡന്റുകള് അടങ്ങിയിട്ടുണ്ട്. ശരീരത്തിലെ ടോക്‌നുകള് നീക്കി ചര്‍മത്തിന് ചെറുപ്പം നല്‍കാന് ഇതും നല്ലതാണ്. ശരീരത്തിലെ ആവശ്യമില്ലാത്ത കൊഴുപ്പു നീക്കുന്ന ഒന്നു കൂടിയാണിത്.\nഇതിലെ മറ്റൊരു ചേരുവയായ തേന് ചര്‍മസംരക്ഷണത്തിന് ഏറെ നല്ലതാണ്. നിറം നല്‍കാനും ചര്‍മത്തിന് ഇറുക്കം നല്‍കാനും തിളക്കവും മിനുക്കവുമെല്ലാം നല്‍കാനും കാലാകാലങ്ങളായി ഉപയോഗിച്ചു വരുന്ന ഒന്നാണ് തേന്. ഇതും ആന്റിഓക്‌സിഡന്റ് സമ്പുഷ്ടമാണ്. തേന് കൊണ്ടുള്ള ചില പ്രത്യേക ഫേസ്പായ്ക്കുകള് ചര്‍മത്തിലെ ചുളിവുകള്‍ക്ക് പെട്ടെന്നു തന്നെ പരിഹാരം കാണും.ഇത് ഉള്ളിലേയ്ക്കു കഴിയ്ക്കുന്നതും ഏറെ നല്ലതാണ്.\nഇഞ്ചിയും ആരോഗ്യത്തിനു മാത്രമല്ല, ചര്‍മ സംരക്ഷണത്തിനും മികച്ചതാണ്. ടോക്‌സിനുകള് നീക്കാന് കഴിയുന്ന, ആന്റിഓക്‌സിഡന്റുകള് അടങ്ങിയ ഇത് ശരീരത്തിനൊപ്പം ചര്‍മത്തിനും ഏറെ ഗുണങ്ങള് നല്‍കുന്നു. ചര്‍മത്തിലെ ദോഷകരമായ ടോക്‌സിനുകള് നീക്കി മുഖക്കുരു പോലുള്ള ചര്‍മ പ്രശ്‌നങ്ങളില് നിന്നും സംരക്ഷണം നല്‍കുന്നതിനൊപ്പം ചര്‍മത്തിന് പ്രായക്കുറവു തോന്നിപ്പിയ്ക്കാനും സഹായിക്കുന്നു.\nചര്‍മ സംരക്ഷണത്തിന് ഉപയോഗിച്ചു വരുന്ന പരമ്പരാഗത വഴിയാണ് മഞ്ഞള്. ഇതിലെ ആന്റിഓക്‌സിന്റ് ഗുണങ്ങള് ഏറെ പ്രയോജനം നല്‍കുന്ന ഒന്നാണ്. ചര്‍മത്തിനു നിറവും തിളക്കവും ചെറുപ്പവും നല്‍കുന്ന ഇത് അണുബാധകള്‍ക്കെതിരെയും നല്ലതാണ്. ചര്‍മത്തിനു മേലുണ്ടാകുന്ന പല പ്രശ്‌നങ്ങള്‍ക്കും അലര്‍ജിയക്കുമെല്ലാം നല്ല പ്രതിവിധിയും. സൗന്ദര്യ സംരക്ഷണത്തിന് മഞ്ഞളിന്റെ പങ്ക് അവഗണിയ്ക്കാനാകില്ല.\nഅര ചെറുനാരങ്ങ, 1 ടേബിള് സ്പൂണ് തേന്,2കഷ്ണം കറുവാപ്പട്ട, ഒരു കഷ്ണം ഇഞ്ചി എന്നിവയാണ് ചര്‍മത്തിനു വേണ്ടി തയ്യാറാക്കുന്ന ഈ പ്രത്യേക നാരങ്ങാവെള്ളത്തിലെ ചേരുവകളുടെ അളവുകള്. കൂടാതെ ഒന്നര ഗ്ലാസ് വെള്ളവും.\nവെള്ളം തിളച്ചു വറ്റി\nവെള്ളത്തില് ഇഞ്ചി തൊലി കളഞ്ഞു ചതച്ചിടുക. കറുവാപ്പട്ടയും ഇതില് ഇടണം. കുറഞ്ഞ തീയില് ഈ വെള്ളം തിളപ്പിയ്ക്കണം. എന്നാലേ ചേരുവകളുടെ ഗുണം വെള്ളത്തിലേയ്ക്കിറങ്ങൂ. ഈ വെള്ളം തിളച്ചു വറ്റി ഒരു ഗ്ലാസ് ആകണം.\nഈ വെള്ളത്തില് അര മുറി നാരങ്ങാനീരു പിഴിഞ്ഞൊഴിയ്ക്കാം. ഇളംചൂടായാലാണ് പിഴിഞ്ഞൊഴിയ്‌ക്കേണ്ടത്. ഇതില് തേനും അര ടീസ്പൂണ് മഞ്ഞള്‍പ്പൊടിയും ചേര്‍ത്തിളക്കാം. ഈ പ്രത്യേക മിശ്രിതം രാത്രി കിടക്കാന് പോകുന്നതിനു മുന്‍പു കുടിയ്ക്കാം. ഇതിനു സൗകര്യമില്ലെങ്കില് രാവിലെ വെറുംവയറ്റില് കുടിച്ചാലും മതിയാകും.\nഈ പാനീയം അടുപ്പിച്ച്\nഈ പാനീയം അടുപ്പിച്ച് ഒരു മാസം ചെയ്തു നോക്കിയാല് ചര്‍മത്തിന് ഏറെ മാറ്റങ്ങളുണ്ടാകും. ചെറുപ്പവും സൗന്ദര്യവും നിറവുമെല്ലാം ഉണ്ടാകും. ചര്‍മത്തെ ബാധിയ്ക്കുന്ന പല സൗന്ദര്യ പ്രശ്‌നങ്ങള്‍ക്കും ഉള്ള പരിഹാരമവുമാണ് ഇത്.\nശരീരത്തിന് പ്രതിരോധ ശേഷി, പ്രമേഹ, കൊളസ്‌ട്രോള് നിയന്ത്രണം, കൊഴുപ്പു കുറയ്ക്കുക, നല്ല ദഹനം, ശോധന തുടങ്ങിയ ഒരു പിടി ഗുണങ്ങള് നല്‍കുന്ന പാനീയമാണിത്.\nSpecial Home Made Lemon Drink For Anti Ageing\nSpecial Home Made Lemon Drink For Anti Ageing,


Audio launch of Neelakasahm Pachakadal Chuvanna Bhoomi on 28 July - Malayalam Filmibeat\n14 min ago സീതാകല്യാണത്തിലെ നായകനും അസുഖമുണ്ടായിരുന്നു, ആ അവസ്ഥയില് നിന്നും മുക്തനായെന്ന് അനൂപ് കൃഷ്ണന്\nനീലാകാശം പച്ചക്കടല് ചുവന്ന ഭൂമി ഓഡിയോ റിലീസ് 28ന\n| Published: Sunday, July 28, 2013, 12:24 [IST]\nകൊച്ചി: ദുല്‍ഖര് സല്‍മാനും സണ്ണിവെയ്‌നും പ്രധാന കഥാപാത്രങ്ങളെ അവതരിപ്പിയ്ക്കുന്ന സമീര് താഹിര് ചിത്രം നീലാകാശം പച്ചക്കടല് ചുവന്ന ഭൂമിയുടെ ഓഡിയോ റിലീസ് ജൂലൈ 28 ന് നടക്കും.ഓഡിയോ റിലീസിന്റെ ഭാഗമായി കൊച്ചിയില് ടീം ബൈക്ക് റാലി സംഘടിപ്പിയ്ക്കുന്നുണ്ട്. അവിയല് റോക്ക് ബാന്റിലെ ഗിറ്റാറിസ്റ്റും സംഗീത സംവിധായകനുമായ റെക്‌സ് വിജന് ആണ് ചിത്രത്തിനായി ഗാനങ്ങളൊരുക്കിയിരിക്കുന്നത്. സമീര് താഹിറിന്റെ ചാപ്പകുരിശിലും സംഗീതം നിര്‍വ്വഹിച്ചിട്ടുണ്ട്.\nനീലാകാശം പച്ചക്കടല് ചുവന്ന ഭൂമി\nറോഡ് മൂവി വിഭാഗത്തില്‍പ്പെടുന്ന ചിത്രമാണിത്. കൊളെജ് വിദ്യാര്‍ത്ഥികളായ കാശി( ദുല്‍ഖര്) , സുനി (സണ്ണിവെയ്ന്) നും കേരളത്തില് നിന്നും നാഗാലാന്റിലേക്ക് ബൈക്കില് നടത്തുന്ന യാത്രയും അതിനിടയിലെ സംഭവ വികാസങ്ങളുമാണ് കഥയുടെ ഇതിവൃത്തം. മണിപ്പൂരി നായിക സുര്‍ജയാണ് ദുല്‍ഖറിന്റെ കാമുകിയുടെ വേഷത്തില് എത്തുന്നത്.\nഇന്ത്യയുടെ വടക്ക് കിഴക്കന് സംസ്ഥാനങ്ങളെ പശ്ചാത്തലമാക്കിയുള്ള ചിത്രങ്ങള് മലയാളത്തില് കുറവാണ്. വേറിട്ട സംസ്‌ക്കാരങ്ങള് പുലര്‍ത്തുന്ന ഇത്തരം സംസ്ഥാനങ്ങളെ ചിത്രത്തില് ഉള്‍പ്പെടുത്തുക വഴി ചിത്രത്തിന് കൂടുതല് ദൃശ്യഭംഗിയേകാനാകും സംവിധായകന് ശ്രമിക്കുന്നത്. കര്‍ണാടക, ആന്ധ്രാപ്രദേശ്, ഒഡിഷ, പശ്ചിമബംഗാള്, നാഗാലാന്റ് , സിക്കിം എന്നിവിടങ്ങളില് വച്ചായിരുന്നു സിനിമയുടെ ചിത്രീകരണം. ചിത്രം ഓഗസ്റ്റ് എട്ടിന് റിലീസ് ആകും.\nRead more about: dulquer salman sunny wayne sameer thahir neelakasam pachakkadal chuvanna bhoomi ദുല്‍ഖര് സല്‍മാന് സണ്ണി വെയ്ന് സമീര് താഹിര് നീലാകാശം പച്ചക്കടല് ചുവന്ന ഭൂമി\nThe audio cd of Sameer Thahir's Neelakasahm Pachakadal Chuvanna Bhoomi is slated for release on 28 July.\nStory first published: Sunday, July 28, 2013, 12:24 [IST]\nഗ്ലോറിക്കൊപ്പമുളള ചിത്രവുമായി സോഫി, എന്റെ മാനസപുത്രി താരങ്ങളുടെ ചിത്രം വൈറല്


Who will be Malayalam Queen - Malayalam Filmibeat\n| Updated: Friday, June 13, 2014, 14:33 [IST]\nവികാസ് ബാല് സംവിധാനം ചെയ്ത് കങ്കണ റാണൗത്ത് നായികയായി എത്തിയ ക്യൂന് എന്ന ചിത്രം വാരിക്കൂട്ടിയ പ്രശംസകള്‍ക്ക് കണക്കില്ല. ക്യൂന് തെന്നിന്ത്യന് ഭാഷകളിലേയ്ക്ക് റീമേക്ക് ചെയ്യാന് പോവുകയാണെന്നതാണ് പുതിയ വാര്‍ത്ത. തമിഴ് നടനും സംവിധായകനും നിര്‍മ്മാതാവുമായ ത്യാഗരാജനാണ് ചിത്രത്തിന്റെ റീമേക്ക് അവകാശം സ്വന്തമാക്കിയിരിക്കുന്നത്.\nചിത്രം തമിഴ്, തെലുങ്ക്, മലയാളം, കന്നഡ തുടങ്ങി എല്ലാ തെന്നിന്ത്യന് ഭാഷകളിലേയ്ക്കും ചിത്രം റീമേക്ക് ചെയ്യുന്നുണ്ട്. എല്ലാ ഭാഷകളിലും അവിടത്തെ പ്രമുഖ നായികനടിമാരായിരിക്കും കങ്കണ ചെയ്ത വേഷം ചെയ്യുകയെന്നാണ് സൂചന. മലയാളത്തില് ഈ വേഷം ചെയ്യുന്നത് മഞ്ജു വാര്യരായിരിക്കുമെന്നാണ് റിപ്പോര്‍ട്ടുകള്. ത്യാഗരാജന്റെ മകനും നടനുമായ പ്രശാന്തും ചിത്രത്തിന്റെ ഭാഗമാകുമെന്നാണ് കേള്‍ക്കുന്നത്.\nപഞ്ചാബിലെ റജോരി ബാഗില് താമസിക്കുന്ന റാണിയെന്ന യുവതിയുടെ കഥയാണ് ക്യൂന് പറഞ്ഞത്. ദീര്‍ഘകാലമായ പ്രണയത്തിലായിരുന്നയാള് വിവാഹത്തില് നിന്നും പിന്മാറി ഉപേക്ഷിച്ച് പോകുമ്പോള് അയാളുമായി തീരുമാനിച്ച ഹണിമൂണ് യാത്രയ്ക്ക് റാണി തനിച്ച് പോകുകയാണ്. പാരീസിലേയ്ക്ക് റാണി നടത്തുന്ന തനിച്ചുള്ള യാത്രയാണ് ക്യൂന് ദൃശ്യവത്കരിച്ചത്.\nതികച്ചും സ്ത്രീപക്ഷത്തുനിന്നും കഥ പറഞ്ഞ ചിത്രത്തിന് കങ്കണയുടെ മികച്ച അഭിനയം മിഴിവേകി.\nRead more about: queen manju warrier tyagarajan remake kanakana ranout heroine ക്യൂന് മഞ്ജു വാര്യര് ത്യാഗരാജന് റീമേക്ക് കങ്കണ റാണൗത്ത് നായിക\nAccording to reports actress Manu Warrier may be enact as Rani in the Malayalam remake of Bollywood movie Queen


വേനലില് പതിവായി പുറത്തും തോളിലും കുരുക്കള് വരാറുണ്ടോ? പ്രതിവിധി ഇത് | Effective Ways to Get Rid of Shoulder Acne in Summer Season in Malayalam - Malayalam BoldSky\nവേനല്‍ക്കാലത്ത് പുറത്തും തോളിലും കുരുക്കള് വരുന്നത് വളരെ സാധാരണമാണ്. പുറത്തെ ചര്‍മ്മം കടുപ്പമുള്ളതും കൂടുതല് എണ്ണ ഉല്‍പാദിപ്പിക്കുന്ന സെബാസിയസ് ഗ്രന്ഥികളുള്ളതുമാണ്. അവ മുഖത്തെ സമാന ഗ്രന്ഥികളേക്കാള് വലുതാണ്. വേനല്‍ക്കാലത്ത് ഈ ഗ്രന്ഥികള് വളരെ സജീവമായി കുരുക്കള് വരാന് കാരണമാകും. ഇത് ചികിത്സിക്കുന്നത് പലപ്പോഴും വെല്ലുവിളി നിറഞ്ഞ കാര്യമാണ്. കുരു ശരീരത്തിന്റെ ഏത് ഭാഗത്തും ഏത് പ്രായത്തിലും പ്രത്യക്ഷപ്പെടാം. ഇത് ചില സമയങ്ങളില് വളരെ അനാകര്‍ഷകമായിരിക്കും. ചില ലളിതമായ വീട്ടുവൈദ്യങ്ങള് ഉപയോഗിച്ച് നിങ്ങള്‍ക്ക് വീട്ടില് തന്നെ ഇത്തരം കുരു ഇല്ലാതാക്കാം. എങ്ങനെയെന്ന് നമുക്ക് നോക്കാം.\nMost read: പ്രശ്‌നങ്ങള് തീര്‍ത്ത് സുന്ദരമായ ചര്‍മ്മം നേടാന് ഉത്തമം ഈ യോഗാസനങ്ങള്\nതോളിലും പുറത്തും കുരു വരാന് കാരണം\n* കഠിനമായ താരന് നെഞ്ച്, പുറം, തോള് എന്നിവിടങ്ങളില് കുരുവിന് കാരണമാകും.\n* സിന്തറ്റിക് വസ്ത്രങ്ങള് ചര്‍മ്മത്തെ പ്രകോപിപ്പിക്കുകയും കുരു ഉണ്ടാക്കുകയും ചെയ്യും. അയഞ്ഞ കോട്ടണ് വസ്ത്രങ്ങള് ഉപയോഗിക്കുക.\n* പരുഷമായ സോപ്പുകള് ചിലപ്പോള് കുരുവിനെ പ്രകോപിപ്പിക്കും. കഠിനമായ സോപ്പുകള് അമിതമായ വരള്‍ച്ചയ്ക്ക് കാരണമാകും, ഇത് എണ്ണയുടെ അമിത ഉല്‍പാദനത്തിനും പിന്നീട് സുഷിരങ്ങളും മുഖക്കുരുവും അടഞ്ഞുപോകാനും ഇടയാക്കും.\n* ജനിതകമായി കുരുക്കള് പ്രത്യക്ഷപ്പെടാം\n* ഹോര്‍മോണ് വ്യതിയാനങ്ങള് പുറത്തും തോളിലും കുരുവിന് കാരണമാകും, പ്രത്യേകിച്ച് കൗമാരക്കാര്‍ക്കിടയില്.\n* ചില മരുന്നുകളുടെ പാര്‍ശ്വഫലമായി കുരു വികസിക്കാം\n* നിങ്ങള്‍ക്ക് എണ്ണമയമുള്ള ചര്‍മ്മമുണ്ടെങ്കില് കുരു വളരെ എളുപ്പത്തില് വരാം\nചര്‍മ്മ സംരക്ഷണ ഗുണങ്ങള് നല്‍കുന്ന അവശ്യ എണ്ണയാണ് ടീ ട്രീ ഓയില്. ഇത് ബാക്ടീരിയകളെ കൊന്ന് കുരു ചികിത്സിക്കാന് സഹായിക്കും. കുരു ബാധിച്ച ഭാഗത്ത് ടീ ട്രീ ഓയില് പുരട്ടി രാത്രി മുഴുവന് വയ്ക്കുക.\nചര്‍മ്മവുമായി ബന്ധപ്പെട്ട എല്ലാ വിധത്തിലുള്ള പ്രശ്നങ്ങള്‍ക്കുമുള്ള ആത്യന്തിക പരിഹാരമാണ് കറ്റാര് വാഴ. കറ്റാര് വാഴ ജെല് നിങ്ങളുടെ പുറത്തും തോളിലും നേരിട്ട് പുരട്ടാം. കറ്റാര് വാഴയ്ക്ക് വിരുദ്ധ ബാഹ്യാവിഷ്‌ക്കാര ഗുണങ്ങളുണ്ട്. ഇത് നിങ്ങളുടെ ചര്‍മ്മത്തില് അത്ഭുതങ്ങള് സൃഷ്ടിക്കുകയും നിങ്ങളുടെ ചര്‍മ്മത്തെ പോഷിപ്പിക്കുകയും ചെയ്യും.\nനാരങ്ങയില് വിറ്റാമിന് സി ധാരാളം അടങ്ങിയിട്ടുണ്ട്, ഇത് മികച്ച ആന്റിഓക്സിഡന്റാണ്. ആന്റിഓക്സിഡന്റിന്റെയും സിട്രിക് ആസിഡിന്റെയും ഉയര്‍ന്ന ഉള്ളടക്കം കാരണം കുരു ചികിത്സിക്കാന് ഇത് ഒരു മികച്ച പ്രതിവിധിയാണ്. ഇത് ചര്‍മ്മത്തിലെ അധിക എണ്ണ നീക്കം ചെയ്യുകയും കുരുവിന് കാരണമാകുന്ന ബാക്ടീരിയകളെ നശിപ്പിക്കുകയും ചെയ്യും. ഏതാനും തുള്ളി നാരങ്ങാനീര് എടുത്ത് മുതുകിലും തോളിലും 30 മിനിറ്റ് നേരം പുരട്ടുക.\nMost read:കനം കുറഞ്ഞ മുടി പൊട്ടാനുള്ള സാധ്യത ഏറെ; ഇക്കാര്യങ്ങള് ചെയ്യരുത്\nവിവിധ ആരോഗ്യ ഗുണങ്ങള് നല്‍കുന്ന വെളിച്ചെണ്ണ നിങ്ങള്‍ക്ക് കുരു ചികിത്സിക്കാനും ഉപയോഗിക്കാം. വെളിച്ചെണ്ണയ്ക്ക് സ്വാഭാവിക ആന്റി ബാക്ടീരിയല് ഗുണങ്ങളുണ്ട്, ഇത് ചര്‍മ്മത്തിലെ കുരുക്കള് ചികിത്സിക്കാന് സഹായിക്കുന്നു. ദിവസവും കുളിക്കുന്നതിന് മുമ്പ് വെളിച്ചെണ്ണ മുതുകില് മസാജ് ചെയ്താല് മാത്രം മതി.\nവെളുത്തുള്ളിയിലെ അല്ലിസിന് എന്ന സംയുക്തത്തിന് ആന്റി ബാക്ടീരിയല്, ആന്റിഫംഗല് ഗുണങ്ങളുണ്ട്. മുഖക്കുരുവിന് കാരണമാകുന്ന ബാക്ടീരിയകളെ കൊല്ലാന് അല്ലിസിന് സഹായിക്കുന്നു. ഇത് വീക്കം കുറയ്ക്കാനും രക്തചംക്രമണം മെച്ചപ്പെടുത്താനും സഹായിക്കുന്നു. ഈ ഗുണങ്ങള് ശരീരത്തിലെ കുരി കുറയ്ക്കാന് സഹായിക്കുന്നു. വെളുത്തുള്ളി ചതച്ച് കുറച്ച് നീര് വേര്‍തിരിച്ച് കോട്ടണ് തുണി ഉപയോഗിച്ച് ചര്‍മ്മത്തില് നേരിട്ട് പുരട്ടാം. 30 മിനിറ്റിന് ശേഷം കഴുകിക്കളയുക.\nMost read:ഈ പ്രകൃതിദത്ത വഴിയിലൂടെ നേടാം വേനലില് പട്ടുപോലുള്ള മുടി\nവിവിധ ആരോഗ്യ ഗുണങ്ങള് നല്‍കുന്ന ഗ്രീന് ടീ നിങ്ങളുടെ ചര്‍മ്മത്തിലെ കുരുക്കള് ചികിത്സിക്കുന്നതിനും സഹായിക്കുന്നു. കുരു മാറാന് ദിവസത്തില് രണ്ടുതവണ ഗ്രീന് ടീ കുടിക്കണം. ചര്‍മ്മത്തിലെ കുരുക്കള് മാറാനായി നിങ്ങള്‍ക്ക് ഗ്രീന് ടീയില് ഒരു കോട്ടണ് തുണി മുക്കി ചര്‍മ്മത്തില് നേരിട്ട് പ്രയോഗിക്കാവുന്നതാണ്.\nചര്‍മ്മത്തിലെ കുരു നീക്കാന് ഏറ്റവും പഴക്കമുള്ള പ്രതിവിധിയാണ് മഞ്ഞള്. ഇത് വളരെക്കാലമായി ഉപയോഗിച്ചുവരുന്നു. മഞ്ഞളിലെ കുര്‍ക്കുമിന് കുരു ചികിത്സിക്കാന് സഹായിക്കുന്ന ആന്റി-ഇന്‍ഫ്‌ലമേറ്ററി, ആന്റിമൈക്രോബയല് ഗുണങ്ങളുണ്ട്. ഒരു ടേബിള്‍സ്പൂണ് മഞ്ഞള്‍പ്പൊടി വെള്ളത്തില് കലര്‍ത്തി കട്ടിയുള്ള പേസ്റ്റ് ഉണ്ടാക്കുക. ഇത് 20 മിനിറ്റ് ചര്‍മ്മത്തില് പുരട്ടുക, തുടര്‍ന്ന് കഴുകിക്കളയുക.\nMost read:വേനല്‍ച്ചൂടില് മുഖം തണുപ്പിച്ച് സംരക്ഷിക്കും ഫെയ്‌സ് മാസ്‌ക് ഇത്\nആപ്പിള് സിഡെര് വിനെഗറില് ആന്റിസെപ്റ്റിക്, ആന്റി ബാക്ടീരിയല് ഉണ്ട്. കുരു ചികിത്സിക്കാന് നിങ്ങള്‍ക്ക് ആപ്പിള് സിഡെര് വിനെഗര് ശരീരത്തില് എവിടെയും ഉപയോഗിക്കാം, എന്നാല് ഇത് വളരെ ശക്തമായ ഒരു ഘടകമായതിനാല് വെള്ളത്തില് ലയിപ്പിച്ച് ഉപയോഗിക്കുക. വെള്ളത്തില് കലര്‍ത്തി നന്നായി കുലുക്കി ഒരു സ്പ്രിറ്റ്‌സ് ബോട്ടിലിലേക്ക് മാറ്റുക. പുറത്തും തോളിലും ഇത് തളിക്കുക. ഇത് കഴുകിക്കളയേണ്ട ആവശ്യമില്ല. എന്നാല് ഇതിന് ശക്തമായ മണം ഉള്ളതിനാല്, ഉറങ്ങുന്നതിന് മുമ്പ് അത് സ്‌പ്രേ ചെയ്ത് പിറ്റേന്ന് രാവിലെ കഴുകി കളയുന്നത് നന്നായിരിക്കും.\nചര്‍മ്മത്തിലെ കുരു അകറ്റാന് മറ്റു വഴികള്\n* വിയര്‍പ്പും അഴുക്കും കുരുവിന് കാരണമാകും. അതിനാല് വ്യായാമത്തിന് ശേഷം എപ്പോഴും കുളിക്കുക. ചര്‍മ്മം വിയര്‍ത്തശേഷം എപ്പോഴും നിങ്ങള് ശരീരം വൃത്തിയാക്കണം.\n* ചര്‍മ്മത്തിലെ മൃതകോശങ്ങള് നീക്കം ചെയ്യാന് പതിവായി ചര്‍മ്മം സ്‌ക്രബ് ചെയ്യുക\n* വര്‍ക്കൗട്ടുകളിലും വേനല്‍ക്കാലത്തും അയഞ്ഞ വസ്ത്രങ്ങള് ധരിക്കുക\n* നിങ്ങളുടെ ശരീരം സ്വാഭാവികമായി വിഷാംശം ഇല്ലാതാക്കാന് ആരോഗ്യകരമായ ഭക്ഷണം കഴിക്കുക\nRead more about: skin skincare acne ചര്‍മ്മം\nEffective Ways to Get Rid of Shoulder Acne in Summer Season in Malayalam\nThere are various factors which can lead to shoulder acne. Know some effective remedies to get rid of shoulder acne.


ഉമ്മൻ ചാണ്ടി പൊതുവർത്തനത്തിനായി ജീവിതം സമർപ്പിച്ച വ്യക്തിത്വം: ഫൊക്കാന **** ഡാളസില് കൗണ്ടിയില് കോവിഡ് 19 മരണം ആയിരം കവിഞ്ഞു **** നഴ്സിനെ പീഡിപ്പിച്ചു കൊലപ്പെടുത്തിയ മുന് പട്ടാളക്കാരന്റെ വധശിക്ഷ നടപ്പാക്കി **** ഹോം ഓഫ് ഹോപ്പ് വാര്‍ഷികാഘോഷം (വെര്‍ച്വല് ഇവന്റ്) ഒക്‌ടോബര് മൂന്നിന് **** ഉമ്മൻ ചാണ്ടിക്ക് പകരം ഉമ്മൻ ചാണ്ടി മാത്രം: ഇന്ത്യൻ ഓവർസീസ് കോൺഗ്രസ് (കേരള) ഹൂസ്റ്റൺ ചാപ്റ്റർ ****\nസ്‌പ്രിംഗ് (ടെക്‌സസ്): പതിനൊന്ന് വയസ്സുള്ള മകളെ വീട്ടില് തനിച്ചാക്കി കണ്‍സര്‍ട്ടിന് പോയ മാതാപിതാക്കളെ പോലീസ് അറസ്റ്റ ചെയ്ത് ജാമ്യമില്ലാതെ ജയിലിലടച്ചു. വെര്‍ജിനിയ, ജോണ് എന്നിവരാണ് അറസ്റ്റിലായത്.\nടെക്‌സസ്സിലെ സ്‌പ്രിംഗിലായിരുന്നു സംഭവം. ആഗസ്റ്റ് 23 വ്യാഴാഴ്ച ഈ കുട്ടിയുടെ ഒരു ബന്ധുവാണ് പോലീസില് വിളിച്ചു വിവരം അറിയിച്ചത്. പോലീസ് വീട്ടിലെത്തിയപ്പോള് പതിനൊന്ന് വയസ്സുള്ള പെണ്‍കുട്ടി എന്തോ ഭക്ഷണ സാധനങ്ങള് കുക്ക് ചെയ്യുന്നതായി ശ്രദ്ധയില്‍പ്പെട്ടു.\nകുട്ടിയെ വിളിച്ചു ചോദ്യം ചെയ്തപ്പോള് തന്നെ വീട്ടില് തനിച്ചാക്കി പിതാവും മാതാവും കൂടെ ഡിട്രോയ്റ്റില് നടക്കുന്ന കണ്‍സര്‍ട്ടില് പങ്കെടുക്കുവാന് പോയിരിക്കുകയാണെന്നും, വീട്ടില് ഫോണ് ഒന്നും വെച്ചിരുന്നില്ലെന്നും പോലീസിനെ അറിയിച്ചു.\nമാതാപിതാക്കളുടെ ഫോണില് പോലീസ് ബന്ധപ്പെടാന് ശ്രമിച്ചുവെങ്കിലും കഴിഞ്ഞില്ല. ഒരു മണിക്കൂറിന് ശേഷം മാതാപിതാക്കള് പോലീസിനെ തിരിച്ചു വിളിച്ചു. മകള് വീട്ടില് ഒറ്റയ്ക്കാണെന്നും, സഹോദരിയോട് കുട്ടിയെ ചെക്ക് ചെയ്യണമെന്നാവശ്യപ്പെട്ടിരുന്നുവെന്ന് അറിയിച്ചു.\nകുട്ടിയെ തനിച്ചാക്കി വീട് വിട്ട് പോയ കുറ്റത്തിന് മാതാപിതാക്കള്‍ക്കെതിരെ കേസ്സെടുക്കുകയും. തിരികെ എത്തിയപ്പോള് അറസ്റ്റ് ചെയ്ത് ജയിലിലടക്കുകയും ചെയ്തു. ജാമ്യം അനുവദിച്ചിട്ടില്ല. ചൈല്‍ഡ് പ്രൊട്ടക്റ്റീവ് സര്‍വ്വീസസും സംഭവത്തില് അന്വേഷണമാരംഭിച്ചു. കുട്ടികളെ തനിച്ചാക്കി വീട്ടില് നിന്നും പോകുന്നത് ഗുരുതരമായ കുറ്റമാണെന്ന് കോണ്‍സ്റ്റബള് മാര്‍ക്ക് ഹെര്‍മന് പറഞ്ഞു.


പാർലമെന്റിന്റെ സെന്റർ ഹാളിൽ നെഹ്റുവിന്റെ ജന്മവാർഷിക പരിപാടിയിൽ അസാധാരണമായ സംഭവങ്ങളാണ് നടന്നതെന്ന് ജയറാം രമേശ്; - politicaleye.news\nവെബ് ഡസ്ക് :-പാർലമെന്റിന്റെ സെന്റർ ഹാളിൽ നെഹ്റുവിന്റെ ജന്മവാർഷിക പരിപാടിയിൽ അസാധാരണമായ സംഭവങ്ങളാണ് നടന്നതെന്ന് ജയറാം രമേശ് ട്വീറ്റ് ചെയ്തു. ലോക്സഭാ സ്പീക്കർ പരിപാടിയിൽ പങ്കെടുത്തില്ല. രാജ്യസഭാ അധ്യക്ഷനും സന്നിഹിതനല്ലായിരുന്നു. ഒരൊറ്റ കേന്ദ്ര മന്ത്രിയും ചങ്ങിൽ പങ്കെടുത്തില്ല. ഇതിലും മോശമായി കാര്യങ്ങൾ ചെയ്യാനാകുമോ എന്നും അദ്ദേഹം ചോദിച്ചു.\nസർക്കാർ നടപടിയെ അപലപിച്ച് തൃണമൂൽ കോൺഗ്രസ് എംപി ഡെറിക് ഒബ്രിയനും രംഗത്ത് വന്നു. ഇത് തന്നെ അത്ഭുതപ്പെടുത്തുന്നില്ലെന്ന് പറഞ്ഞ അദ്ദേഹം പാർലമെന്റ് ഉൾപ്പെടെയുള്ള ഇന്ത്യയുടെ മഹത്തായ സ്ഥാപനങ്ങളെ ബിജെപി ഭരണ ഒരു ദിവസം ഒന്നിച്ച് നശിപ്പിക്കുകയാണെന്നും കൂട്ടിച്ചേർത്തു.\nനെഹ്റുവിന്റെ ജന്മവാർഷിക ദിനത്തിൽ എല്ലാവർഷവും പാർലമെന്റിലെ സെന്റർഹാളിലെ അദ്ദേഹത്തിന്റെ അനുസ്മരണ ചടങ്ങ് സംഘടിപ്പിക്കാറുണ്ട്. ഞായറാഴ്ച രാവിലെ നടന്ന ചടങ്ങിൽ കേന്ദ്ര സഹമന്ത്രി ഭാനു പ്രതാപ് സിങ് വർമ, ലോക്സഭാ പ്രതിപക്ഷ നേതാവ് മല്ലികാർജ്ജുൻ ഖാർഗെ, കോൺഗ്രസ് അധ്യക്ഷ സോണിയാ ഗാന്ധി എന്നിവർ പങ്കെടുത്തു.\nഅതിനിടെ, ജവഹർലാൽ നെഹ്റുവിന്റെ ജന്മവാർഷികത്തിൽ പ്രധാനമന്ത്രി നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചിരുന്നു. പണ്ഡിറ്റ് ജവഹർലാൽ നെഹ്റുജിക്ക് അദ്ദേഹത്തിന്റെ ജന്മദിനത്തിൽ ആദരാഞ്ജലികൾ എന്ന് പ്രധാനമന്ത്രി മോദി ട്വീറ്റ് ചെയ്തിരുന്നു.


state budget 2020 thomas issac | ഇരുന്നൂറ് കോടിയുടെ അധിക വരുമാനത്തിനായി ഭൂമിയുടെ ന്യായവില വർധിപ്പിച്ചത് പത്ത് ശതമാനം: വൻകിട പ്രോജക്ടുകൾക്ക് സമീപം നോട്ടിഫൈ ചെയ്യന്ന ഭൂമിക്ക് വിജ്ഞാപനം ചെയ്യപ്പെട്ട ന്യായവിലയേക്കാൾ മുപ്പതുശതമാനം വരെ വില പുതുക്കി നിശ്ചയിക്കും; വില്ലേജ് ഓഫീസിൽ നിന്നും നൽകുന്ന ലൊക്കേഷൻ മാപ്പുകൾക്ക് ഇരുന്നൂറ് രൂപ ഫീ്‌സ് വർധിപ്പിച്ചു; തണ്ടപേപ്പറിന് നൂറ് രൂപ ഫീസ്; സർക്കാർ ഭൂമി പാട്ടത്തിന് നൽകിയ കുടിശ്ശിക തീർപ്പാക്കാൻ ഒറ്റത്തവണ തീർപ്പാക്കൽ പദ്ധതി - MarunadanMalayali.com\nFebruary 07, 2020 | 12:08 PM IST | Permalink\nതിരുവനന്തപുരം: രാജ്യം അഭിമുഖീകരിക്കുന്ന വെല്ലുവിളികളുടെ പശ്ചാത്തലത്തിലാണ് ബജറ്റ് അവതരണമെന്ന് ധനമന്ത്രി ബജറ്റ് ആമുഖ പ്രസംഗത്തിൽ പറഞ്ഞിരുന്നു. ജനാധിപത്യവും സേച്ഛാധിപത്യവും മുഖാമുഖം നിൽക്കുന്ന സാഹചര്യമാണിത്. അക്രമം ആണ് കർമം എന്ന് വിചാരിക്കുന്ന ഭരണകൂടമെന്നും. പൗരത്വ നിയമഭേദഗതി രാജ്യത്ത് ആശങ്ക പടർത്തുന്നതായും ധനമന്ത്രി ബജറ്റ് പ്രസംഗത്തിൽ പറഞ്ഞു. സാധാരണക്കാർക്കു പകരം കോർപ്പറേറ്റുകളെയാണ് കേന്ദ്ര സർക്കാർ സഹായിക്കുന്നത്. 2009 ന് സമാനമായ സാമ്പത്തിക തകർച്ചയിലേക്കാണ് രാജ്യം നീങ്ങുന്നത്. സാമ്പത്തിക രംഗത്ത് കേന്ദ്ര സർക്കാരെന്നും അദ്ദേഹം പറഞ്ഞിരുന്നു. എന്നാൽ ധനമന്ത്രി തോമസ് ഐസക്കിന്റെ വികസന പ്രാധാന്യം നൽകിയുള്ള ബജറ്റെന്ന് പ്രഖ്യാപിക്കുമ്പോൾ സംസ്ഥാനത്തെ ഭൂമിവിലയിൽ ന്യായവില കൂടി ബജറ്റ്.\nഭൂമിയുടെ ന്യായവില പത്ത് ശതമാനം വർധിപ്പിച്ചു. ഇതിലൂടെ 200 കോടിരൂപയുടെ അധികവരുമാനം പ്രതീക്ഷിക്കുന്നതായി ധനമന്ത്രി തോമസ് ഐസക്ക് പറഞ്ഞു. വൻകിട പ്രോജക്ടുകൾ നടപ്പിലാക്കുമ്പോൾ, ചുറ്റുപാടുള്ള ഭൂമിയിൽ ഗണ്യമായ വിലവർധനയുണ്ടാകും. അതുകൊണ്ട് വൻകിട പ്രോജക്ടുകൾക്ക് സമീപം നോട്ടിഫൈ ചെയ്യന്ന ഭൂമിക്ക് വിജ്ഞാപനം ചെയ്യപ്പെട്ട ന്യായവിലയേക്കാൾ മുപ്പതുശതമാനം വരെ വില പുതുക്കി നിശ്ചയിക്കുമെന്നും അദ്ദേഹം ബജറ്റ് അവതരണത്തിൽ വ്യക്തമാക്കി.\nദേശീയ ശരാശരി അഞ്ച് ശതമാനം ആയി തുടരുമ്പോൾ കേരളത്തിലെ സ്റ്റാമ്പ് ഡ്യൂട്ടി പത്ത് ശതമാനം; ഭൂമിയുടെ ന്യായ വിലയുടെ കാര്യത്തിലും കേരളം മുമ്പിൽ; പ്രതിസന്ധി മറികടക്കാൻ സർക്കാർ ഭൂമിയുടെ മേൽ കൈവച്ചപ്പോൾ പൊള്ളുന്നത് സാധാരണക്കാർക്ക്; ഭാഗാധാരങ്ങളും പ്രതിസന്ധിയിലാവും; സംസ്ഥാനത്ത് റിയൽ എസ്റ്റേറ്റ് സതംഭനത്തിന് വഴിയൊരുങ്ങുന്നു\nഇതുവഴി അമ്പതുകോടി രൂപയുടെ അധികവരുമാനം ലഭിക്കുമെന്ന് പ്രതീക്ഷിക്കുന്നെന്നും അദ്ദേഹം കൂട്ടിച്ചേർത്തു. ലൊക്കേഷൻ മാപ്പിന് 200 രൂപയായി ഫീസ് വർധിപ്പിച്ചു. ഭൂമിയുടെ പോക്കുവരവിനും നിരക്ക് കൂട്ടി. ഫീസ് സ്ലാബ് പുതുക്കിയിട്ടുണ്ട്. കെട്ടിട നികുതി വർധിപ്പിച്ചു, 30 ശതമാനം വർധിക്കാത്ത തരത്തിൽ ഇത് ക്രമീകരിക്കും. തണ്ടപ്പേർ പകർപ്പെടുക്കുന്നതിന് ഫീസ് 100 രൂപയാക്കി. ആഡംബര നികുതി കൂട്ടി. ഇതിലൂടെ 16 കോടിയുടെ അധികവരുമാനം പ്രതീക്ഷിക്കുന്നതായി മന്ത്രി കൂട്ടിച്ചേർത്തു.\nകൂടാതെ, വാട്ടർ അഥോറിറ്റിയുടെ കുപ്പിവെള്ളം 2020-21 മുതൽ പുറത്തിറക്കുമെന്ന് ധനമന്ത്രി തോമസ് ഐസക് ബജറ്റ് പ്രസംഗത്തിൽ പറഞ്ഞു. ജലസേചനത്തിന് മൊത്തം 864 കോടി രൂപ വകയിരുത്തി. 118 കോടി രൂപ നെൽകൃഷിക്കായി വകയിരുത്തി. കൃഷിവകുപ്പ് ഹെക്ടറിന് 5500 രൂപ സബ്സിഡിയായി നൽകും. പൊതുമേഖലാ സ്ഥാപനങ്ങൾക്ക് 300 കോടി രൂപ വായ്പയായി നൽകും. പലിശ സർക്കാർ നൽകും. ASAP ന് 50 കോടി രൂപ വകയിരുത്തും. കൈത്തറി മേഖലയ്ക്ക് 151 കോടി രൂപ ചെലവഴിക്കും. സ്‌കൂൾ യൂണിഫോം അലവൻസ് 600 രൂപയാക്കി. ചെലവ് ചുരുക്കാൻ കാറുകൾ മാസ വാടകയ്ക്ക് എടുക്കും.\nകെ എം മാണി സ്മാരക മന്ദിരം നിർമ്മിക്കുന്നതിന് സംസ്ഥാന ബജറ്റിൽ അഞ്ചുകോടി രൂപ മാറ്റിവച്ചു. പൊന്നാനിയിൽ ഇ കെ ഇമ്പിച്ചിബാവയുടെ വീട് സ്്്മാരകമായി ഏറ്റെടുക്കുന്നതിന് അഞ്ചുകോടി മാറ്റിവച്ചു. ഉണ്ണായിവാര്യർ സാംസ്‌കാരിക നിലയത്തിന് ഒരുകോടി രൂപയും മാറ്റിവച്ചതായി ധനമന്ത്രി തോമസ് ഐസക് ബജറ്റ് പ്രസംഗത്തിൽ പറഞ്ഞു. യേശുദാസ് ഡിജിറ്റൽ ലൈബ്രറി നിർമ്മിക്കാൻ എഴുപത്തിയഞ്ച് ലക്ഷം മാറ്റിവച്ചതായി അദ്ദേഹം വ്യക്തമാക്കി. ആലപ്പുഴയ്ക്ക് പൈതൃക നഗരമായി പുനർജന്മം നൽകും. അമ്പലപ്പുഴ, ചേർത്തല മേഖലകളെ വിശപ്പുരഹിത മേഖലകളാക്കും. 2021ൽ 500 പഞ്ചായത്തുകളും തിരുവനന്തപുരം അടക്കം 50 നഗരസഭകളും ഖരമാലിന്യ സംസ്‌കരണത്തിന്റെ കാര്യത്തിൽ സമ്പൂർണ ശുചിത്വ പദ്ധതി കൈവരിക്കും.നദീപുനരുജ്ജീവന പദ്ധതികൾക്ക് 20 കോടി. 50,000 കിണറുകൾ റീച്ചാർജ് ചെയ്യും.\nക്ഷേമപദ്ധതികളിൽ നിന്നും അനർഹരെ ഒഴിവാക്കും 4.98 ലക്ഷം അനർഹരെ ഒഴിവാക്കി ക്ഷേമപെൻഷനുകളിൽ 700 കോടി ലാഭിക്കും 17614 കോടി തസ്തികകൾ ഈ സർക്കാരിന്റെ കാലത്ത് നികത്തി എയ്ഡഡ് സ്‌കൂളുകളിൽ അന്യായമായി സൃഷ്ടിച്ച അദ്ധ്യാപക തസ്തികകൾ റദ്ദാക്കും സംസ്ഥാന ചരക്കുസേവനനികുതി വകുപ്പിലെ 234 ഉദ്യോഗസ്ഥരെ പുനർവിന്യസിക്കും സംസ്ഥാന തദ്ദേശസ്വയംഭരണസ്ഥാപനത്തിലെ ഉദ്യോഗസ്ഥരേയും പുനർവിന്യസിക്കും കമ്പ്യൂട്ടർവത്കരണം വ്യാപകമായതിനാൽ ഉദ്യോഗസ്ഥരുടെ വിന്യാസം അതിനനുസരിച്ച് പുനക്രമീകരിക്കും വിവിധ പദ്ധതികൾ കഴിഞ്ഞിട്ടും തുടരുന്ന ഉദ്യോഗസ്ഥരെ തിരിച്ചു വിളിക്കും ഇലക്ട്രിക്ക് കാറുകൾ വാടകയ്ക്ക് എടുത്ത് ആയിരം കാറിന് ഏഴരക്കോടി വീതം ലാഭിക്കാം മൊത്തം നടപടികളിലൂടെ 1500 കോടി വരെ ലാഭിക്കാനാവും എന്നു കരുതുന്നു.\nഅതിർത്തിയിൽ സ്ഥാപിക്കുന്ന ക്യാമറകളിലൂടെ ചരക്കുവാഹനങ്ങളെ നിരീക്ഷിക്കും ഇ വേ ബില്ലുമായി വാഹനങ്ങളുടെ വിവരങ്ങൾ ഒത്തുനോക്കി നികുതി വെട്ടിപ്പ് തടയും പുതിയ കാറുകൾ വാങ്ങില്ല, പകരം മാസവാടകയ്ക്ക് കാറുകളെടുക്കും വാറ്റിൽ 13000 കോടി കുടിശ്ശിക, അൻപത് ശതമാനം ഇളവ് പ്രഖ്യാപിച്ചു. ഇലക്ട്രിക്ക് ഓട്ടോറിക്ഷകളുടെ ആദ്യത്തെ അഞ്ച് വർഷത്തെ നികുതി പൂർണമായും എടുത്തു കളഞ്ഞു പുതുതായി വാങ്ങുന്ന ഡീസൽ-പെട്രോൾ ഓട്ടോറിക്ഷകളുടെ ആദ്യ അഞ്ച് വർഷത്തെ ഒറ്റത്തവണനികുതി 2500 രൂപയാക്കി.\nപുതുതായി വാങ്ങുന്ന ഇലക്ട്രിക് വാഹനങ്ങളുടെ ഒറ്റത്തവണനികുതി അഞ്ച് ശതമാനമായി കുറച്ചു. 75 ശതമാനം ഉദ്യോഗസ്ഥരേയും നികുതി പിരിവിനായി രംഗത്തിറക്കും. സ്വകാര്യ ആവശ്യങ്ങൾക്കായി ഉപയോഗിക്കുന്ന മുചക്രവാഹനങ്ങളുടെ നികുതി രണ്ട് ശതമാനമായി ഉയർത്തി. വാഹനപുക പരിശോധന കേന്ദ്രങ്ങളുടെ രജിസ്‌ട്രേഷൻ 25000 ആയി ഉയർത്തി. സ്വകാര്യ വിദ്യാഭ്യാസസ്ഥാപനങ്ങളുടെ വാഹനനികുതി വർധിപ്പിച്ചു. സ്റ്റേജ് കാരിയറുകളുടെ നികുതി പത്ത് ശതമാനം കുറച്ചു. ട്രാൻസ്‌പോർട്ട് വാഹനങ്ങളുടെ പരസ്യത്തിന് 20 രൂപയും ഡിജറ്റൽ പരസ്യങ്ങൾക്ക് 40 രൂപയും നികുതി കൂട്ടി.


കേരളത്തിന്റെ വോട്ട് ദേശീയ രാഷ്ട്രീയത്തിന് | editorial opinion\nകേരളത്തിന്റെ വോട്ട് ദേശീയ രാഷ്ട്രീയത്തിന്\nതത്സമയം ഡെസ്ക്| Updated On: 25 April 2019 4:13 PM GMT | Location :\nരൂക്ഷമായ തൊഴിൽ പ്രതിസന്ധി, കാർഷിക പ്രതിസന്ധി, മഹാഭൂരിപക്ഷത്തിന്റെയും ജീവിത പ്രതിസന്ധി എന്നീ നീറുന്ന അടിയന്തര പ്രശ്നങ്ങൾ രാഹുൽ ഗാന്ധിയുടെ നേതൃത്വത്തിൽ ഇപ്പോൾ കോൺഗ്രസ്സാണ് ഉയർത്തിപ്പിടിക്കുന്നത്. ന്യൂനപക്ഷങ്ങളില്ലാത്ത ഒരു ഇന്ത്യയെയാണ് തെരഞ്ഞെടുപ്പിൽ ബി.ജെ.പി അദ്ധ്യക്ഷൻ മുതൽ മന്ത്രിമാരും മുഖ്യമന്ത്രിമാരും ജനങ്ങൾക്കുമുമ്പിൽ അവതരിപ്പിക്കുന്നത്\nമുൻകാല ലോക്‌സഭാ തെരഞ്ഞെടുപ്പുകളിൽനിന്നും തീർത്തും വ്യത്യസ്തവും പ്രവചനാതീതവുമാണ് ഇത്തവണ കേരളത്തിൽ നടന്ന വോട്ടെടുപ്പ്. 20 ലോക്‌സഭാ മണ്ഡലങ്ങളിലും ശക്തമായ ത്രികോണ മത്സരം നടന്ന ആദ്യ തെരഞ്ഞെടുപ്പാണിത്. ദേശീയ രാഷ്ട്രീയവുമായി ബന്ധപ്പെട്ട സംഭവങ്ങൾ പ്രാദേശിക രാഷ്ട്രീയത്തെ തുടർച്ചയായി കീഴ്മേൽ മറിക്കുകയും അതിനാൽ, ലക്ഷ്യവും മുദ്രാവാക്യവും പലവട്ടം മാറ്റിക്കുറിക്കേണ്ടിവരികയും ചെയ്തു.\nസംസ്ഥാനത്തെ മുഴുവൻ സീറ്റും പിടിച്ചെടുക്കുകയായിരുന്നു എൽ.ഡി.എഫ് ലക്ഷ്യം. 2004ൽ 20ൽ 18 സീറ്റും നേടിയത് ഓർമ്മിപ്പിച്ചായിരുന്നു ഈ പ്രഖ്യാപനം. എന്നാൽ ആ ലക്ഷ്യത്തിന്റെ പാതി കടക്കുമെന്നേ മുഖ്യമന്ത്രി പിണറായി വിജയൻപോലും ഇപ്പോൾ അവകാശപ്പെടുന്നുള്ളൂ. കൈരളി ചാനൽ നടത്തിയ സർവ്വേയിൽ എൽ.ഡി.എഫിന് ഏറിയാൽ 11 മുതൽ 13 സീറ്റേ പ്രവചിക്കാൻ കഴിഞ്ഞുള്ളൂ.\nബി.ജെ.പി കേരളത്തിൽ മൂന്നാം ബദലായി ഈ തെരഞ്ഞെടുപ്പോടെ ഉയർന്നുവരുമെന്നായിരുന്നു പ്രതീക്ഷിച്ചത്. ശബരിമല പ്രശ്നത്തെ അതിനുള്ള സുവർണ്ണാവസരമാക്കുകയും ചെയ്തു. അഞ്ച് ലോകസഭാ സീറ്റുകളാണ് കേരളത്തിൽനിന്ന് അമിത് ഷാ പ്രതീക്ഷിച്ചത്. ഒടുവിൽ, 'കേരളത്തിൽ ഇത്തവണ വലിയ മാറ്റം' വരുമെന്നേ ഷാ പറയുന്നുള്ളൂ. പ്രധാനമന്ത്രി മോദി അവസാനവട്ടം തിരുവനന്തപുരത്ത് എത്തിയപ്പോൾ അണിയിച്ച ഹാരത്തിൽ ഒരു താമരപോലും വിരിഞ്ഞുകണ്ടില്ല.\nമോദി ഗവണ്മെന്റിനെ അധികാരത്തിൽനിന്നു നീക്കുക, ഭരണനയങ്ങൾ തിരുത്തുക- ഇതാണ് അടിയന്തര കർത്തവ്യമെന്ന രാഹുൽ ഗാന്ധിയുടെ വയനാട്ടിലെ പ്രഖ്യാപനം ബി.ജെ.പിയുടെയും എൽ.ഡി.എഫിന്റെയും കേരളത്തിലെ വികസന മുദ്രാവാക്യങ്ങൾ അപ്രസക്തമായി. ആയുധം നഷ്ടപ്പെട്ട അവസ്ഥ പ്രചാരണരംഗത്ത് എൽ.ഡി.എഫിനും എൻ.ഡി.എയ്ക്കുമുണ്ടായി. ശബരിമലപ്രശ്നം തെരഞ്ഞെടുപ്പിൽ പ്രധാനമന്ത്രി വീണ്ടും ഉയർത്തിയതുവഴി വിശ്വാസത്തിന്റെ വൈകാരികത സംസ്ഥാനത്തെ സ്വാധീനിച്ചു. വിശേഷിച്ചും തെക്കൻ കേരളത്തിൽ പലേടത്തും ആ അജൻഡ ബി.ജെ.പിയെ രണ്ടാംസ്ഥാനത്തേക്ക് ഉയർത്തും എന്നത് പ്രകടമായ വസ്തുതയാണ്. അപ്പോൾ അപ്രതീക്ഷിതമായി മൂന്നാം സ്ഥാനത്തേക്ക് പോവുക എൽ.ഡി.എഫ് ആണോ യു.ഡി.എഫ് ആണോ എന്നത് മെയ് 23ന് കൃത്യമായി അറിയും. അതല്ല, ഒന്നോ രണ്ടോ സീറ്റിൽ ബി.ജെ.പി ഒന്നാം സ്ഥാനത്തു കയറി ലോക്‌സഭയിൽ എത്താനുള്ള സാദ്ധ്യത ചില തെരഞ്ഞെടുപ്പു പ്രവചനങ്ങളിൽ കാണുന്നുണ്ട്. ത്രികോണ മത്സരം അത്തരമൊരു സാദ്ധ്യത തള്ളിക്കളയുന്നില്ല.\nകഴിഞ്ഞ തെരഞ്ഞെടുപ്പിൽ യു.ഡി.എഫ് നേടിയത് കേരളത്തിൽ 20ൽ 12 സീറ്റുകളായിരുന്നു. ചുരുങ്ങിയത് അത് നിലനിർത്തുക എന്ന ലക്ഷ്യം ഏറ്റെടുത്തു മുന്നേറേണ്ടിയിരുന്ന കോൺഗ്രസ് നേതൃത്വം ആദ്യഘട്ടത്തിൽ സ്ഥാനാർത്ഥികളെ നിശ്ചയിക്കാനാവാതെ തമ്മിലടിച്ച് യു.ഡി.എഫിന്റെ മനോബലം തകർത്തു. അതിനിടയ്ക്ക് രാഹുൽ ഗാന്ധി വയനാട്ടിൽ മത്സരിക്കും എന്നായതോടെ സ്ഥിതി പെട്ടെന്നു മാറി. ഇതോടെ കോൺഗ്രസ്സും യു.ഡി.എഫും രാഷ്ട്രീയ ആത്മബലം നേടി. 20ൽ ഭൂരിപക്ഷം സീറ്റും പിടിച്ചെടുക്കാനാകുമെന്ന ആത്മവിശ്വാസത്തിലാണ് അവർ പിന്നീട് മുന്നേറിയത്. ഇത് എൽ.ഡി.എഫിനെ, വിശേഷിച്ച് സി.പി.എമ്മിനെ വളരെയേറെ പ്രകോപിപ്പിച്ചു.\n195- 52ലായി നടന്ന ഒന്നാം ലോകസഭാ തെരഞ്ഞെടുപ്പിൽ ദേശസുരക്ഷയും വികസനവും മാത്രമല്ല പുതിയൊരു ജനാധിപത്യ ഇന്ത്യ കെട്ടിപ്പടുക്കാനുള്ള പ്രതിബദ്ധത നെഹ്റുവിന്റെ നേതൃത്വത്തിൽ കേന്ദ്ര സർക്കാർ അവകാശപ്പെട്ടിരുന്നു. ആ അവസ്ഥയിലും മലബാറിൽ കോൺഗ്രസ്സിനെ തോല്പിച്ച് സി.പി.ഐ - കിസാൻ മസ്ദൂർ പ്രജ പാർട്ടി സഖ്യത്തിന്റെ പ്രതിനിധികളായി എ.കെ.ജി, കെ കേളപ്പൻ തുടങ്ങിയവർ ലോകസഭയിലെത്തി. തിരുവിതാംകൂറിൽ നിന്ന് സ്റ്റേറ്റ് കോൺഗ്രസിന്റെ ആനി മസ്‌ക്രീനും സ്വതന്ത്രനായി കമ്മ്യൂണിസ്റ്റുപാർട്ടി നേതാവ് പി.ടി പൂന്നൂസും ആർ.എസ്.പി നേതാവ് എൻ ശ്രീകണ്ഠൻ നായരും കോൺഗ്രസ് നേതാക്കളെ പരാജയപ്പെടുത്തി ലോക്‌സഭയിലെത്തി.\nഒരു ദേശീയ ബദൽ എന്ന പരീക്ഷണത്തിന് 52ലെ ലോക്‌സഭാ തെരഞ്ഞെടുപ്പു മുതൽ നേതൃത്വം നൽകുന്നതിൽ കമ്മ്യൂണിസ്റ്റു പാർട്ടിയും കേരളവും ചരിത്രപരമായ സംഭാവന നൽകിയിട്ടുണ്ട്. സി.പി.എം നേതൃത്വം നൽകുന്ന ഇടതുപക്ഷ പാർട്ടികൾ ഇത്തവണ, 'ഞങ്ങളെ വിജയിപ്പിക്കുക, ഫലപ്രഖ്യാപനം കഴിഞ്ഞ് ഞങ്ങൾ ഇടപെടാം' എന്ന നിലപാടാണ് സ്വീകരിക്കുന്നത്.\nനരേന്ദ്രമോദി ഗവണ്മെന്റ് ഇപ്പോൾ ഒരു 'തെരഞ്ഞെടുപ്പുകാല' ഇടക്കാല സർക്കാർ മാത്രമാണ്. അത് കൃത്യമായി അറിയുന്നത് മോദിക്കു തന്നെയാണ്. വ്യവസ്ഥകളും ചട്ടങ്ങളും നേരും നെറിയും എന്തിന് ഭരണഘടനയെ പോലും മറികടന്ന് തെരഞ്ഞെടുപ്പിൽ വിജയിക്കാൻ മോദി സ്വീകരിക്കുന്ന കുത്സിതവും അസാധാരണവുമായ മാർഗ്ഗങ്ങൾ അതു വ്യക്തമാക്കുന്നു. ചരിത്രത്തിലില്ലാത്തവിധം ബംഗാൾ, ഒഡീഷ, മധ്യപ്രദേശ്, രാജസ്ഥാൻ, ഛത്തീസ്ഗഡ്, ആന്ധ്ര, തെലങ്കാന, കർണാടക, പോണ്ടിച്ചേരി തുടങ്ങിയ സംസ്ഥാന ഗവണ്മെന്റുകളും ജമ്മു-കശ്മീർ, തമിഴ്‌നാട്, അസം തുടങ്ങി വിവിധ സംസ്ഥാനങ്ങളിലെ ഭൂരിപക്ഷം വരുന്ന ജനവിഭാഗങ്ങളും മോദി ഭരണം തിരിച്ചുവരാതിരിക്കാനുള്ള അസാധാരണമായ പോരാട്ടത്തിലാണ്.\nദേശീയത, പാകിസ്താൻ, ദേശസുരക്ഷ എന്നീ വിഷയങ്ങളിൽ ഊന്നിയ ദേശീയ- തീവ്ര ഹിന്ദുത്വ അജണ്ടയാണ് മോദി കഴിഞ്ഞ ഏതാനും മാസങ്ങളായി ജനങ്ങളുടെ മുമ്പിൽ അവതരിപ്പിക്കുന്നത്. അഞ്ചുവർഷം വാജ്പേയിയുടെ നേതൃത്വത്തിൽ തുടർച്ചയായി ബി.ജെ.പി ഗവണ്മെന്റ് ഭരിച്ചതും ജനങ്ങൾ ആ ഭരണം തിരസ്ക്കരിച്ചതും മോദി മറക്കുന്നു. തന്റെ ഭരണത്തിന്റെ ബാക്കിപത്രം ജനങ്ങളുടെ മുമ്പിൽ അവതരിപ്പിക്കാൻ തയ്യാറുമല്ല. സൈന്യത്തെപോലും വിഭാഗീയമായും രാഷ്ട്രീയമായും കയ്യിലെടുക്കാൻ ശ്രമിക്കുന്നു. ഇന്ത്യാ വിഭജനവും ബാബ്റി മസ്ജിദ് തകർത്തതും വർഗ്ഗീയ കലാപങ്ങൾ ആളികത്തിച്ചതും ന്യായീകരിക്കുന്നു.\nശാസ്ത്രത്തിന്റെ നേട്ടങ്ങൾക്കുമേൽ അന്ധവിശ്വാസങ്ങളും അനാചാരങ്ങളും അടിച്ചേൽപ്പിക്കുന്നു. അതിൽനിന്ന് ഒരു മോദി തരംഗം രാജ്യമാകെ പ്രസരിക്കുകയാണെന്ന് ഭ്രാന്തമായി പ്രധാനമന്ത്രി അവകാശപ്പെടുന്നു. ഇതിനെതിരെ അതിശക്തമായി പ്രതികരിക്കുന്നതിനും നരേന്ദ്രമോദിയിൽ കേന്ദ്രീകരിക്കുന്നതിനും പകരം ഇടതുപാർട്ടികൾ കേരളത്തിൽ ജനശ്രദ്ധ തിരിച്ചുവിടുകയാണ്. രാഹുൽ ഗാന്ധിയും കോൺഗ്രസ്സുമാണ് അവരെ സംബന്ധിച്ചിടത്തോളം രാജ്യത്തിനുമേലുള്ള ദുരന്തം, നരേന്ദ്രമോദി അല്ല!\nരൂക്ഷമായ തൊഴിൽ പ്രതിസന്ധി, കാർഷിക പ്രതിസന്ധി, മഹാഭൂരിപക്ഷത്തിന്റെയും ജീവിത പ്രതിസന്ധി എന്നീ നീറുന്ന അടിയന്തര പ്രശ്നങ്ങൾ രാഹുൽ ഗാന്ധിയുടെ നേതൃത്വത്തിൽ ഇപ്പോൾ കോൺഗ്രസ്സാണ് ഉയർത്തിപ്പിടിക്കുന്നത്. ന്യൂനപക്ഷങ്ങളില്ലാത്ത ഒരു ഇന്ത്യയെയാണ് തെരഞ്ഞെടുപ്പിൽ ബി.ജെ.പി അദ്ധ്യക്ഷൻ മുതൽ മന്ത്രിമാരും മുഖ്യമന്ത്രിമാരും ജനങ്ങൾക്കുമുമ്പിൽ അവതരിപ്പിക്കുന്നത്. മതനിരപേക്ഷ ഇന്ത്യയെ തിരിച്ചുപിടിച്ച് സംരക്ഷിക്കുക എന്ന അടിയന്തര അജണ്ടയാണ് രാഹുൽ ഗാന്ധി മുന്നോട്ടുവെക്കുന്നത്. അതുകൊണ്ട് സംഭീതരായ ന്യൂനപക്ഷങ്ങളടക്കം ഈ ദേശീയ രാഷ്ട്രീയത്തിനു പിന്നിൽ അണിനിരക്കുന്നതു സ്വാഭാവികമാണ്.\nരാഹുൽ ഗാന്ധി കേരളത്തിൽനിന്നു മത്സരിച്ചതോടെ ദേശീയ ബദൽ എന്ന രാഷ്ട്രീയ ലക്ഷ്യം സി.പി.എം ഉപേക്ഷിച്ചു. രാഹുൽ ഗാന്ധി അടക്കമുള്ളവരെ പരാജയപ്പെടുത്തുകയാണ് ഇടതുപക്ഷ പാർട്ടികളുടെ ലക്ഷ്യമെന്നു പ്രഖ്യാപിച്ചു. ആ സന്ദേശം മോദിക്ക് ശക്തി പകരുന്നതും ദേശീയ- മതനിരപേക്ഷ മുന്നണിയെന്ന സ്വന്തം ലക്ഷ്യത്തെ തകർക്കുന്നതുമാണ്.\n1952 മുതൽ കുത്തകകൾക്കും മൂലധന ശക്തികൾക്കും കോർപ്പറേറ്റുകൾക്കും എതിരെ രാജ്യത്തെ കോടിക്കണക്കായ സാധാരണ മനുഷ്യർക്കുവേണ്ടി തെരഞ്ഞെടുപ്പുകളെയും ജനകീയ സമരങ്ങളെയും ഉപയോഗിച്ച് പോരാടി വന്നവരാണ് ഇടതുപാർട്ടികൾ. ജാതീയതയെയും വർഗ്ഗീയതയെയും വിട്ടുവീഴ്ചയില്ലാതെ എതിർക്കുന്ന വർഗ്ഗരാഷ്ട്രീയം ഉയർത്തിപ്പിടിക്കുന്നവർ. ഇപ്പോൾ അവർ സ്വീകരിക്കുന്ന മാറിയ നിലപാട് കേരളത്തിലെ ജനങ്ങൾക്ക് ബോദ്ധ്യപ്പെടുന്നില്ല. ദേശീയതലത്തിൽ മതനിരപേക്ഷ ശക്തികളെ ഏകോപിപ്പിക്കുന്നതിനു പകരം ഭിന്നിപ്പിക്കുന്ന, ദുർബ്ബലപ്പെടുത്തുന്ന നിലപാടായി ജനങ്ങൾ അതിനെ കാണുന്നു. ബി.ജെ.പിയുടേയും കമ്മ്യൂണിസ്റ്റു പാർട്ടികളുടെയും വികസന കാഴ്ചപ്പാടുകൾ തമ്മിൽ വ്യത്യാസമില്ലെന്നും തെരഞ്ഞെടുപ്പു പ്രചാരണം വ്യക്തിനിഷ്ഠവും അരാഷ്ട്രീയവുമാണെന്നും ഇതിനകം തെളിഞ്ഞുകഴിഞ്ഞു. ഇതു സ്വാഭാവികമായും ജനവിധിയെ ബാധിക്കും. യു.ഡി.എഫിൽ നിന്നെന്നപോലെ എൽ.ഡി.എഫിൽനിന്നും ബി.ജെ.പിയിലേക്ക് വോട്ടു ചോരാൻ ഈ രാഷ്ട്രീയനിലപാടും പ്രചാരണവും ഇടയാക്കിയിട്ടുണ്ട്. മെയ് 23ന് തെരഞ്ഞെടുപ്പുഫലം പുറത്തുവരുമ്പോൾ അത് വെളിപ്പെടും.\nഇന്ത്യയിലെ തെരഞ്ഞെടുപ്പുകളെക്കുറിച്ച് ഏറ്റവും അനുഭവമുള്ള പത്രപ്രവർത്തകനായ മാർക് ടുള്ളി 17-ാം ലോകസഭാ തെരഞ്ഞെടുപ്പിനെപ്പറ്റി പറയുന്നു: ' മോദിയാണ് തെരഞ്ഞെടുപ്പിന്റെ അജൻഡ തീരുമാനിക്കുന്നത്. ബി.ജെ.പിയുടെ മാത്രമല്ല പ്രതിപക്ഷത്തിന്റെയും. അജൻഡ നിയന്ത്രണം പിടിച്ചെടുക്കാൻ പ്രകടന പത്രികയിലെ ന്യായ് പോലുള്ള പദ്ധതികളിലൂടെ കോൺഗ്രസ് ശ്രമിച്ചു. ഇത് തിരിച്ചറിഞ്ഞ മോദി പുൽവാമ ഭീകരാക്രമണം ഉൾപ്പെടെയുള്ള വിഷയങ്ങൾക്ക് ഊന്നൽ കൊടുത്തു.'\nദേശീയ പ്രസ്ഥാനത്തിന്റെ കാലംമുതൽ ബദൽ ദേശീയ അജൻഡ മുന്നോട്ടുവെച്ചുപോന്ന ഇടതുപക്ഷ പാർട്ടികൾപോലും ഈ തെരഞ്ഞെടുപ്പിൽ അത് നിർവ്വഹിച്ചില്ലെന്നാണ് മാർക് ടുള്ളി പറഞ്ഞതിനർത്ഥം. അതിൽനിന്നു വേറിട്ടുനിന്നത് കോൺഗ്രസ്സിന്റെ അജൻഡയാണെന്ന്. കഴിഞ്ഞ തെരഞ്ഞെടുപ്പിൽ യഥാർത്ഥ വിഷയങ്ങളിലൂന്നി തെരഞ്ഞെടുപ്പ് അജൻഡ മുന്നോട്ടുവെച്ച മോദി ഇത്തവണ നിഷേധാത്മക അജൻഡകളെ ആശ്രയിക്കുകയാണ്. പ്രതിപക്ഷത്തെ ദേശദ്രോഹികളെന്ന് ആക്ഷേപിക്കുന്ന മോദിയുടെ നിലപാടിനെ അദ്വാനിവരെ ചോദ്യംചെയ്തിട്ടും ഇടതുപക്ഷം ശ്രദ്ധേയമായ മൗനം പാലിക്കുകയാണ് ചെയ്തത്. ദേശീയ രാഷ്ട്രീയമെന്നത് ഇത്തവണ ഇടതുപക്ഷത്തിന് കേരളമായി ചുരുങ്ങി എന്നതാണ് കാരണം. കേരളത്തിൽ കോൺഗ്രസ്സും എൽ.ഡി.എഫും തമ്മിലാണ് മത്സരമെന്നതു കൊണ്ട് മോദിയിൽനിന്നും ബി.ജെ.പിയിൽ നിന്നും ഇടതുപക്ഷം ഒഴിഞ്ഞുമാറി.\n'ഇത് കേരളമാണ്' എന്ന് ഇടതുപക്ഷം മേനിപറയുമ്പോൾ ഇടതുപക്ഷനയം ഇങ്ങനെയാണോ എന്ന് കേരളം അന്ധാളിക്കുന്നത് സ്വാഭാവികം. ഇടതുപക്ഷം നിലനിർത്തിപ്പോന്ന ആശയദൃഢത അവർ കളഞ്ഞുകുളിച്ചു. 2019ൽ നരേന്ദ്രമോദി നേരിടുന്ന വിശ്വാസരാഹിത്യം ഇക്കാരണത്താൽ കേരളത്തിൽ ഇടതുപക്ഷത്തിനും ബാധകമാണ്. അങ്ങനെ നോക്കുമ്പോൾ ഇവരിൽനിന്നു തീർത്തും വ്യത്യസ്തമാണ് രാഹുലിന്റെയും പ്രിയങ്കയുടെയും നേതൃത്വത്തിലുള്ള പുതിയ കോൺഗ്രസ്. പൂർവ്വ യു.പിയിലെ ഗംഗാ തടങ്ങളിലൂടെ പ്രിയങ്കയും വയനാട് ഉൾപ്പെടെ രാജ്യത്തിന്റെ വിവിധ ഭാഗങ്ങളിൽ രാഹുലും സൃഷ്ടിച്ചിട്ടുള്ള സ്നേഹത്തിന്റെയും വിശ്വാസത്തിന്റെയും കരുതലിന്റെയും തരംഗം കോൺഗ്രസ് ചരിത്രത്തിലെ പുതിയൊരു ഘട്ടമാണ്. കോൺഗ്രസ്സും ബി.ജെ.പിയും ഒരുപോലെയാണെന്ന ഇടതുപാർട്ടികളുടെ ഇപ്പോഴത്തെ വിലയിരുത്തലും കേരളത്തിലെ ജനങ്ങളുടെ നേരിട്ടുള്ള അറിവും അനുഭവവും വ്യത്യസ്തമാണ്. തെരഞ്ഞെടുപ്പുഫലം വരുമ്പോൾ ഉണ്ടാകുന്ന അപ്രതീക്ഷിതമായ രാഷ്ട്രീയ അട്ടിമറികളെ ഈ ഘടകമാണ് സ്വാധീനിക്കുക.


Namitha Pramod's favorite place at her home - Malayalam Filmibeat\n| Updated: Sunday, June 3, 2018, 17:05 [IST]\nലോകത്തിലെ ഏറ്റവും ഇഷ്ടമുള്ള സ്ഥലമേതാണെന്ന് ചോദിച്ചാല് പലരില് നിന്നും വളരെ വിചിത്രമായ മറുപടിയാണ് ലഭിക്കാറുള്ളത്. നടി നമിത പ്രമോദിന് ഇഷ്ടമുള്ള സ്ഥലങ്ങള് ഒരുപക്ഷെ ഇന്ത്യയ്ക്ക് പുറത്ത് ധാരാളം ഉണ്ടാവും.. എന്നാല് സ്വന്തം വീടിനുള്ളില് ഏറ്റവും ഇഷ്ടപ്പെട്ട ഇടം ഏതാണെന്ന് അറിയാമോ..?\nലൊക്കേഷനില് നിന്ന് ലൊക്കേഷനിലേക്കുള്ള തിരക്കിട്ടുള്ള പാച്ചിലും പഠിപ്പും ഒക്കെ കഴിഞ്ഞ് വീട്ടില് സമാധാനത്തോടെ ഇരിക്കുമ്പോള് നമിത പ്രമോദിന് ഏറ്റവും ഇഷ്ടപ്പെട്ട സ്ഥലം ബാത്ത്‌റൂം ആണത്രെ!!\nമനോരമ ചാനലില് സംപ്രേക്ഷണം ചെയ്യുന്ന നക്ഷത്രത്തിളക്കം എന്ന സെലിബ്രിറ്റി ഷോയില് എത്തിയപ്പോഴാണ് നമിത അക്കാര്യം വെളിപ്പെടുത്തിയത്. വീട്ടില് ഏറ്റവും ഇഷ്ടമുള്ള സ്ഥലം ബാത്ത് റൂം ആണെന്ന് കേട്ടല്ലോ.. അതെന്താ അങ്ങനെ ? എന്നായിരുന്നു അവതാരക ആര്യയുടെ ചോദ്യം..\nപൊതുവെ പുറത്ത് പോയി കറങ്ങുന്നതൊന്നും അത്ര ഇഷ്ടമില്ലാത്ത കൂട്ടത്തിലാണ് ഞാന്. ഒരുമുറിയില് തന്നെ ഇരിക്കാനാണ് ഇഷ്ടം. എല്ലാത്തിനും വളരെ അധികം സമയമെടുക്കുന്നതും എന്റെ ശീലമാണ്. കുളിക്കാനൊക്കെ ഒരു മണിക്കൂര് വേണം. അങ്ങനെ വരുമ്പോള് വീട്ടില് ഞാന് ഏറ്റവും റിലാക്‌സ്ഡ് ആയി ഇരിക്കുന്നത് ബാത്ത് റൂമിലാണ്. എനിക്കെന്തോ ഒരുപാട് ഇഷ്ടമാണ്- നമിത പ്രമോദ് പറഞ്ഞു\nRead more about: namitha pramod malayalam film malayalam movie malayalam cinema നമിത പ്രമോദ് മലയാളം സിനിമ\nNamitha Pramod's favorite place at her home